നീര്‍മിഴിപ്പൂക്കള്: October 2008\nഒരു ക്യാമ്പും ക്യാപ്റ്റന് എല്‍ദോയും\nഎല്ലാവര്‍ക്കും കോളേജ് ജീവിതകാലത്തെ ഓര്‍മ്മകളില് നിന്ന് ഒട്ടേറെ ഇരട്ടപ്പേരുകളുടെ കഥകള് പറയാനുണ്ടാകും. ഒന്നുകില് അതു നമുക്കാകാം, അല്ലെങ്കില് നമ്മള് ഇടുന്നതാകാം, അതുമല്ലെങ്കില് നമ്മുടെ സുഹൃത്തുക്കള്‍ക്കാകാം. ചെറിയ അബദ്ധങ്ങളില് നിന്നോ കൊച്ചു കൊച്ചു സംഭവങ്ങളില് നിന്നോ രൂപപ്പെടുന്നവയാണ് അവയില് പലതും. എന്തായാലും കലാലയ ജീവിതത്തിനിടയില് ആണ് പെണ് വ്യത്യാസമില്ലാതെ ഏതു നിമിഷവും ആര്‍ക്കും വീണു കിട്ടിയേക്കാവുന്ന ഒന്നായിരുന്നു ഇരട്ടപ്പേരുകള് അഥവാ വട്ടപ്പേരുകള്.\nഞങ്ങള് ബിപിസിയില് പഠിയ്ക്കുന്ന കാലത്തും അവിടെ ഇരട്ടപ്പേരുകള്‍ക്ക് യാതൊരു പഞ്ഞവുമില്ലായിരുന്നു. മത്തന്, ബിട്ടു, നീലന്, മുള്ളന്, സില്‍വര്, ഭീകരന്, വിശുദ്ധന്, അശുദ്ധന്, കുട്ടപ്പന്, സ്കൂട്ടര്, ബ്രദര്, പവിത്രന്, കേഡി, പക്രു, അപ്പച്ചന്, അമ്മായി, പോലീസ്, പന്തം, ആമ, മുയല്, താത്ത, ജാജി (ജാഢ ജിഷ എന്നതിന്റെ ചുരുക്കം), ജാസ്മി (ജാഢ സ്മിത), ആക്ടീവ് സ്മിത, കൊട്ടടയ്ക്ക, പത്തക്കോ‍ല്, കാലിബര് മാത്തു എന്നിങ്ങനെ കളിപ്പേരുകള് അനവധിയാണ്. ഇവര്‍ക്കൊക്കെ പേരുകള് വന്ന വഴികളും രസകരമാണ്. എന്നാലും ഞാന് മൂലം അവിടെ പ്രശസ്തമായ നിര്‍ദ്ദോഷമായ ഒരു ഇരട്ടപ്പേരായിരുന്നു എല്‍ദോയ്ക്ക് കിട്ടിയ ക്യാപ്റ്റന് എന്ന പേര്.\nഞങ്ങളുടെ ക്ലാസ്സിലെ സഹൃദയനായ, സരസനായ ഒരു കഥാപാത്രമായിരുന്നു, എല്‍ദൊ. എപ്പോഴും എല്ലാവരോടും ചിരിച്ചു കൊണ്ടു മാത്രം ഇടപെടുന്ന ഒരു വ്യക്തി. മാന്നാര് മത്തായി സ്പീക്കിങ്ങിലെ “എല്‍ദോയെ സിനിമയിലെടുത്തു”… “ഡാ എല്‍ദോ… അടിച്ചൊടിയ്ക്കെടാ അവന്റെ കാല്…” തുടങ്ങിയ ഡയലോഗുകള് ക്ലാസ്സില് ആദ്യമേ ഹിറ്റ് ആയിരുന്നു. അതിന്റെ പുറകേയായിരുന്നു ഇന്നും നില നില്‍ക്കുന്ന “ക്യാപ്റ്റന്” എന്ന പേര് അവനു കിട്ടുന്നത്.\nഅങ്ങനെ ഒരു പേരു വരാനുള്ള കാരണവും രസകരമായിരുന്നു. രണ്ടാം വര്‍ഷത്തിലൊരു ദിവസം പഠിപ്പിയ്ക്കാന് സാര് വരാന് വൈകിയ ഒരു പിരിയഡില് വെറുതേയിരുന്ന് എന്തോ സംസാരിയ്ക്കുകയായിരുന്നു ഞാനും ജോബിയും. അപ്പൊഴാണ് എല്‍ദോ അങ്ങോട്ടു വരുന്നത്. അവന് ആയിടയ്ക്ക് തലമുടി വെട്ടി, ഒരു തൊപ്പിയും വച്ചു കൊണ്ടാണ് അന്നു വന്നിരുന്നത്. എന്തു കൊണ്ടോ അവനെ കുറച്ചകലെ നിന്നു കണ്ടപ്പോള് ഞങ്ങള് ആയിടെ കണ്ട ഏതോ ചിത്രത്തിലെ, ക്യാപ്റ്റനായി അഭിനയിച്ച ആരൊ ഒരാളെ എനിയ്ക്ക് ഓര്‍മ്മ വന്നു. (ചിത്രമോ അഭിനേതാവിനെയോ ഇപ്പോള് ഓര്‍മ്മയില്ല). ഞാനത് ജോബിയോട് പറയുകയും ചെയ്തു. അതു കേട്ട് എല്‍ദോയെ ശ്രദ്ധിച്ചു നോക്കിയ ജോബിയും ചിരിച്ചു കൊണ്ട് അതു ശരി വച്ചു.\nആ സമയത്താണ് എല്‍ദോ അടുത്തേയ്ക്കു വരുന്നത്. സംസാരിയ്ക്കാന് ഞങ്ങളോടൊപ്പം കൂടുമ്പോള് ഞങ്ങള് ചിരിച്ചു കൊണ്ടിരിയ്ക്കുന്നതു കണ്ട് എന്താണു കാര്യമെന്ന് അവന് അന്വേഷിച്ചു. അപ്പോള് ഞാന് പറഞ്ഞു, “ഒന്നുമില്ല, നിന്നെ ഇനി മുതല് ക്യാപ്റ്റന് എന്നേ ഞങ്ങള് വിളിയ്ക്കുകയുള്ളൂ എന്ന് പറയുകയായിരുന്നു” എന്ന്.\n‘ക്യാപ്റ്റനോ അതെന്താ അങ്ങനെ ഒരു പേര്? ’ കുറച്ച് അമ്പരപ്പോടെ അവന് ചോദിച്ചു.\nപ്രത്യേകിച്ചു കാരണമൊന്നുമില്ലെങ്കിലും അപ്പോള് അവനോട് ഞാന് സിനിമയിലെ ക്യാപ്റ്റന്റെ കാര്യമൊന്നും പറയാന് തോന്നിയില്ല. പകരം അപ്പോള് തോന്നിയ കുസൃതിയില് കുറച്ചു നാടകീയമായി ഇങ്ങനെ പറഞ്ഞു. “അതിപ്പോ നിന്നോടെങ്ങനെയാ പറയുക? ”\nഎന്നിട്ട് ഞാന് ജോബിയെ നോക്കി പറഞ്ഞു “ജോബീ, നീ പറഞ്ഞു കൊടുക്ക്”\nഎന്നാല് ജോബി പ്രതികരിച്ചതും ഇങ്ങനെ ആയിരുന്നു. “ഞാന് പറയണോ? നീ തന്നെ പറയ്”\nഞാന് വീണ്ടും “ശ്ശെ! ഞാനതെങ്ങനെയാ ഇവന്റെ മുഖത്തു നോക്കി പറയുന്നത്? നീ തന്നെ പറയ്” എന്നും കൂടി പറയുന്നതു കേട്ടപ്പോള് എല്‍ദോയുടെ കണ്ട്രോള് പോയി.\n“എന്തോന്നാടാ??? എന്താ ഈ ക്യാപ്റ്റന് എന്നതിന്റെ അര്‍ത്ഥം? വല്ല ഗുലുമാലുമാണോ?”\nഅവന് ഞങ്ങളുദ്ദേശ്ശിച്ച ട്രാക്കില് തന്നെ ചിന്തിയ്ക്കുന്നു എന്നു മനസ്സിലാക്കിയ ജോബി ചാടിക്കയറി അവനോടു പറഞ്ഞു. “എടാ… അയ്യേ! ക്യാപ്ടന്റെ അര്‍ത്ഥം ഒന്നും ഉറക്കെ ചോദിയ്ക്കല്ലേ… ആരെങ്കിലും കേട്ടാന് എന്തു കരുതും?”\nഇതു കേട്ടതും അവന് ദയനീയ മുഖഭാവത്തോടെ പതിയെ ചോദിച്ചു “അത്രയ്ക്കു മോശം അര്‍ത്ഥമാണോടേയ്?”\nഅവന്റെ ഭാവവും ചോദ്യവും കേട്ട ഞങ്ങള് ചിരിച്ചു പോയി. ഞങ്ങളുടെ ഭാവം കണ്ടിട്ടോ അപ്പോഴേയ്ക്കും ക്ലാസ്സിലേയ്ക്ക് സാര് കടന്നു വന്നിട്ടോ എന്തോ എന്താണ് സംഭവമെന്ന് വിശദമായി ചോദിച്ചറിയാന് അവന് അപ്പോള് സാധിച്ചില്ല.\nഎന്തായാലും തീരെ പ്രതീക്ഷിയ്ക്കാതെ തന്നെ രസകരമായ ഒരു സംഭവം ഒത്തു വന്നത് ഞങ്ങള് ശരിയ്ക്കും ആഘോഷിച്ചു. ക്ലാസ്സിലെ എല്ലാവരോടും മറ്റു ക്ലാസ്സുകളിലെ സുഹൃത്തുക്കളോടും എല്ലാം എല്‍ദോയെ കാണുമ്പോള് “ക്യാപ്റ്റാ…” എന്നു നീട്ടി വിളിയ്ക്കണം എന്ന് പറഞ്ഞു വച്ചു. സംഭവങ്ങളൊന്നും വിശദമായി അറിയില്ലെങ്കിലും എല്ലാവരും അത് അക്ഷരം പ്രതി പാലിച്ചു.\nഎല്ലാവരും വിളിച്ചു തുടങ്ങിയപ്പോള് അവന് പല തവണ ഞങ്ങള്‍ക്കടുത്തെത്തിയെങ്കിലും എന്തെങ്കിലുമൊക്കെ ഒഴിവുകഴിവുകള് പറഞ്ഞ് കാര്യം അറിയിയ്ക്കാതെ ഞങ്ങള് പിടിച്ചു നിന്നു. ഇനി മറ്റാരെങ്കിലും ഞങ്ങളോട് ‘അതെന്താ, അവനെ ക്യാപ്റ്റന് എന്നു വിളിയ്ക്കുന്നത് ’എന്നോ മറ്റോ ചോദിച്ചാല് അവനോട് തന്നെ ചോദിയ്ക്കൂ എന്നും പറഞ്ഞ് ഞങ്ങള് അവരെ മടക്കി അയയ്ക്കും. അവരതു പോയി അവനോട് ചോദിച്ചാല് അവന് വല്ലാതാകുകയും മോശമായ എന്തോ ഒന്ന് കേട്ട പോലെ എത്രയും വേഗം അവിടെ നിന്ന് തടി തപ്പുകയും പതിവായി.\nഈ സംഭവത്തെ തുടര്‍ന്നായിരുന്നു ആ വര്‍ഷത്തെ NSS ദശദിന ക്യാമ്പ് നടന്നത്. ക്യാമ്പില് വച്ചാണ് കോളേജിലെ ജൂനിയേഴ്സും സീനിയേഴ്സും മറ്റു ബാച്ചുകാരും എല്ലാം പരസ്പരം ശരിയ്ക്കു പരിചയപ്പെടുന്നത്. മാത്രമല്ല പലര്‍ക്കും ഇരട്ടപ്പേരുകള് വീഴുന്നത് ഇങ്ങനെ ക്യാമ്പുകള്‍ക്കിടയിലും ആയിരുന്നു. ഞങ്ങള് എല്‍ദോയെ ക്യാപ്റ്റന് എന്നു വിളിയ്ക്കുന്നത് കേട്ട് അവര്‍ക്കിടയിലും ഈ പേര് പെട്ടെന്ന് വ്യാപിച്ചു.\nഅങ്ങനെയിരിയ്ക്കെ ക്യാമ്പില് ഒരു ദിവസം ഉച്ചയ്ക്ക് ഭക്ഷണസമയം ആയി. ക്യാമ്പില് മൊത്തം 60 പേരോളം ഉണ്ടാകുന്നതിനാലും അന്നത്തെ കാന്റീനില് ഒരു സമയം 20 പേരിലധികം പേര്‍ക്ക് ഇരിയ്ക്കാന് കഴിയാത്തതിനാലും രണ്ടു മൂന്നു പന്തികളിലായിട്ടാണ് എല്ലാവരും കഴിച്ചിരുന്നത്.\nഅങ്ങനെ ഒരു അവസരത്തില് ഞങ്ങള് കുറേപ്പേര് കാന്റീനിനടുത്ത് കുറച്ചു മാറിയിരുന്ന് സംസാരിച്ചു കൊണ്ടിരിയ്ക്കുകയായിരുന്നു. ജൂനിയേഴ്സും സീനിയേഴ്സും എല്ലാവരുമുണ്ട്. അതിനിടയില് പലരും എല്‍ദോയെ ക്യാപ്റ്റന് എന്നാണ് സംബോധന ചെയ്യുന്നതു കേട്ടപ്പോള് അവനു വീണ്ടും തോന്നി, എന്താണ് അങ്ങനെ വിളിയ്ക്കാന് കാരണം എന്ന് അറിയാന് ഇനിയും വൈകിക്കൂടാ… ജൂനിയെഴ്സിന്റെ ഇടയില് പോലും ആ പേര് വ്യാപിച്ചു തുടങ്ങി. അവന് പതുക്കെ എന്നെയും ജോബിയേയും ആ കൂട്ടത്തില് നിന്നും വിളിച്ചു മാറ്റി നിര്‍ത്തി ചോദിച്ചു.\n‘എടാ… ഇനിയെങ്കിലും പറയ്, എന്താ ഈ ക്യാപ്റ്റന് എന്ന വാക്കിന്റെ അര്‍ത്ഥം? കണ്ട പിള്ളേരെല്ലാം വന്ന് ക്യാപ്റ്റാ ക്യാപ്റ്റാ എന്ന് വിളിച്ചു തുടങ്ങി. എന്താ ആ പേരു കോണ്ടുദ്ദേശ്ശിയ്ക്കുന്നത്? അതിന്റെ അര്‍ത്ഥം ആര്‍ക്കൊക്കെ അറിയാം?”\nഞാനും ജോബിയും അപ്പോഴും എന്തൊക്കെയോ പറഞ്ഞ് ഒഴിയാന് നോക്കി. പക്ഷേ, അവന് വിടുന്നില്ല. ഞങ്ങള്‍ക്ക് പറയാന് ബുദ്ധിമുട്ടാണെങ്കില് അതറിയുന്ന വേറെ ആരുടെയെങ്കിലും പേരു പറഞ്ഞാല് മതിയെന്നായി, അവന്. അവന് മറ്റാരുമറിയാതെ ചോദിച്ചു മനസ്സിലാക്കിക്കൊള്ളാം എന്ന്.\nവേറെ ആരുടെ പേരു പറയും എന്നോര്‍ത്ത് ഞങ്ങള്‍ക്കും കണ്‍ഫ്യൂഷന്. (വേറെ ആര്‍ക്കും അതിന്റെ കാരണം അറിയില്ലല്ലോ). എന്നാലും അവിടെ പലര്‍ക്കും അതിന്റെ (മോശമായ) അര്‍ത്ഥം അറിയാമെന്നും എന്തിന് പ്രോഗ്രാം കോ ഓഡിനേറ്ററായ ബിജു സാറിനു പോലും അറിയാമെന്നും ഞങ്ങള് വച്ചു കാച്ചി.\nഅതു കേട്ടപ്പോള് അവനു പകുതി സമാധാനമായി. “ഓ, ബിജു സാറിനറിയാമല്ലേ? എന്നാല് ഞാന് ബിജു സാറിനോട് ചോദിച്ചു നോക്കട്ടെ. ഇനി അങ്ങനെ ഒരു പ്രശ്നം ആ പേരിനുണ്ടെങ്കില് സാറ് എന്താ പറയുന്നതെന്നാറിയാമല്ലോ. പിന്നെ, നിങ്ങള് ആരും വരണ്ട, ഞാനൊറ്റയ്ക്കു പോയി സാറിനോട് ചോദിച്ചോളാം ”\nഇതും പറഞ്ഞു കൊണ്ട് അവന് കാന്റീനിനടുത്തേയ്ക്ക് നടന്നു. ബിജു സാര് അപ്പോള് കാന്റീന്നകത്ത് വെറുതേ ഇരിയ്ക്കുകയാണ്. കടക്കാന് ഒരു വാതില് മാത്രമുള്ള ആ കാന്റീനിന്റെ വാതില്‍ക്കല് അപ്പോള് ഭക്ഷണം കഴിയ്ക്കാന് നില്‍ക്കുന്നവരുടെ തിരക്കു കണ്ടിട്ടാവണം എല്‍ദോ കുറച്ചു നേരം അവിടെ നിന്നു.\nഅതേ സമയം, അവന് ഇക്കാര്യം സാറിനോട് ചോദിച്ചാല് സാറിന് അതെപ്പറ്റി ഒന്നും അറിയാത്തതു കാരണം സാര് അങ്ങനെ ഒന്നുമില്ലെന്ന് അവനോട് പറയുമെന്നും അതോടെ ആ സംഭവം പൊളിയുമെന്നും ഞങ്ങള്‍ക്കുറപ്പായതിനാല് ഇതെങ്ങനെ സാറിനെ അറിയിയ്ക്കും എന്ന ആലോചനയിലായിരുന്നു ഞങ്ങള്. കൂടെ നില്‍ക്കണമെന്നു പറഞ്ഞാല് സാറും ഞങ്ങളുടെ കൂടെ കൂടുമെങ്കിലും അതെങ്ങനെ സാറിനെ അറിയിയ്ക്കും?\nകാന്റീനിനു മുന്നില് തിരക്കു കുറയുന്നതും കാത്തു നില്‍ക്കുന്ന എല്‍ദോ കാണാതെ ഞാന് പതുക്കെ കാന്റീനിനകത്തു കടന്ന് ബിജു സാറിനടുത്തെത്തി. എന്നിട്ടു പറഞ്ഞു. “സാര്, ഒരു സഹായം ചെയ്യണം. കാര്യമൊക്കെ പിന്നീട് പറയാം. നമ്മുടെ എല്‍ദോ വന്ന് ക്യാപ്റ്റന് എന്നതിന്റെ അര്‍ത്ഥം എന്താണെന്നോ മറ്റോ ചോദിച്ചാല് അതിന് അല്പം “തരികിട” അര്‍ത്ഥമാണ് എന്ന രീതിയില് ഒന്നു പറയണം. ബാക്കി എല്ലാം വിശദമായി പിന്നെ പറയാം”\nഞങ്ങളെ ശരിയ്ക്കറിയാവുന്നതു കൊണ്ടു തന്നെ, അക്കാര്യം സാര് വേണ്ടപോലെ കൈകാര്യം ചെയ്യാമെന്നേറ്റു. ഞാന് പതുക്കെ അവന് കാണാതെ കാന്റീനു പുറത്തിറങ്ങി, പതുക്കെ മാറി നിന്നു.\nഅപ്പോഴേയ്ക്കും ബിജു സാറും കാന്റീനു പുറത്തേയ്ക്കു വന്നു. ഇതു കണ്ട എല്‍ദോ പതുക്കെ സാറിനടുത്തു കൂടി. ആരും ശ്രദ്ധിയ്ക്കുന്നില്ല എന്നു മനസ്സിലാക്കി പതുക്കെ സാറിനോട് ചോദിച്ചു.\n“സാറേ.. ഇവന്മാരൊക്കെ എന്നെ ക്യാപ്റ്റന് എന്നു വിളിയ്ക്കുന്നത് സാറും കേട്ടു കാണുമല്ലോ. എന്താ സാറേ അതിന്റെ അര്‍ത്ഥം? വല്ല പ്രശ്നവുമുണ്ടോ?”\nഇതു കേട്ട് ബിജു സാര് അരുതാത്തതെന്തോ കേട്ടതു പോലെ നടത്തം നിത്തി, അവനെ ഒന്നു സൂക്ഷിച്ചു നോക്കി. എന്നിട്ടു കുറച്ചു ഗൌരവത്തില് ഉപദേശരൂപേണ പറഞ്ഞു.\n“ച്ഛേ! നീ എന്തു ചോദ്യമാണ് ഈ ചോദിയ്ക്കുന്നത്? ഒരു അദ്ധ്യാപകനോട് ഒരു വിദ്യാര്‍ത്ഥി ചോദിയ്ക്കാന് പാടുള്ള ചോദ്യമാണോടാ ഇത്? ഛെ! മോശം. എന്തായാലും എന്നോട് ചോദിച്ചതിരിയ്ക്കട്ടെ. ഇനി വേറെ ആരോടും ഇതൊന്നും പോയി ചോദിച്ചേക്കരുത്”\nഇതു കൂടി കേട്ടതോടെ എല്‍ദോ പരിപൂര്‍ണ്ണമായും തക്ര്ന്നു. “അയ്യോ! അത്രയ്ക്കും വൃത്തികെട്ട അര്‍ത്ഥമായിരുന്നോ സാറേ… സോറി ട്ടാ”അവന് ചമ്മിയ മുഖത്തോടെ അവിടുന്നും വലിഞ്ഞു.\nഅപ്പോഴേയ്ക്കും ഞങ്ങള് ബിജു സാറിനോടും കാര്യങ്ങള് മുഴുവന് പറഞ്ഞു. അതു കേട്ട സാറിനും ചിരിയടക്കാന് കഴിഞ്ഞില്ല. അതിനു ശേഷം ബിജു സാറും അവനെ ക്യാപ്റ്റന് എന്നു വിളിയ്ക്കാന് തുടങ്ങി. ബിജു സാറിന്റെ പ്രതികരണവും കൂടി കണ്ടതു കൊണ്ടാകണം, ഇനിയും നാറേണ്ട എന്നു കരുതി അവന് പിന്നീട് അരോടും ക്യാപ്റ്റന് എന്നതിന്റെ അര്‍ത്ഥം വേറെ ആരോടും ചോദിച്ചിട്ടില്ല എന്നാണറിവ്.\nഎന്തായാലും അതോടെ ക്യാപ്റ്റന് എന്ന പേര് കോളേജ് മുഴുവന് പരന്നു. അങ്ങനെ എല്‍ദോ, ‘ക്യാപ്റ്റന് എല്‍ദോ’ ആയിത്തീര്‍ന്നു. എന്തിന്, ക്യാപ്റ്റന് എന്നു വിളിയ്ക്കുന്നത് എല്‍ദോയെ ആണെന്ന് അദ്ധ്യാപകര്‍ക്കു വരെ മനസ്സിലായിരുന്നു എന്നതാണ് രസകരം. ബിജു സാറും ടിജി സാറും മാത്രമല്ല, ബേബി സാറു പോലും ഇടയ്ക്ക് ക്യാപ്റ്റന് എവിടെ എന്നും മറ്റും അന്വേഷിച്ചിരുന്നു. അതു പോലെ ജൂനിയേഴ്സും “ക്യാപ്റ്റന് ചേട്ടാ…” എന്ന് നീട്ടി വിളിയ്ക്കുമ്പോള് അതിനു പിന്നിലെ യാഥാര്‍ത്ഥ്യം അറിയാതെ എല്‍ദോ ചൂളി നില്‍ക്കുന്നത് കാണുന്നതു തന്നെ രസകരമായിരുന്നു.\n8 വര്‍ഷങ്ങള്‍ക്കിപ്പുറം ഈ പോസ്റ്റെഴുതുന്ന സമയം വരെയും എല്‍ദോ ഈ പേരിന്റെ ഉത്ഭവം എങ്ങനെ എന്നറിഞ്ഞിട്ടില്ല. മാത്രമല്ല; ബിരുദ പഠനത്തിനു ശേഷം ഞങ്ങള് ബിപിസി വിട്ട് ബിരുദാനന്തര ബിരുദത്തിനു തഞ്ചാവൂര്‍ക്ക് പോയി. എന്തോ കമ്പ്യൂട്ടര് കോഴ്സിനു വേണ്ടി ചിലവഴിച്ച ഒരു വര്‍ഷത്തിനു ശേഷം അവന് ഉപരി പഠനത്തിനു ചേര്‍ന്ന മറ്റൊരു കോളേജിലും ഞങ്ങളുടെ ബിപിസിയിലെ ജൂനിയേഴ്സും ഉണ്ടായിരുന്നു എന്നും അവരില് നിന്നും കേട്ടറിഞ്ഞ് ആ കോളേജിലും എല്ലാവരും അവനെ ക്യാപ്റ്റന് എന്നാണ് വിളിച്ചിരുന്നത് എന്നും പിന്നീടറിഞ്ഞു.\nഎഴുതിയത് ശ്രീ at 9:35 AM 94 comments Links to this post


ഹെർ (Her) : മനുഷ്യാവസ്ഥയുടെ അന്തഃസാര ശൈഥില്യങ്ങൾ - athma online\n‘Her’ എന്ന Spike Jonz സിനിമയെ മുൻനിർത്തി കൃപ, സനൽ ഹരിദാസ് എന്നിവർ ചേർന്നെഴുതുന്ന ലേഖന പരമ്പര ആരംഭിക്കുന്നു.\nഏകാകിയായ വ്യക്തിയെന്നതിനേക്കാൾ വ്യക്തിക്കുള്ളിൽ തന്നെ ഏകാന്തനായ മനുഷ്യന്റെ അന്വേഷണാത്മകമായ യാത്രകളാണ് Spike Jonz ന്റെ ‘Her’ എന്ന സിനിമയുടെ പ്രാഥമികമായ ഉള്ളടക്കം.\nനായകനാകട്ടെ, കാലാന്തരത്തിൽ സാധ്യമോ അനിവാര്യമോ ആയ; വിശേഷിച്ചൊരു തിരിച്ചറിവുകളിലേക്കും എത്തിപ്പെടാതെ ഒന്നിൽ നിന്നും മറ്റൊന്നിലേക്ക് സ്വയം പറിച്ചുനടുന്ന വ്യക്തി/കഥാപാത്രവും.\n(Jaquin Fenix As Theodore) മനുഷ്യന്റെ അടിസ്ഥാനപരമായ ആത്യന്തികതകൾ നിർവ്വചനങ്ങളെ അതിലംഘിക്കുന്നു എന്നതിനൊരു കലാ സാധൂകരണം കൂടിയായി ഈ സിനിമയെ പരിഗണിക്കാവുന്നതാണ്.\nവ്യക്തിയും ‘അപര’നും/യും ചേരുന്നതാണ് ഒരു ബാന്ധവം. അടിസ്ഥാനപരമായി പരസ്പര ലാഭമുള്ളൊരു വ്യവഹാരമാണിത്. ലാഭം ആശയപരമോ ഭൗതികമോ വൈകാരികമോ ആകാം. സ്വഭാവ നിശ്ചിതത്വങ്ങൾ ഒന്നുമില്ല എന്നുതന്നെ. ‘താൻ’ എന്ന ഒന്നും തനിക്ക് ഏറ്റവും ഹിതകരമായ മറ്റൊന്നും ചേർന്ന് സാഹചര്യബദ്ധമായി മാത്രം തികച്ചും അസ്ഥിരമായ മറ്റൊന്ന് രൂപപ്പെടുത്തുന്നു/രൂപപ്പെടുന്നു. സ്വന്തം ജീവിതത്തെ സുഗമമാക്കാനുള്ള ശ്രമങ്ങൾക്കിടെ ഈ വ്യക്ത്യന്തര ബന്ധങ്ങളും രൂപപ്പെടുന്നു. നിർബാധമായ ഒഴുക്കിനെ തടയുന്ന എന്തോ ചിലത് നിലനിൽക്കുന്നതിനാലാണ് വ്യക്തി ചില സ്വപ്രയത്നങ്ങളിലൂടെ സാക്ഷാത്കാരങ്ങൾ നിർദ്ധാരണം ചെയ്യാൻ ബദ്ധപ്പെടുന്നത് (വൃഥാ).\nമനുഷ്യന്റെ സാമൂഹികവും വൈയക്തികവുമായ ബാഹ്യ പ്രകൃതിയാണ് ഇവിടെ മുഖ്യ സംഘർഷ സാധ്യതയാകുന്നത്. ഇവിടെ തിയോഡോർ എന്ന നായകൻ ഓപ്പറേറ്റിംഗ് സിസ്റ്റത്തെ (Self developing OS – Artificial Intelligence) ഇണയാക്കിക്കൊണ്ട് ജീവിതാധിഷ്ഠിതവും അബോധപൂർവ്വവുമായ പരീക്ഷണങ്ങൾക്ക് മുതിരുന്നത്. പരീക്ഷണമെന്നല്ല; ആത്യന്തികമായി മാനുഷിക പരിമിതികളെ അതിലംഘിക്കുന്ന ഒരു ആദേശം സാധ്യമാണ് എന്നു തന്നെ അയാൾ വിശ്വസിക്കുന്നുണ്ട്. എന്നാൽ, മനുഷ്യന് തന്റെ അനുഭവ പരിസരങ്ങളെ മാത്രമേ ബോധവ്യവസ്ഥയായി വളർത്തിയെടുക്കാൻ കഴിയൂ എന്ന പരിമിതിയിലേക്കുള്ള ഒരു പിൻവിളിയായി അതു മാറുന്നു.\nസാങ്കേതികതയ്ക്ക് വ്യക്തിയുമായുള്ള താരതമ്യാത്മക പരിമിതികളെപ്പറ്റി തിയോഡോർ സമന്തായെ (OS) ഇടയ്ക്കിടെ ഓർമ്മിപ്പിക്കുന്നുണ്ട്. എന്നാൽ, അയാൾ ആ ബോധ്യത്തിന് അകത്തും പുറത്തുമായി കടന്നും കയറിയുമാണ് നിലകൊള്ളുന്നത്. ബോധപൂർവ്വം തന്നെ അത് അബോധമായി തുടരുന്നു.\nമറ്റൊരു സത്തയെയോ അസ്തിത്വത്തെയോ പൂർണ്ണമായ അർത്ഥത്തിൽ സ്വന്തമാക്കാനുള്ള വ്യഗ്രത മനുഷ്യന്റെ സഹജസ്വഭാവമാണ്. താല്പര്യങ്ങളെയും ആഗ്രഹങ്ങളെയും ആത്മാന്ധകാരങ്ങളെയും\nഭൗതികപ്രതീക്ഷകളെയും സംതൃപ്തമാക്കുന്ന തരത്തിൽ മറ്റൊന്നിനെ തനിക്ക് അപരമല്ലാത്ത ഒന്നാക്കി ചുരുക്കിയെടുക്കുവാനുള്ള വ്യഗ്രത തന്നെ. ഈ, സംതൃപ്തമാക്കൽ എന്ന വ്യവസ്ഥാപരിമിതിക്കുള്ളിൽ നിന്ന് ചില വിട്ടുവീഴ്ചകൾ ചെയ്യുവാൻ ഒന്നാം subjectivity തയ്യാറുമാണ്. ബോധതലമായാലും ഭൗതികതയായാലും ആത്യന്തികമായ പരിഗണന ‘അഹം’ തന്നെ. ഈ ജൈവ താല്പര്യത്തെ കമ്പോള വ്യവസ്ഥ ഉപയുക്തമാക്കുന്നു.\nസ്വന്തമല്ല, പങ്കിടപ്പെടപ്പെടുന്നതാണ്, മുതലായ വാസ്തവങ്ങളെ സങ്കീർണമായൊരു ഘട്ടം വരെ അത് മറച്ചുവയ്ക്കുന്നു (ഒരേ സമയം ആയിരക്കണക്കിനു മനുഷ്യരും ഒ.എസ് കളുമായി നായകനോടുള്ളതിന് സമാനമായതോ വിഭിന്നമായതോ ആയ ബന്ധങ്ങൾ സമാന്ത പുലർത്തിപ്പോന്നിരുന്നു എന്ന വസ്തുത അന്ത്യത്തോടെ മാത്രം വെളിപ്പെടുന്നുണ്ട്). ലക്ഷ്യം വിപണിയോ മനുഷ്യനെപ്പറ്റിയുള്ള അന്വേഷണങ്ങളോ ആയിരിക്കെ, ‘സ്വന്തമാക്കൽ’ വ്യഗ്രതയെ ഊട്ടി വളർത്തുന്ന ഒന്നായാണ് വിപണിയുടെ ഈ അത്യന്താധുനിക നിർമിതി ആദ്യമവതരിക്കുന്നത്.\nമനുഷ്യന്റെ മറ്റൊരു ജൈവ മഹാ മോഹമാണ് ‘തിരിച്ചറിയപ്പെടൽ’. അസ്ഥിത്വ/വ്യക്തി തലത്തിൽ പൂർണ്ണമായി മറ്റൊന്നിനാൽ തിരിച്ചറിയപ്പെടുക എന്ന കാംക്ഷ. വെറുതെ തിരിച്ചറിയപ്പെടുകയല്ല; താൻ ആഗ്രഹിക്കുന്ന തരത്തിൽ എന്നുതന്നെ. മറയ്ക്കാൻ ആഗ്രഹിക്കുന്നവ മറഞ്ഞും തുറക്കാൻ ആഗ്രഹിക്കുന്നവ മാത്രം തുറന്നും selective ആയുള്ള തിരിച്ചറിയപ്പെടൽ. പലർ ചേരുന്ന ഒരു മനുഷ്യ വ്യക്തിത്വം മറ്റൊരാൾ വൈയക്തികമായി മാത്രമാവും കണ്ടെത്തുക. ഓരോ നോട്ടവും വിഭിന്നങ്ങളായ കാഴ്ചകളെ രൂപീകരിക്കുന്നതാണ്. സ്വയം തുറന്നിടാനുള്ള ഏക സംവേദന മാതൃക ഭാഷയാണെന്ന പരിമിതിയും(സാധ്യതയും) നിലനിൽക്കുകയാണ്. ടെക്നോളജിയുടെ ഡിജിറ്റൽ ഭാഷ മനുഷ്യഭാഷയ്ക്ക് അപ്പുറമോ ഇപ്പുറമോ ഒപ്പമോ എന്നത് ഉത്തരങ്ങളെ മറികടന്ന് ഓടുന്നൊരു ചോദ്യവുമാണ്.\nഎല്ലാ കാലത്തും, വിശേഷിച്ച് പുതുയുഗത്തിന്റെ അന്തരീക്ഷത്തിൽ സ്വന്തമാക്കലും തിരിച്ചറിയപ്പെടലും അസ്പൃശ്യമായൊരു മറുകര തന്നെ. വർഗ്ഗം, ജാതി, കുടുംബം, ഭാഷ, ദേശം, സമ്പദ്സ്ഥിതി മുതലായ സാംസ്കാരിക അന്തരങ്ങൾ പ്രതിജനഭിന്നവിചിത്രമായ വ്യക്തിബോധങ്ങളെ രൂപപ്പെടുത്തുന്നു. അങ്ങനെ സ്വന്തമാക്കുക, തിരിച്ചറിയപ്പെടുക മുതലായവ വ്യക്തികളോ സംഘങ്ങളോ ആയുള്ള മനുഷ്യബന്ധങ്ങൾക്ക് നടുവിൽ അസംതൃപ്തികാരണങ്ങളായി കാലാകാലം തെളിഞ്ഞുകിടക്കുന്നുണ്ട്.\nഅതിനവമായൊരു ഹോമോസാപ്പിയനിലും തിയോഡോറിലും.\nTags: Her, Krupa, sanal haridas, കൃപ, സനൽ ഹരിദാസ്


പുരുഷ റിലേയില് ലോകത്തിലെ വേഗമേറിയ രണ്ടാമത്തെ ടീം റിയോയില് അത്ഭുതം കാണിക്കുമോ\n15 July 2016 4:26 PM GMT\nഐഎഎഎഫ് റാങ്കിങ്ങില് വര്‍ഷങ്ങളായി ഇന്ത്യയുടെ പുരുഷ റിലേ ടീമിന്റെ സ്ഥാനം അമ്പതിലും താഴെയായിരുന്നു. എന്നാലിപ്പോള് അപ്രതീക്ഷിതമായൊരു കുതുപ്പിലേക്കാണ് അവരെത്തിയിരിക്കുന്നു. ഇന്ത്യന് ഗ്രാന്‍ഡ് പ്രിക്‌സില് 4x400 മീറ്ററില് നേടിയ അത്ഭുത ജയത്തോടെ ലോകത്തെ വേഗതയേറിയ രണ്ടാമത്തെ ടീമായി മാറി ഇന്ത്യന് റിലേ ടീം.\nടീമംഗങ്ങളായ മുഹമ്മദ് അനസ്, കുഞ്ഞുമുഹമ്മദ്, എ ധരുണ്, അരോകിയ രാജീവ് എന്നിവര് 3.00.91 സെകന്റില് ഫിനിഷിംഗ് പോയിന്റ് കടന്നപ്പോള് പഴങ്കഥയായത് 18 വര്‍ഷത്തെ പ്രകടനങ്ങളാണ്.\n'3.01 സെക്കന്‍ഡില് ഫിനിഷ് ചെയ്യുമെന്നാണ് പ്രതീഷിച്ചത്. സാഹചര്യം വളരെ അനുകൂലമായിരുന്നു. കൂടാതെ റിയോയിലേക്ക് പോകുന്നതിനുള്ള അവസാന അവസരവും, ഞങ്ങള് അത് ഉപയോഗിച്ചു,' ഏഷ്യന് ഗെയിംസിലെ 400 മീറ്റര് വെങ്കല മെഡല് ജേതാവായ അരോകിയ രാജീവ് പറഞ്ഞു.\nസ്വതന്ത്ര്യാനന്തരം അത്‌ലറ്റിക്‌സില് ഒരു മെഡല് പോലും നേടാന് കഴിയാത്ത രാജ്യത്തെ സംബന്ധിച്ചിടത്തോളം ആഹ്ലാദകരമായ നിമിഷങ്ങളാണ് ഇത്. താരങ്ങള് ഒളിമ്പിക്‌സിന് മുന്‍പായി മികച്ച പ്രകടനങ്ങള് കാഴ്ച്ചവെക്കുന്നു എന്നത് മെഡല് പ്രതീഷ വര്‍ധിപ്പിക്കയും ചെയ്യുന്നു.\nഇന്ത്യന് റിലേ ടീമിനെ സംബന്ധിച്ചിടത്തോളം ഇതൊരു അത്ഭുത കൂട്ടുക്കെട്ടാണ്. കഴിഞ്ഞ മൂന്നു ഒളിമ്പിക്‌സിനും യോഗ്യത പോലും നേടാന് കഴിയാതിരുന്ന ടീം വുഹാനില് നടന്ന ഏഷ്യന് ചാമ്പ്യന്‍ഷിപ്പില് നാലാമതായാണു ഫിനിഷ് ചെയ്തത്.\nഓരോ മത്സരങ്ങളിലും മെച്ചപ്പെടുന്ന പ്രകടനങ്ങളാണ് ടീം നടത്തുന്നത്. കഴിഞ്ഞ ദിവസം ആംസ്റ്റര്‍ഡാമില് വെച്ച് നടത്തപ്പെട്ട യൂറോപ്പിയന് ചാമ്പ്യന്‍ഷിപ്പില് സ്വര്‍ണ്ണം നേടിയത് 3.01.10 സെക്കന്റിലായിരുന്നു. ബംഗളൂരുവില് അത് 3.00.91 ആയി മെച്ചപ്പെടുത്തി.\nഎന്നാല് റിയോയിലെ സാധ്യതകളില് കണ്ണുടക്കുമ്പോഴും ഒളിമ്പിക് ചാമ്പ്യന്മാരായ ബഹാമാസ്, ട്രിനിഡാട്, ടൊബാഗോ എന്നിവര് ഉള്‍പ്പെടാത്ത ഒരു ലിസ്റ്റിലാണ് ഇന്ത്യന് ടീം വേഗതയില് രണ്ടാംസ്ഥാനത്ത് എത്തിയതെന്നും ഓര്‍ക്കണം. അതേസമയം 4x400 മീറ്റര് വനിത ടീമില് പ്രതീഷ അര്‍പ്പിക്കുന്ന ഇന്ത്യന് അത്‌ലറ്റിക്‌സ് ഫെഡറേഷന് പുരുഷ ടീമിന് സാധ്യത കല്‍പ്പിക്കുന്നുമില്ല.\nഇന്ത്യന് അത്‌ലറ്റിക്‌സിനെ സംബന്ധിച്ച് റിയോയിലെ പ്രതീക്ഷകള് ഉയര്‍ത്തുന്ന മറ്റൊന്ന് 2010ലെ കോമണ്‍വെല്‍ത്ത് ഗെയിംസില് വെങ്കല മെഡല് നേടിയതിന് ശേഷം മോശം പ്രകടനം കാഴ്ച വെച്ചിരുന്ന രഞ്ജിത് മഹേശ്വരി 17.30 മീറ്റര് ദൂരം താണ്ടിയാണ് ഒളിമ്പിക്‌സ് സീറ്റ് ഉറപ്പിച്ചിരിക്കുന്നതാണ്. 2012 ഒളിമ്പിക്‌സില് യോഗ്യത നേടാതിരുന്ന രഞ്ജിത് ഇപ്പോള് അമേരിക്കയുടെ ക്രിസ്റ്റിന് ടെയിലര്, വില് ക്ലായി എന്നിവര്‍ക്ക് പിന്നിലായി മൂന്നാം സ്ഥാനത്താണ്.\n8.19 മീറ്റര് ചാടി ലോംഗ് ജംഗ് പിറ്റില് വിസ്മയം തീര്‍ത്ത അങ്കിത് ശര്‍മ, സ്പ്രിന്റര്‍മാരായ ദുതീ ചന്ദ്, ശ്രബാനി നന്ദ എന്നിവരും മികച്ച പ്രകടനം കാഴ്ചവെച്ചാണ് ഒളിമ്പിക് ടിക്കറ്റ് ഉറപ്പിച്ചത്.\nഎന്താണ് ഈ മികച്ച പ്രകടനങ്ങള്‍ക്ക് കാരണം? റിയോയിലും ഇത്തരം പ്രകടനങ്ങള് ഉണ്ടാകുമോ? ഉത്തേജക പരിശോധനയില് സംശുദ്ധമാണെന്നതും ലോകോത്തര താരങ്ങള് റിയോയില് മികച്ച പ്രകടനം നടത്താന് കാത്തിരിക്കുമ്പോള് ഇന്ത്യന് താരങ്ങള് അവരുടെ കഴിവുകള് പ്രകടിപ്പിച്ചു' കഴിഞ്ഞു എന്നതും അനുകൂലമായ ഘടകമാണ്.\nലോകോത്തര താരങ്ങള് സൂക്ഷ്മ നിരീക്ഷണത്തിലാണെന്നതും റഷ്യന് താരങ്ങളെ ഐഎഎഎഫ് പുറത്താക്കിയതും കെനിയയില് നിന്നും കഴിഞ്ഞ ദിവസങ്ങളായി വരുന്ന മോശം റിപ്പോര്‍ട്ടുകളും അത്‌ലറ്റിക്‌സിനെ മന്ദഗതിയില് ആക്കിയിട്ടുണ്ട്. എന്തായാലും റിയോ ഇന്ത്യയുടെ വ്യക്തമായ ചിത്രം തുറന്നുകാണിക്കും.


എല്‍കെ അദ്വാനി പ്രതിയായ ബാബരി മസ്ജിദ് പൊളിച്ച കേസില് വിധി നാളെ | CBI court to pronounce Babri verdict tomorrow\nഎല്‍കെ അദ്വാനി പ്രതിയായ ബാബരി മസ്ജിദ് പൊളിച്ച കേസില് വിധി നാളെ\n1992 ഡിസംബര് ആറിനാണ് ബാബരി മസ്ജിദ് പൊളിച്ചുനീക്കിയത്. അന്ന് തന്നെ കര്‍സേവകര്‍ക്കെതിരെ ആദ്യ എഫ്‌ഐആര് രജിസ്റ്റര് ചെയ്തു. പിന്നീടാണ് അദ്വാനിയെയും മുരളീമനോഹര് ജോഷിയെയും ഉമാഭാരതിയെയും പ്രതിചേര്‍ത്തത്.\nNew Delhi, First Published Sep 29, 2020, 2:49 PM IST\nദില്ലി: അയോധ്യയിലെ ബാബരി മസ്ജിദ് പൊളിച്ച കേസില് സിബിഐ കോടതി നാളെ വിധി പറയും. മുതിര്‍ന്ന ബിജെപി നേതാക്കളായ എല് കെ അദ്വാനി, ഉമാ ഭാരതി, മുരളീമനോഹര് ജോഷി തുടങ്ങിയവര് പ്രതിയായ കേസിലാണ് നാളെ വിധി പുറപ്പെടുവിക്കുക. 1992 ഡിസംബര് ആറിനാണ് ബാബരി മസ്ജിദ് പൊളിച്ചുനീക്കിയത്. അന്ന് തന്നെ കര്‍സേവകര്‍ക്കെതിരെ ആദ്യ എഫ്‌ഐആര് രജിസ്റ്റര് ചെയ്തു. പിന്നീടാണ് അദ്വാനിയെയും മുരളീമനോഹര് ജോഷിയെയും ഉമാഭാരതിയെയും പ്രതിചേര്‍ത്തത്. ഇവരെയടക്കം 45 പേരെയാണ് അധികമായി പ്രതി ചേര്‍ത്തത്.\n1993ല് ഈ കേസിനായി പ്രത്യേക സിബിഐ കോടതി രൂപീകരിച്ചു. 2017ല് സുപ്രീം കോടതി കേസ് ലഖ്‌നൗ കോടതിയിലേക്ക് മാറ്റി. 2019ല് ജൂലായില് ഒമ്പത് മാസത്തെ കാലാവധിക്കുള്ളില് കേസ് തീര്‍പ്പാക്കണമെന്ന് സുപ്രീം കോടതി നിര്‍ദേശിച്ചു. പിന്നീട് സ്‌പെഷ്യല് ജഡ്ജി ആറ് മാസം കൂടി സമയം നീട്ടിച്ചോദിച്ചു. പിന്നീട് ഓഗസ്റ്റ് 31നകം വിധിപറയണമെന്ന് നിര്‍ദേശിച്ചു. ഓഗസ്റ്റില് വീണ്ടും സെപ്റ്റംബര് മൂന്നിലേക്ക് മാറ്റി. ഇന്ത്യയുടെ മതേതരത്വത്തിനേറ്റ അടിയാണ് ബാബരി ധ്വംസനമെന്ന് 2017ല് കോടതി നിരീക്ഷിച്ചു.\nഅദ്വാനിയുള്‍പ്പടെയുള്ളവര്‍ക്കെതിരെയുള്ള ഗൂഢാലോചനക്കുറ്റം ഒഴിവാക്കിയ നടപടി സുപ്രീം കോടതി റദ്ദാക്കിയിരുന്നു. അയോധ്യ ഭൂമിതര്‍ക്ക കേസില് കഴിഞ്ഞ നവംബറിലാണ് സുപ്രീം കോടതി വിധി പറഞ്ഞത്. പള്ളി പൊളിച്ച സ്ഥലത്ത് ക്ഷേത്രം നിര്‍മ്മിക്കാമെന്നും പള്ളി നിര്‍മ്മാണത്തിനായി അയോധ്യയില് തന്നെ അഞ്ചേക്കര് ഭൂമി നല്‍കണമെന്നുമായിരുന്നു വിധി.\nLast Updated Sep 29, 2020, 2:49 PM IST\nബാബരി മസ്ജിദ് പൊളിച്ച കേസ്


"ഉറ്റവരെ നഷ്ടമായവരുടെ വേദനയില് ഞാനും പങ്കാളിയാകുന്നു" മലപ്പുറത്തെ ജനങ്ങള്‍ക്ക് സല്യൂട്ട് പറഞ്ഞ് സൂര്യ..\n“ഉറ്റവരെ നഷ്ടമായവരുടെ വേദനയില് ഞാനും പങ്കാളിയാകുന്നു” മലപ്പുറത്തെ ജനങ്ങള്‍ക്ക് സല്യൂട്ട് പറഞ്ഞ് സൂര്യ..\nരാജമലയിലെ ഉരുള്‍പ്പൊട്ടലിന്റെ വാര്‍ത്തയ്ക്ക് പിന്നാലെയായിരുന്നു കരിപ്പൂരിലുണ്ടായ വിമാനാപകടവും. കേരളത്തെ ഒന്നടങ്കം ഞെട്ടിച്ച ദുരന്തമായിരുന്നു കരിപ്പൂര് വിമാനാപകടം. കോവിഡ് ഭീഷണി നിലനില്‍ക്കുന്ന സാഹചര്യത്തിലും ഭീഷണി വകവെയ്ക്കാതെയാണ് കരിപ്പൂര് വിമാനാപകടം ഉണ്ടായപ്പോള് മലപ്പുറത്തെ ജനങ്ങള് രക്ഷാപ്രവര്‍ത്തനത്തിന് ഇറങ്ങിയത്. ജീവന് പണയം വെച്ച് രക്ഷാ ദൗത്യത്തിനിറങ്ങിയ മലപ്പുറത്തുകാരെ അഭിനന്ദിച്ച് നിരവധി പേര് രംഗത്തെത്തിയിരുന്നു.\nഇപ്പോഴിതാ ഈ രക്ഷാപ്രവര്‍ത്തകര്‍ക്ക് ആദരമര്‍പ്പിച്ച് തെന്നിന്ത്യന് സൂപ്പര്‍താരം സൂര്യ രംഗത്തെത്തിയിരിക്കുകയാണ്. ഫെയ്‌സ്ബുക്കിലൂടെയാണ് താരത്തിന്റെ പ്രതികരണം. വേദനയിലൂടെ കടന്നുപോകുന്ന കുടുംബങ്ങളുടെ സങ്കടത്തില് പങ്കുചേരുന്നു. പരിക്കേറ്റവര്‍ക്ക് വേഗം സുഖം പ്രാപിക്കാന് കഴിയട്ടെ എന്ന് പ്രാര്‍ത്ഥിക്കുന്നു. മലപ്പുറത്തെ ജനങ്ങള്‍ക്ക് എന്റെ സല്യൂട്ട്, പൈലറ്റുമാരോട് ബഹുമാനം. ഇപ്രകാരമാണ് സൂര്യ ഫെയ്‌സ്ബുക്കില് കുറിച്ചത്.\nനേരത്തെ രക്ഷാപ്രവര്‍ത്തനം നടത്തിയവര്‍ക്ക് നന്ദി പറഞ്ഞ് എയര് ഇന്ത്യ എക്‌സ്പ്രസും രംഗത്തെത്തിയിരുന്നു. ഒരു അനിശ്ചിത ഘട്ടത്തില് മലപ്പുറത്തെ ജനങ്ങള് ഞങ്ങള്‍ക്ക് മേല് ചൊരിഞ്ഞ മാനവികതയ്ക്കും ദയക്കും ഹൃദയത്തില് നിന്നുള്ള ആദരം എന്നാണ് എയര് ഇന്ത്യ എക്‌സ്പ്രസ് ഫെയ്‌സ്ബുക്കില് കുറിച്ചത്. ദുബായില് നിന്നും 184 യാത്രക്കാരുമായെത്തിയ വിമാനമാണ് അപകടത്തില് പെട്ടത്. അപകടത്തില് 19 പേര് മരിച്ചു. 171 പേര് വിവിധ ആശുപത്രികളിലായി ഇപ്പോഴും ചികിത്സയിലാണ്.\n‘അവരാണ് എന്‍റെ ബലം, അവരില്ലെങ്കിൽ ഞാനില്ല’ – ആരാധകരെ കൈവീശി കാണിച്ച് ദിലീപ് പറഞ്ഞത്…


രാജ്യം നീങ്ങുന്നത് ആഭ്യന്തരകലാപത്തിലേക്കെന്ന് കനയ്യകുമാര് | Kanhaiya Kumar\nരാജ്യം നീങ്ങുന്നത് ആഭ്യന്തരകലാപത്തിലേക്കെന്ന് കനയ്യകുമാര്\nമുംബൈ: വര്‍ഗീയത നമ്മുടെ ഗ്രാമങ്ങളിലേക്കും വീട്ടിനുള്ളിലേക്കും എത്തുന്ന കാലത്താണ് നാം ജീവിക്കുന്നതെന്നും രാജ്യം പതുക്കെ ആഭ്യന്തരകലാപത്തിലേക്ക് നീങ്ങുകയാണെന്നും ജവാഹര്‍ലാല് നെഹ്‌റു സര്‍വകലാശാലാ യൂണിയന് മുന് ചെയര്‍മാന് കനയ്യകുമാര് പറഞ്ഞു. വൈ.ബി. ചവാന് സെന്ററില് മുംബൈ കളക്ടീവ് സംഘടിപ്പിച്ച ചടങ്ങില് സംസാരിക്കുകയായിരുന്നു അദ്ദേഹം.\nഗ്രാമങ്ങളെ വര്‍ഗീയതയുടെപേരില് വിഭജിക്കുന്ന കടുത്തവിഷം തുപ്പുകയാണ് ആര്.എസ്.എസ്. ഒന്നിച്ച് ക്രിക്കറ്റ് കളിക്കുന്നവര്, ഒരേ സ്‌കൂളില് പഠിക്കുന്നവര്, അവര് സുഹൃത്തുക്കളെ പാകിസ്താനിയെന്നു വിളിക്കാന് യാതൊരു മടിയും കാണിക്കുന്നില്ല.\nഇന്ത്യ ആഭ്യന്തരകലാപത്തിലേക്ക് പതുക്കെ നീങ്ങുകയാണ്. എന്നാല് ഇക്കാര്യം നമുക്ക് കാണാനാവുന്നില്ല. കലാപം നഗരങ്ങളില്‍മാത്രം സംഭവിക്കുന്ന ഒന്നായി ചുരുക്കിക്കാണരുത്. വിഭജനം നമ്മുടെ തീന്‍മേശയില്‍പോലും എത്തുകയാണ്. കുടുംബത്തില് അച്ഛന് മതേതരത്വത്തെ പിന്താങ്ങുന്ന ആളാണെങ്കില്, മകന് അച്ഛനെ പാകിസ്താന് അനുകൂലിയെന്നു വിളിക്കാന് മടികാണിക്കുന്നില്ല. കുടുംബത്തില്‍പ്പോലും വര്‍ഗീയത പുതിയ അതിര്‍വരമ്പുകള് തീര്‍ക്കുകയാണെന്നും കനയ്യകുമാര് പറഞ്ഞു.\nവര്‍ഗീയതയെ എതിര്‍ക്കുന്ന നിരവധി പ്രസ്ഥാനങ്ങള് ഇന്ത്യയിലുണ്ടെങ്കിലും അവര് സമവായത്തിന്റെ പാത വെട്ടിത്തുറന്നിട്ടില്ല. അംബേദ്കര് പ്രസ്ഥാനക്കാര്, മാര്‍ക്‌സിസ്റ്റുകള്, സോഷ്യലിസ്റ്റുകള്, മതേതരവാദികള് ഒന്നിച്ചുനിന്നാലുള്ള സംഖ്യ വളരെ വലുതാണ്. ഈ കൂട്ടായ്മയ്ക്ക് ആര്.എസ്.എസിനെ എളുപ്പത്തില് എതിര്‍ക്കാനാവും. സര്‍വകലാശാലകളില് രൂപപ്പെടുന്ന ഐക്യനിര മുഖ്യധാരാരാഷ്ട്രീയത്തിലും ഉണ്ടാവണമെന്ന് കനയ്യകുമാര് പറഞ്ഞു.


40 എംഎല്‍എമാരെ ബിജെപി പാളയത്തില് എത്തിക്കുമെന്ന വാദം കള്ളപ്പണത്തിന്റെ കരുത്തില്; 72 വര്‍ഷത്തേക്ക് മോഡിയെ വിലക്കണം; രോഷത്തോടെ അഖിലേഷ് യാദവ് - BIGNEWSLIVE | Latest Malayalam News\nമോഡിയുടെ പ്രസംഗം രാജ്യത്തിന് തന്നെ അപമാനമാണ്.\nലഖ്‌നൗ: 40 തൃണമൂല് എംഎല്‍എമാരെ ബിജെപി പാളയത്തില് എത്തിക്കുമെന്ന പ്രധാനമന്ത്രി നരേന്ദ്ര മോഡിയുടെ വാദത്തിനെതിരെ രോഷത്തോടെ എസ്പി അധ്യക്ഷന് അഖിലേഷ് യാദവ്. കള്ളപ്പണത്തിന്റെ കരുത്തിലാണ് ആ പ്രസ്താവനയെന്ന് അഖിലേഷ് തുറന്നടിച്ചു. മോഡിക്ക് 125 കോടി ജനങ്ങളിലുള്ള വിശ്വാസം നഷ്ടമായെന്നും അതുകൊണ്ടാണ് അധാര്‍മികമായ മാര്‍ഗങ്ങള് സ്വീകരിക്കുന്നതെന്നും അഖിലേഷ് കുറ്റപ്പെടുത്തി.\nനരേന്ദ്ര മോഡിയെ 72 വര്‍ഷത്തേക്ക് വിലക്കണമെന്നും അഖിലേഷ് കൂട്ടിച്ചേര്‍ത്തു. നേരത്തെ തെരഞ്ഞെടുപ്പ് കമ്മീഷന് വിവാദ പ്രസംഗം നടത്തിയതിന് ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥിനെയും പഞ്ചാബ് മന്ത്രി നവജോത് സിംഗ് സിദ്ദുവിനെയും 72 മണിക്കൂര് വിലക്കിയത് ചൂണ്ടിക്കാട്ടിയായിരുന്നു അഖിലേഷിന്റെ വാക്കുകള്. മോഡിയുടെ പ്രസംഗം രാജ്യത്തിന് തന്നെ അപമാനമാണ്. വികസനത്തെക്കുറിച്ച് മോഡി പറയുന്നു. എന്നാല് മോഡിയുടെ ലജ്ജാകരമായ പ്രസംഗം നിങ്ങള് കേട്ടിട്ടുണ്ടോ എന്നും അഖിലേഷ് ചോദിക്കുന്നു.\nസെരംപൂറില് നടന്ന റാലിയിലാണ് എംഎല്‍എമാരെ കൂറുമാറ്റുമെന്ന് മോഡി അവകാശപ്പെട്ടത്. ‘ദീദീ 23ാം തീയതി വോട്ടെണ്ണുന്ന ദിവസം എല്ലായിടത്തും താമര വിരിയും. നിങ്ങളുടെ എംഎല്‍എമാര് നിങ്ങളെ വിട്ട് ഓടും. ഇന്നുപോലും, നിങ്ങളുടെ 40എംഎല്‍എമാര് എന്നെ വിളിച്ചിരുന്നു.’ മോഡി പറയുന്നു. ഇതിനെതിരെയാണ് അഖിലേഷ് യാദവ് രംഗത്തെത്തിയത്.\nശക്തന് നഗറില് കൂറ്റന് ആകാശപ്പാലം; നിര്‍മ്മാണം തുടങ്ങി


കോട്ടൂരച്ചന് മഠത്തിലെത്തിയത് അഭയ മരിച്ചതറിഞ്ഞ്, വൈദികര് നിരപരാധികള്; മുന് എസ്പി ജോര്‍ജ്ജ് ജോസഫിന്റെ വെളിപ്പെടുത്തല് | Reporter Kerala\nകോട്ടൂരച്ചന് മഠത്തിലെത്തിയത് അഭയ മരിച്ചതറിഞ്ഞ്, വൈദികര് നിരപരാധികള്; മുന് എസ്പി ജോര്‍ജ്ജ് ജോസഫിന്റെ വെളിപ്പെടുത്തല്\n‘ക്രിസ്ത്യന് സഭയിലെ വൈദികന് ഒരിക്കലും ഒരു കൊലപാതകം നടത്താന് കഴിയില്ല എന്നാണ് ഞാന് വിശ്വസിക്കുന്നത്. കാരണം പതിനൊന്ന് വര്‍ഷത്തെ ശിക്ഷണത്തിനു ശേഷമാണ് അവര് വൈദികരാകുന്നത്. എല്ലാ പള്ളികള്‍ക്കു കീഴിലും ഒരു മഠം ഉണ്ടാകും. ഈ മഠങ്ങളില് നിന്നും ഒരു കന്യാസ്ത്രിയെ കാണാതായാല്, അല്ലെങ്കില് അപകടം ഉണ്ടായാല് അത് കാണുന്ന കന്യാസ്ത്രീ അവിടുത്തെ മദര് സുപ്പീരിയറെ വിവരം അറിയിക്കും. മദര് സുപ്പീരിയര് അവരുടെ സഭയുടെ മദര് ജനറാളിനെ അറിയിക്കുകയും അവരുടെ അഭിപ്രായം ചോദിക്കുകയും ചെയ്യും. അതാണ് അവരുടെ ചിട്ട. തുടര്‍ന്ന് കന്യാസ്ത്രീമാര് അവരുടെ മഠം ഇരിക്കുന്ന സ്ഥലത്തെ വികാരിയച്ചനെ വിവരം അറിയിക്കും. ഈ കേസില് കോട്ടൂരച്ചനും പൂതൃക്കയച്ചനും സ്കൂട്ടറില് അവിടെ വന്നത് അങ്ങനെയാണ്.’\n‘സാധാരണഗതിയില് ഇത്തരമൊരു കേസ് വന്നാല് മഠത്തില് നിന്നും അടുത്തുള്ള പള്ളിയിലെ വൈദികരെ വിവരം അറിയിക്കും. വൈദികര് പള്ളിയിലെ കൈക്കാരന്മാരെ അറിയിക്കും അവരുമായി ആലോചിച്ചതിനു ശേഷം സഭയ്ക്ക് വിശ്വാസമുള്ള ഒരു പോലീസ് ഉദ്യോഗസ്ഥനെ അറിയിക്കും. എല്ലാ സ്ഥലങ്ങളിലും ഇത്തരത്തിലൊരു ഉദ്യോഗസ്ഥനുണ്ട്. ഉദ്യോഗസ്ഥന് എത്തിയതിനു ശേഷം എന്താണ് പ്രശ്നം എന്ന് പരിശോധിക്കും. അദ്ദേഹത്തിന്റെ ഉപദേശപ്രകാരമാണ് പോലീസില് റിപ്പോര്‍ട്ട് ചെയ്യുന്നത്. ഇതാണ് അതിന്റെ ചിട്ട. അങ്ങനെയാണ് പോലീസ് ഉദ്യോഗസ്ഥനായ കെടി മൈക്കിള് അവിടെ ചെന്നത്. ആ മഠക്കാര്‍ക്ക് വിശ്വാസമുള്ള ഉദ്യോഗസ്ഥനായിരുന്നു അദ്ദേഹം,’ ജോര്‍ജ്ജ് ജോസഫ് പറയുന്നു.\nPreviousസുശാന്ത് സിംഗ് രാജ്പുതിന്‍റെ മരണം; അന്വേഷണം പുരോഗമിക്കുന്നു – സിബിഐ\nNextലോറി ഓടിക്കുന്നതിനിടെ ഡ്രൈവര് കുഴഞ്ഞുവീണ് മരിച്ചു\nഎല്ലാവരെയും ഉടൻ കൊണ്ട് വരുമെന്ന് മന്ത്രി ശിവൻ കുട്ടി. പേടിക്കേണ്ട, സി എം ന്റെ ഓഫീസിൽ നിന്നും ബന്ധപ്പെടുന്നുണ്ടെന്ന് മേയർ ആര്യാ രാജേന്ദ്രൻ\nഇന്ത്യ-റഷ്യ ബന്ധം സർവ്വമേഖലയിലേക്കും വ്യാപിക്കുന്നു; ബന്ധം ശക്തമാക്കുമെന്ന് ജയശങ്കർ\nകെ റെയിൽ: ജനപ്രതിനിധികളെ ആക്രമിക്കാൻ ശ്രമിച്ചാൽ കൊടിവച്ച കാറിൽ മന്ത്രിമാരും യാത്രചെയ്യില്ല: ഡിസിസി പ്രസിഡന്‍റ്


പതിവുചോദ്യങ്ങൾ - ഷാൻ‌ഡോംഗ് കിംഗോറോ മെഷിനറി കമ്പനി, ലിമിറ്റഡ്\nനിങ്ങളുടെ പെല്ലറ്റ് മെഷീൻ സേവനം എത്രത്തോളം കഴിയും?\nഉത്തരം: ഞങ്ങൾക്ക് നിങ്ങൾക്ക് കൃത്യമായ സമയം നൽകാൻ കഴിയില്ല, പക്ഷേ 2013 ൽ വിറ്റ ചില പെല്ലറ്റ് മെഷീനുകൾ ഇപ്പോഴും നന്നായി പ്രവർത്തിക്കുന്നു.\nഇരിക്കുന്ന ഭാഗങ്ങളുടെ സേവന സമയം എത്രത്തോളം?\nഉത്തരം: റിംഗ് ഡൈ: 800-1000 മണിക്കൂർ. റോളർ: 800-1000 മണിക്കൂർ. റോളർ ഷെൽ: 400-500 മണിക്കൂർ.\nറിംഗ് ഡൈയ്ക്ക് രണ്ട് ലെയറുകളുണ്ട്, ഒരു പാളി തീർന്നുപോകുമ്പോൾ, മറ്റ് ലെയർ ഉപയോഗിക്കുന്നതിന് അത് തിരിക്കുക.\nSZLH560 സീരീസ്, SZLH580 സീരീസ് എന്നിവയെക്കുറിച്ച് മികച്ചത് ഏതാണ്?\nഉത്തരം: രണ്ട് ഗുണനിലവാരവും ഉറപ്പുനൽകുന്നു. ചില ഉപയോക്താക്കൾ ഈ തരത്തെ ഇഷ്ടപ്പെടുന്നു, ചില ഉപയോക്താക്കൾ മറ്റ് തരത്തെ ഇഷ്ടപ്പെടുന്നു.\nനിങ്ങളുടെ സാഹചര്യത്തിനനുസരിച്ച് ഇത് തിരഞ്ഞെടുക്കാം.\nചെലവ് കണക്കിലെടുക്കുകയാണെങ്കിൽ, SZLH560 സീരീസ് താരതമ്യേന ലാഭിക്കുന്നു, പക്ഷേ SZLH580 ന് കൂടുതൽ സ്ഥിരതയുള്ള പ്രകടനമുണ്ട്, ഒപ്പം ദീർഘായുസ്സും ചെലവേറിയതുമാണ്.\nഉരുളകൾ നിർമ്മിക്കുന്നതിന് മെറ്റീരിയലിൽ എന്തെങ്കിലും ആവശ്യമുണ്ടോ?\nഉത്തരം: അതെ. ബയോമാസ് ഉരുളകൾ നിർമ്മിക്കാൻ സാധാരണയായി ഉപയോഗിക്കുന്ന മെറ്റീരിയയാണ് വുഡ് സോഡ്സട്ട്. മറ്റ് വലിയ വലിപ്പത്തിലുള്ള മരം മാലിന്യങ്ങളോ കാർഷിക മാലിന്യങ്ങളോ ആണെങ്കിൽ, അത്7മില്ലിമീറ്ററിൽ താഴെയുള്ള വളരെ ചെറിയ കഷണങ്ങളായി തകർക്കണം. ഈർപ്പം 10-15% ആണ്\nപെല്ലറ്റ് മെഷീൻ ഉപയോഗിക്കുമ്പോൾ ഉണ്ടാകുന്ന സാധാരണ പ്രശ്നങ്ങൾ എന്തൊക്കെയാണ്?\nഉത്തരം: വളരെ വ്യത്യസ്തമാണ്. എന്നാൽ ഇതിനെക്കുറിച്ച് വിഷമിക്കേണ്ട, ഞങ്ങൾക്ക് വിൽപ്പനാനന്തര മികച്ച സേവനമുണ്ട്. ഇമെയിൽ, ഫോൺ, വീഡിയോ മാർഗ്ഗനിർദ്ദേശം, അല്ലെങ്കിൽ ആവശ്യമെങ്കിൽ വിദേശ സേവനം എന്നിവയിലൂടെ2മണിക്കൂറിനുള്ളിൽ നിങ്ങൾക്ക് ഫീഡ്‌ബാക്ക് ലഭിക്കും.\nഗുണനിലവാര ഗ്യാരൻറിയുടെ എത്ര സമയം?\nഉത്തരം: എല്ലാ മെഷീനുകൾക്കും ഒരു വർഷത്തെ വാറണ്ടിയുണ്ട്, പക്ഷേ സ്പെയർ പാർട്സ് ഉൾപ്പെടുന്നില്ല.\nഎനിക്കല്ലാതെ പെല്ലറ്റ് മെഷീന് മാത്രമേ കഴിയൂ, മറ്റ് സഹായ ഉപകരണങ്ങളില്ലേ?\nഉത്തരം: വളരെ ചെറിയ പെല്ലറ്റ് മെഷീൻ ആണെങ്കിൽ, അതെ, തീർച്ചയായും, പെല്ലറ്റ് മെഷീൻ മാത്രം ശരിയാണ്.\nഎന്നാൽ വലിയ ശേഷി ഉൽ‌പാദനത്തിനായി, മെഷീന്റെ നാമമാത്രമായ പ്രവർത്തനം ഫലപ്രദമായി ഉറപ്പാക്കുന്നതിന് മുഴുവൻ യൂണിറ്റ് ഉപകരണങ്ങളും വാങ്ങാൻ ഞങ്ങൾ നിർദ്ദേശിക്കുന്നു\nമോതിരം ഡിസ്അസംബ്ലിംഗ് ചെയ്ത് കൂട്ടിച്ചേർക്കുന്നതെങ്ങനെ?\nഉത്തരം: ഞങ്ങളുടെ എഞ്ചിനീയർമാർ നിങ്ങൾക്കായി മെഷീൻ ഇൻസ്റ്റാൾ ചെയ്യുമ്പോൾ, അവർ നിങ്ങളുടെ തൊഴിലാളികളെ സൈറ്റിൽ പരിശീലിപ്പിക്കും. നിങ്ങൾക്ക് ഞങ്ങളുടെ ഇൻസ്റ്റാളേഷൻ സേവനം ആവശ്യമില്ലെങ്കിൽ, നിങ്ങളുടെ തൊഴിലാളിയെ ട്രെയിനിനായി ഞങ്ങളുടെ ഫാക്ടറിയിലേക്ക് അയയ്ക്കാനും നിങ്ങൾക്ക് കഴിയും. ഇത് ചെയ്യാൻ നിങ്ങളെ സഹായിക്കുന്നതിന് ഞങ്ങൾക്ക് വ്യക്തമായ വീഡിയോകളും ഉപയോക്തൃ മാനുവലും ഉണ്ട്.\nപെല്ലറ്റ് മെഷീനിൽ ഏത് തരം ലൂബ്രിക്കറ്റിംഗ് ഓയിൽ ഉപയോഗിക്കുന്നു?\nഉത്തരം: ഗിയർ‌ബോക്‌സിനായി എൽ-സി‌കെ‌സി 220, ഗ്രീസ് പമ്പിനായി ഉയർന്ന താപനില പ്രതിരോധശേഷിയുള്ള ലിഥിയം ബേസ് ഗ്രീസ്.\nആദ്യമായി ഒരു പുതിയ മെഷീൻ ഉപയോഗിക്കുന്നതിന് കൂടുതൽ ശ്രദ്ധിക്കേണ്ട ചില പ്രധാന കാര്യങ്ങളുണ്ടോ?\nഉത്തരം: ഉപയോക്തൃ മാനുവലിൽ നിങ്ങൾക്ക് എല്ലാ വിവരങ്ങളും പരിശോധിക്കാൻ കഴിയും.\nദയവായി ശ്രദ്ധിക്കുക, ആദ്യം, പുതിയ മെഷീനിൽ, അതിൽ എണ്ണയൊന്നുമില്ല, കൂടാതെ മാനുവലിനെ പിന്തുടർന്ന് ആവശ്യമായ എണ്ണയും പമ്പിനായി ഗ്രീസും ചേർക്കണം;\nരണ്ടാമതായി, പെല്ലറ്റ് മെഷീന്റെ ഡൈ ഉപയോഗിക്കുന്നതിന് മുമ്പും ശേഷവും ഓരോ തവണയും പൊടിക്കാൻ ഓർമ്മിക്കുക.\nതടിക്ക് യന്ത്രം പൊടിക്കുന്നു, വുഡ് ക്രഷർ, ബെൽറ്റ് ഓടിച്ച ചുറ്റിക മിൽ, ചുഴലിക്കാറ്റിനൊപ്പം ചുറ്റിക മിൽ, അനിമൽ ഫീഡ് പെല്ലറ്റ് മിൽ, ഗാർഡൻ വുഡ് ചിപ്പറുകൾ,


Did Dileep And Kavya madhvan Went To Chennai For Celebrating Daughter Mahalakshmi's Birthday? - Malayalam Filmibeat\n| Updated: Thursday, October 7, 2021, 12:43 [IST]\nമലയാളി പ്രേക്ഷകരുടെ പ്രിയപ്പെട്ട താരദമ്പതികളാണ് കാവ്യ മാധവനും ദിലീപും. ദിലീപിന്റെ നായികയായി സിനിമയിൽ അരങ്ങേറ്റം കുറിച്ച് കാവ്യ പിന്നീട് താരത്തിന്റെ റിയൽ ലൈഫ് നായിയാവുകയായിരുന്നു. 2016 ൽ ആണ് ദിലീപും കാവ്യയും വിവാഹിതരാവുന്നത്. മഞ്ജു വാര്യരുമായുളള വിവാഹമോചനത്തിന് ശേഷമാണ് കവ്യയെ നടൻ വിവാഹം ചെയ്യുന്നത്. ഇവർക്ക് ഒരു മകളുമുണ്ട് അച്ഛനമ്മമാരെക്കാൾ സോഷ്യൽ മീഡിയയിൽ താരമാണ് മകൾ മഹാലക്ഷ്മി. കുഞ്ഞിന്റെ ചെറിയ വിശേഷങ്ങൾ പോലും സമൂഹമാധ്യമങ്ങളിൽ വലിയ വാർത്ത ആവാറുണ്ട്.\nഅച്ഛൻ ദിലീപിനും കാവ്യയ്ക്കും ഒപ്പമാണ് മൂത്തമകൾ മീനാക്ഷി താമസിക്കുന്നത്. താരങ്ങൾ സോഷ്യൽ മീഡിയയിൽ സജീവമല്ലെങ്കിലും മീനാക്ഷി സമൂഹമാധ്യമങ്ങളിൽ സജീവമാണ്. ഇൻസ്റ്റഗ്രാമിൽ അക്കൗണ്ട് തുടങ്ങിയ താരപുത്രി ചിത്രങ്ങളും മറ്റും സോഷ്യൽ മീഡിയയിൽ പങ്കുവെയ്ക്കാറുണ്ട്. ഇതെല്ലാം വൈറലും ആകാറുണ്ട്. ഓണത്തിന് സഹോദരി മഹാലക്ഷ്മിക്കൊപ്പമുള്ള ചിത്രം പങ്കുവെച്ചിരുന്നു ഇത് ആരാധകരുടെ ഇടയിൽ വലിയ ചർച്ചയായിരുന്നു. സാധാരണ മഹാലക്ഷ്മിയുടെ ചിത്രങ്ങൾ അധികം പങ്കുവെയ്ക്കാറില്ലായിരുന്നു. പിന്നീട് ദിലീപും മക്കൾക്കൊപ്പമുള്ള ചിത്രം പങ്കുവെച്ചിരുന്നു.\nദിവസങ്ങൾക്ക് മുൻപ് കാവ്യയ്ക്കും മഹാലക്ഷ്മിക്കുമൊപ്പമുള്ള ദിലീപിന്റെ ഒരു വീഡിയോ സോഷ്യൽ മീഡിയയിലും ഫാൻസ് കോളങ്ങളിലും വൈറലായിരുന്നു. എയർപോർട്ടിൽ നിന്നുളള വീഡിയോ ആണ് പുറത്ത് വന്നത്. മൂത്തമകൾ മീനാക്ഷി ഈ വീഡിയോയിൽ ഉണ്ടായിരുന്നില്ല. സാധാരണ ഇവർ നാലുപേരും ഒന്നിച്ചാണ് യാത്ര പോകുന്നത്. ഈ യാത്ര ചെന്നൈയിലെ മീനാക്ഷിയ്ക്ക് അടുത്തേയ്ക്ക് ആണെന്നാണ് ഇപ്പോൾ പുറത്ത് വരുന്ന റിപ്പോർട്ട്. വീഡിയോ പുറത്ത് വന്നതിന് പിന്നാലെ താരങ്ങളുടെ യാത്രയെ കുറിച്ച് ആരാഞ്ഞ് കൊണ്ട് ആരാധകർ രംഗത്ത് എത്തിയിരുന്നു.\nതാരങ്ങളുടെ ഇത്തവണത്ത യാത്രയ്ക്ക് ഒരു പ്രത്യേകതയുണ്ട്. മഹാലക്ഷ്മിയുടെ പിറന്നാൾ ആഘോഷത്തിന്റെ ഭാഗമായിട്ടാണ് ഈ യാത്ര. 2018 ൽ വിജയദശമി ദിനത്തിലായിരുന്നു മഹാലക്ഷ്മി ജനിച്ചത്. ഒക്ടോബർ 19 ന് ആണ് കുഞ്ഞിന്റെ പിറന്നാൾ. എല്ലാ വർഷവും കുഞ്ഞിന്റെ പിറന്നാൾ ഗംഭീരമായി ആഘോഷിക്കാറുണ്ട്. ഇക്കുറി ചേച്ചിക്കൊപ്പം ചെന്നൈയിൽ വെച്ചാണോ പിറന്നാൾ ആഘോഷമെന്നാണ് ആരാധകർ ചോദിക്കുന്നത്. മീനാക്ഷി ചെന്നൈയിൽ നിന്നാണ് എംബിബിഎസ് പഠിക്കുന്നത്. ഓണം അവധിക്ക് ശേഷം തിരികെ മടങ്ങി പോയിട്ടുണ്ട്. മകളുടെ ഏറ്റവും വലിയ ആഗ്രഹമാണ് ഡോക്ടർ ആവുക എന്നത്. ഇതിനെ കുറിച്ച് ദിലീപ് നേരത്ത പറഞ്ഞിട്ടുമുണ്ട്. അഭിനയത്തിലേയ്ക്ക് മകൾ ഇല്ലായെന്നും ഡോക്ടറാവാനാണ് അവളുടെ ആഗ്രഹമെന്നുമായിരന്നു നടൻ ഒരു അഭിമുഖത്തിൽ പറഞ്ഞത്.\nസോഷ്യൽ മീഡിയയിൽ അത്രയധികം സജീവമല്ല കാവ്യമധവനും ദിലീപും. എന്നാൽ ഇവർക്ക് നിരവധി ഫാൻസ് പേജുകളുണ്ട്. താരങ്ങളുടെ വിശേഷങ്ങളെല്ലാം ഫാൻസ് പേജുകളിലൂടെയാണ് പ്രേക്ഷകരിലേയ്ക്ക് എത്തുന്നത്. ദിലീപിന് സോഷ്യൽ മീഡിയ പേജുണ്ട്. എന്നാൽ ഇതിൽ നടൻ അധികം സജീവമല്ല. സിനിമ വിശേഷങ്ങളാണ് അധികവും പങ്കുവെയ്ക്കുന്നത്. വളരെ വിരളമായി മാത്രമ കുടുംബവിശേഷവും ചിത്രങ്ങളും പങ്കുവെയ്ക്കാറുള്ളൂ. ഓണത്തിന് മക്കൾക്കൊപ്പമുളള ചിത്രം നടൻ പോസ്റ്റ് ചെയ്തിരുന്നു. എന്നാൽ കാവ്യയ്ക്ക് ഇൻസ്റ്റഗ്രാമിൽ ഔദ്യോഗിക അക്കൗണ്ടില്ല. ഫാൻസ് പേജിലൂടെയാണ് വിശേഷങ്ങൾ പുറത്ത് വരുന്നത്. വിവാഹ ശേഷം സിനിമയിൽ നിന്ന് മാറി നിൽക്കുകയാണ് കാവ്യ, അഭിനയത്തിൽ സജീവമായി നിൽക്കുമ്പോഴാണ് നടി വിവാഹിതയാവുന്നത്. കല്യാണത്തിന് ശേഷം അഭിനയം പൂർണ്ണമായി വിടുകയായിരുന്നു സിനിമയിലും സോഷ്യൽ മീഡിയയിലും സജീവമല്ലെങ്കിലും പൊതുപരിപാടികളി ദിലീപിനോടൊപ്പം എത്താറുണ്ട്. താരത്തിന്റ പുതിയ ചിത്രങ്ങൾ സോഷ്യൽ മീഡിയയി ഇടം പിടിക്കാറുണ്ട്.\nKavya Madhavan and Dileep with daughter Mahalakshmi; video goes viral\nബാലതാരമായിട്ടാണ് കാവ്യ സിനിമയിൽ എത്തുന്നതെങ്കിലും നായികയാവുന്നത് ദിലീപിന്റെ ചിത്രത്തിലൂടെയാണ്. ചന്ദ്രനുദിക്കുന്ന ദിക്കിൽ എന്ന ചിത്രത്തിലൂടെയാണ് കാവ്യ നായിക ആവുന്നത്. 2016 ൽ പുറത്ത് വന്ന പിന്നേയുമാണ് നടിയുടെ ഏറ്റവും ഒടുവിൽ പുറത്ത് ഇറങ്ങിയ ചിത്രം. ദിലീപ് ആയിരുന്നു ചിത്രത്തിലെ നായകൻ. ഈ സിനിമയ്ക്ക് ശേഷമാണ് ഇരുവരും വിവാഹം കഴിക്കുന്നത്. മൈ സാന്റ് ആണ് ഏറ്റവും ഒടുവിൽ പുറത്ത് ഇറങ്ങിയ ദിലീപ് ചിത്രം. പ്രെഫസർ ഡിങ്കൻ, കേശു ഈ വീടിന്റെ നാഥൻ, ഓൺ എയർ ഈപ്പൻ, സിഐഡി മൂസ 2, ഈ പറക്കും തളിക 2, വാളർ പരമശിവം എന്നിവയാണ് പുതിയ ദിലീപ് ചിത്രങ്ങൾ.\nRead more about: dileep kavya madhvan\nDid Dileep And Kavya madhvan Went To Chennai For Celebrating Daughter Mahalakshmi's Birthday?,


സർക്കാർ എതിർത്തത് വെറുതെയല്ല; സി.ബി.ഐ വന്നപ്പോൾ കൂടുതൽ സി.പി.എമ്മുകാർ പ്രതികളായി\nHomecpmസർക്കാർ എതിർത്തത് വെറുതെയല്ല; സി.ബി.ഐ വന്നപ്പോൾ കൂടുതൽ സി.പി.എമ്മുകാർ പ്രതികളായി\nകാസർകോട്: പെരിയയിൽ യൂത്ത് കോൺഗ്രസ് പ്രവർത്തകരായ കൃപേഷിനെയും ശരത് ലാലിനെയും വെട്ടിക്കൊലപ്പെടുത്തിയ കേസിൽ സി.പി.എം പ്രവർത്തകർ ഇന്ന് അറസ്റ്റിലായതോടെ സി.ബി.ഐ അന്വേഷണത്തെ സർക്കാർ എതിർത്തതെന്തിനെന്ന സംശയം ബലപ്പെടുകയാണ്.\nസി.ബി.ഐ അന്വേഷണം സ്റ്റേ ചെയ്യണമെന്ന സംസ്ഥാന സർക്കാർ ആവശ്യം സുപ്രീംകോടതി തള്ളുകയായിരുന്നു. ഇരട്ടക്കൊലപാതകം അന്വേഷണം സി.ബി.ഐക്ക് വിട്ട ഹൈകോടതി ഉത്തരവിനെതിരെ സംസ്ഥാന സർക്കാർ സുപ്രീംകോടതിയിൽ സമർപ്പിച്ച ഹരജിയാണ് ജസ്റ്റിസ് എൽ. നാഗേശ്വര റാവു അധ്യക്ഷനായ മൂന്നംഗ ബെഞ്ച് തള്ളിയത്.\nകേസ് അപൂർവങ്ങളിൽ അപൂർവമല്ലെന്ന് സംസ്ഥാന സർക്കാറിനു വേണ്ടി ഹാജരായ മുതിർന്ന അഭിഭാഷകൻ മനീന്ദർ സിങ് അന്ന്  വാദിച്ചിരുന്നു. വിദേശത്തായിരുന്നവരടക്കം എല്ലാ പ്രതികളെയും അറസ്റ്റ് ചെയ്തിട്ടുണ്ടെന്നും രാഷ്ട്രീയ സങ്കീർണതകൾ ഇല്ലെന്ന് ഹൈകോടതി തന്നെ നിരീക്ഷിച്ച കേസാണെന്നും സർക്കാർ അഭിഭാഷകൻ വാദിക്കുകയും ചെയ്തു. ജോലിഭാരമുള്ളതിനാൽ ലോക്കൽ പൊലീസിന് ചെയ്യാൻ കഴിയുന്ന കാര്യങ്ങൾ തങ്ങൾക്ക് അയക്കരുതെന്ന് സി.ബി.ഐ തന്നെ ആവശ്യപ്പെടുന്നുണ്ടെന്നും സർക്കാർ ചുണ്ടിക്കാട്ടിയിരുന്നു.\nസി.ബി.ഐ തിരുവനന്തപുരം യൂണിറ്റാണ് കേസ് രജിസ്റ്റര് ചെയ്ത് അന്വേഷണം ആരംഭിച്ചത്. ഇതിന്‍റെ ഭാഗമായി കൊല്ലപ്പെട്ട ശരത് ലാലിന്‍റെയും കൃപേഷിന്‍റെയും വീടുകള് സന്ദർശിച്ച് കുടുംബത്തിന്‍റെ മൊഴി രേഖപ്പെടുത്തിയിരുന്നു. പെരിയ ഇരട്ടക്കൊലക്കേസിലെ അന്വേഷണവുമായി സംസ്ഥാന സർക്കാർ സഹകരിക്കുന്നില്ലെന്നും കേസുമായി ബന്ധപ്പെട്ട രേഖകൾ കൈമാറുന്നില്ലെന്നും സി.ബി.ഐ. അന്വേഷണ പുരോഗതി റിപ്പോർട്ട് കോടതിക്ക് സമർപ്പിക്കവേ കോടതിയെ അറിയിച്ചിരുന്നു.\nകേസ് രേഖകൾ തേടി ഏഴ് തവണയാണ് സി.ബി.ഐ കത്ത് നൽകിയത്. കേസ് ഡയറിയും രേഖകളും അടിയന്തരമായി കൈമാറണമെന്ന് ആവശ്യപ്പെട്ട് സെപ്റ്റംബറിലും ക്രൈം ബ്രാഞ്ചിന് സി.ബി.ഐ കത്ത് നല്‍കിയിരുന്നു.\nതുടർന്ന് കേസ് ഡയറിയും രേഖകളും അടിയന്തരമായി കൈമാറണമെന്ന് ആവശ്യപ്പെട്ട് ക്രൈം ബ്രാഞ്ചിന് സി.ബി.ഐ കത്ത് നല്‍കി. അന്വേഷണ ഏജന്‍സിക്ക് രേഖകള് പിടിച്ചെടുക്കാനുള്ള അധികാരം നല്‍കുന്ന സി.ആര്.പി.സി 91 പ്രയോഗിക്കാനായിരുന്നു നീക്കം. സി.ബി.ഐ പലതവണ കത്ത് നല്‍കിയിട്ടും ക്രൈം ബ്രാഞ്ച് ഫയലുകള് കൈമാറിയിരുന്നില്ല. ഉന്നത ഉദ്യോഗസ്ഥരുടെ അനുമതി തേടിയിരിക്കുകയാണെന്നായിരുന്നു മറുപടി നൽകിയത്. ആറ് തവണയാണ് സി.ബി.ഐ ക്രൈം ബ്രാഞ്ചിന് കത്ത് നൽകിയത്.\nകാസർകോട് ജില്ല ആശുപത്രിയിലെ സ്വീപ്പർ തസ്തികയിൽ പ്രതികളുടെ ഭാര്യമാർക്ക് താൽകാലിക നിയമനം നൽകിയതും നേരത്തെ വിവാദമായിരുന്നു. 2019 ഫെബ്രുവരി 17നാണ് പെരിയ കൊലപാതകം നടക്കുന്നത്. ബൈക്കില് പോകുമ്പോള് യൂത്ത് കോണ്‍ഗ്രസ് പ്രവര്‍ത്തകരായ ശരത് ലാലിനെയും കൃപേഷിനെയും അക്രമികള് തടഞ്ഞുനിര്‍ത്തി വെട്ടിക്കൊലപ്പെടുത്തുകയായിരുന്നു.


കൂതറ അവലോകനം: 118.റിയാലിറ്റി ഷോയും റിയാലിറ്റിയും\nചാര്‍ത്തിയത് ചാർ‌വാകൻ at 10:36 AM\nഎ. ആര്. റഹ്‌മാന് ദക്ഷിണാമൂര്‍ത്തിയുടെ കീഴില് കര്‍ണാടക സംഗീതം പഠിച്ചിട്ടുണ്ട്...\nറഹ്മാന് ലോകപ്രശസ്തന് അല്ലേ? :)\nകര്‍ണാടക സംഗീതം പഠിച്ച കാരണം ആവില്ല ലോകപ്രസതന് ആയതു... അല്ലേ?...\nകര്‍ണ്ണാടക സംഗീതത്തെപറ്റിയുള്ള താങ്കളുടെ കാഴ്ചപ്പാട് ചര്‍ച്ച ചെയ്യപ്പെടേണ്ടതു തന്നെ. ഗ്രൂപ്പ് ബ്ലോഗുകളെ നിരുത്സാഹപ്പെടുത്തുകയല്ല, മറിച്ച് താങ്കള്‍ക്ക് ഒറ്റക്കതു ചെയ്യാന് കഴിയും എന്ന തോന്നല് എനിക്കുണ്ട്. സ്വതന്ത്രമായി ബ്ലോഗെഴുതൂ, സ്വതന്ത്രമായി ആളുകള് പ്രതികരിക്കട്ടെ.\nസംഗീതം ശാസ്ത്രീയ സംഗീതം ആവണം എന്നില്ല. ഹിന്ദുസ്ഥാനിയോ കര്‍ണ്ണാട്ടിക്കോ ആയാലും കേള്‍വിക്കാരന് സുഖം കിട്ടണം എന്നുമില്ല. രാഗം താളം ഭാവം ലയം എന്നിങ്ങനെ എല്ലാം തികഞ്ഞതാവണം സംഗീതം എന്ന് വാശിപിടിക്കുന്നവരും ഉണ്ടാവാം. വെറും വയറ്റില് താളം പിടിച്ചു പാടുന്ന ഭിക്ഷക്കാരും പാത്രത്തില് താളം കൊട്ടുന്ന തെരുവ് ഗായകരും പാടുന്നത് പലപ്പോഴും കാതിനു ഇമ്പം ഉണ്ടാവാറുണ്ട്. അത് നാം ചിലപ്പോഴൊക്കെ ആസ്വദിക്കാറുണ്ട്.\nശാസ്ത്രീയ സംഗീതം മാത്രമാണ് നല്ല സംഗീതത്തിന് വേണ്ടതെന്ന ഒരു കാഴ്ചപ്പാട് ഉണ്ടാക്കുക മാത്രമല്ല ഇത്തരം റിയാല്‍റ്റി ഷോ സമ്മാനിക്കുക. മനം മര്യാദയ്ക്ക് ജീവിക്കാന് കഴിവുള്ള കുട്ടികള് വോട്ടു ആവശ്യപ്പെടുന്നത് കണ്ടാല് ഒരു തരാം തെണ്ടല് അഥവാ ഭിക്ഷയാചിക്കല് ആണെന്ന് പോലും തോന്നിപ്പോവും. പണവും സ്ഥാനവും കിട്ടാന് എന്തും ചെയ്യാന് അവര് മടിക്കുന്നില്ല. അത് പഴി പറഞ്ഞിട്ട് കാര്യമില്ല. പണം അത്രമാത്രം മനുഷ്യരില് സ്വാധീനം ചെലുത്തുന്നു.\nജയചന്ദ്രന്റെ ഗാനങ്ങള് ആസ്വദിക്കുന്ന ഒരാള് എന്നനിലയില് പറയട്ടെ. സംഗീതം ആത്മാവില് നിന്നുണ്ടാവണം. അത് ശാസ്ത്രീയ സംഗീതം പഠിച്ചിട്ടു മാത്രം നല്ലനിലയില് ആവണം എന്നില്ല.\nഇതൊരു ഗ്രൂപ്പ് ബ്ലോഗ് തന്നെ. പക്ഷെ ഇവിടെ ആരും മുതലാളിമാരും അന്തേവാസികളും ഇല്ലല്ലോ. എല്ലാ അംഗങ്ങളും സ്വന്തം എന്നരീതിയില് തന്നെയല്ലേ എഴുതുന്നത്. എല്ലാവര്‍ക്കും സ്വന്തം ബ്ലോഗും ഉണ്ട്. എന്നാല് അല്പം കൂടി വായനക്കാരെ കിട്ടാന് വേണ്ടി ഇവിടെ എഴുതുന്നു എന്നുമാത്രം.\nചിത്രകാരന് തന്നെയാണൊ ചാര്‍വാകന് എന്നൊരു സംശയം ഉണ്ടായിരുന്നു. ഇപ്പോള് മനസിലായി ..ലതു മഞ്ജരിയായിടും.....\nഹരീഷ്,വന്നതിനു നന്ദിയുണ്ട്.സം ഗീതത്തിലെ മൂന്നുതരം പദ്ധതികളൂം (കര്ണാക,ഹിന്ദുസ്ഥാനി,വെസ്റ്റേര്‍ണ്)സാമാന്യം അറിവും\nഅഞ്ച് സം ഗീത ഉപകരണങ്ങള് കൈകാര്യം ചെയ്യുന്നവനുമാണ് ഞാന്.\nസം ഗീത ലോകത്തിലെ ആശ്വാസകരമല്ലാത്ത ചിലപ്രവണതകളേ..\nപ്രശ്നവല്‍ക്കരിക്കാനും ,സാമുഹ്യപരിപ്രേക്ഷ്യത്തില് ചര്‍ച്ചചെയ്യാനുമാണീ പോസ്റ്റ്.\nറഹ്മാനും ,ഇളയരാജായും ,മാത്രമല്ല.ഒട്ടുമിക്ക സം ഗീതസം വിധായകരും -ഏതാണ്ടെല്ലാപദ്ധതികളിലും ഞ്ജാനമൂള്ളവര്‍തന്നെ.\nതൊഴിലിനുപിന്‍ബലമാണ്.ഇളയരാജായുടെ സം ഗീതഗുരു കെ.എസ്സ്.ഗോപാലക്രിഷണന്റെ വീട്ടിലെലൈബ്രറികണ്ടു കണ്ണൂതള്ളി.\nലോകസം ഗീതത്തെ അപ്പാടെ അലമാരിയില്.\nഅനില് സാര്,ചര്‍ച്ചവേണമെങ്കില് ഇതെ മാര്‍ഗ്ഗമുള്ളു.നന്ദി.\nഭാഷ പഠിക്കുന്നതിന്,ലിപി പഠിക്കണമന്നില്ല.എന്നാല് ലിപികൂടി പഠിച്ചാലോ..?\nമലയാളം എഴുതാനും വായിക്കാനും അറിയാത്തവർ സംസാരിക്കുന്നില്ലേ. അവരും ജീവിച്ചു പോകുന്നു.\nപക്ഷെ ഒരു വിഷയത്തിൽ പ്രഗൽഭനാവണമെങ്കിൽ അതുമാത്രം പോര എന്നാണ് എന്റെ തോന്നൽ.\nഒരു ജയചന്ദ്രനോ എസ്.പി.യോ ഉണ്ടെന്നു കരുതി അതാണ് ശാസ്ത്രീയ രീതി എന്നു സിദ്ധാന്തിക്കുന്നത് ശരിയല്ല.\nവികലപ്രയോഗങ്ങൾ ശാസ്ത്രമാണെന്ന് തെറ്റിദ്ധരിക്കാനിടവരുന്നത് അതുകൊണ്ടാവാം.\nഞാൻ ഒരു കുറിപ്പ് എഴുതിയിരുന്നു, ഇവിടെ.\nപണ്ടത്തെ ട്രേഡ് യൂണിയന് ആയിരുന്നു ബ്രാഹ്മണ്യം, ക്ഷത്രിയം, വൈശ്യം, ശൂദ്രം എന്നൊക്കെ പറയുന്നത്. അതായത് പൂജ കര്‍മങ്ങള് ഒക്കെ ചെയ്യുന്നവര് ബ്രാഹ്മണരും, രാജ്യരക്ഷ തുടങ്ങിയവ ചെയ്യുന്നവര് ക്ഷത്രിയരും, വാണിഭങ്ങള് നടത്തുന്നവര് വൈശ്യരും മറ്റു ജോലികള് ചെയ്യുന്നവരും ശൂദ്രരും. എല്ലാവര്ക്കും തുല്യ സ്ഥനമയിരുന്നു ആദ്യം. പക്ഷെ കാല കാലങ്ങളില് കയ്യൂക്കുള്ളവന് കാര്യക്കാരന് എന്നാ രീതി വന്നപ്പോ ബ്രാഹ്മണര് കൂടുതല് ബഹുമാനിക്കുന്നവരായി. അത് പിന്നെ ആ വര്‍ഗ്ഗത്തില് പെട്ടവര് ശരിക്കും മുതലാക്കി. ഇന്നും ബ്രാഹ്മണരുടെ അടുത്ത് പഞ്ച പുച്ചമാടക്കി നില്ക്കുന്നവരുണ്ട്. പക്ഷെ അതൊക്കെ വിധേയഭാവത്തില് നിന്നുണ്ടായത് മാത്രമാണ്. ആ വിധേയത്വമാണില്ലാതാവേണ്ടാത്.\nഇനി ഇന്നത്തെ കാര്യം എടുത്താല് രാഷ്ട്രീയക്കാര് ബ്രാഹ്മണരനെന്നു പറയാം . അവരില് തന്നെ.. ചിലര് ക്ഷത്രിയരും.. കൊല്ലും കൊലയുമൊക്കെ നടത്തും. വ്യവസായികളും അബ്കാരികളും വൈശ്യര്. കൂലിപ്പണിക്കാരും, മറ്റുതൊഴിലളികളും ശൂദ്രര്. കേരളത്തെ സംബന്ധിച്ച് കൂലിപ്പണിക്കാരിപ്പോ അന്യ സംസ്ഥാനക്കാരാണ്. ഇവിടെയുള്ളവരെല്ലാം നേതാക്കന്മാരാണ്. പണിക്കാരില്ല.... പിന്നെ വായില് നോക്കി കൊഞ്ഞനം കുത്തി നടക്കുന്ന കുറെ ചിത്രകാരന്മാരും ചര്‍വകരും. അതായതു ഈ ചര്വകനും ചിത്രകാരനും ഞാനീ പറഞ്ഞ ഇന്നത്തെ ബ്രാഹ്മണരെയും ക്ഷത്രിയരെയും, വൈശ്യരെയും, ശൂദ്രരെയും ചീത്ത വിളിക്കാന് തയ്യാറാകുമോ? ഇല്ല. എന്താ കാരണം? അന്നം കുടി മുട്ടിപ്പോകും. അത് തന്നെ കാരണം. ..വാ തോരാതെ രാവിലെ മുതല് എന്തെങ്കിലും ഒക്കെ പറഞ്ഞു നടന്നു വൈകിട്ട് അരക്കുപ്പി വാറ്റും രണ്ടു മൊട്ടയും അകത്തക്കണമെങ്കില് അവരെ പിണക്കിയാല് പറ്റുമോ? ഇതില് ഇമ്മിണി വലിയ ബ്രാഹ്മണരായ പുരോഗമന കോണക പ്രസ്ഥാനത്തിന്റെ ഉപഞാതാക്കള് ചാര്‍വാകന്, ചിത്രകാരന്, കോണകനഴിക്കോട്, എന്നിങ്ങനെ കുറെ മനോരോഗികളെ വിലക്കെടുത്ത് ഓരോ വിഡ്ഢിത്തങ്ങള് എന്നും പറയിപ്പിക്കുകയാണ്. വൈകിട്ടു പട്ടയും മൊട്ടയും കൊടുത്തുറക്കും രാവിലെ പിതൃശൂന്യ വര്തമാനവുംയിറങ്ങും. ഇത് തന്നെ എന്നും ജ്വാലി. വല്ലപ്പോഴും ഒക്കെ ഒരു ചേഞ്ച് വേണ്ടേ?\nഇന്ന് കാണുന്ന കര്‍ണാടക സംഗീതത്തിന്റെ പിതാവ് എന്നറിയപ്പെടുന്ന പുരന്ദര ദാസ് ബ്രാഹമണന് ആണെന്ന് തോന്നുന്നില്ല. അഞ്ചു കുഴലൂത്ത് വാദ്യം പഠിച്ച ചാര്‍വാകന് സ്വരസ്ഥാനങ്ങള് പടിക്കതെയാണോ അഞ്ചെണ്ണം ഊതാന് പഠിച്ചത്? ഏതു വിഷയത്തിനും ഒരു ശാസ്ത്രീയ അടിത്തറ വേണം. എസ.പിയും, ജയചന്ദ്രനും കൊച്ചിലെ മുതല് കേട്ട സംഗീതത്തില് ശാസ്ത്രീയത ഉണ്ടയിരിന്നിരിക്കണം. അവര്‍ക്ക് പാടാന് ജന്മനാ ഒരു വാസന കിട്ടിക്കാണണം. പടം വര പഠിക്കാത്ത എത്രയോ കുട്ടികള് നന്നായി പടം വരയ്ക്കുന്നു. അപ്പൊ... സോമു എന്നാ പയ്യന് മാര്‍ക്ക് കുറഞ്ഞതിന്റെ പേരില് അപകര്‍ഷത ബോധത്തിന്റെ മൂര്തിമാത് ഭാവങ്ങളായ ചാര്‍വാകനും, ചിത്രകാരനും പോലുള്ള ആള്‍ക്കാര് ഈ നീട്ടി നീട്ടി എന്നും കുഴലൂത്ത് നടത്തുന്നത് ആരെയാണെന്ന് മാത്രം മനസ്സിലാവുന്നില്ല.\nപാര്‍ത്ഥന്,ഞാന് ശ്രദ്ധിച്ചിരുന്നില്ല.ക്ലാസ്സികല് പഠിക്കുന്നത്,തെറ്റന്നോ,അനാവ\nശ്യമെന്നോ പറഞ്ഞിട്ടില്ല.എല്ലാവര്‍ക്കും അതിനുള്ള സാഹചര്യമുണ്ടാകുന്നില്ല.\nവികലമായ പ്രയോഗങ്ങളെന്നു സൂചിപ്പിച്ചുവല്ലോ..മഹാഗായകര്‍ക്കും പറ്റും .\nയേശുദാസ്,ഷണ്‍മുഖപ്രിയ തെറ്റിച്ചാണുപാടിയിരുന്നതെന്ന് അടുത്തകാലത്ത്,\nപറയുകയുണ്ടായി.ഇനിയും ഏതൊക്കെ രാഗങ്ങളില് ഈതെറ്റിക്കലുണ്ടന്ന്\nകൂടെ വയലിന് വായിക്കുന്നവരോട് രഹസ്യമായി ചോദിക്കണം .അതുകള.\nമധ്യവര്‍ഗ്ഗസമൂഹം വികാരമായും ,സവര്‍ണ്ണന് മൂലധനമായും കൊണ്ടൂ നടക്കുന്ന ഈഅടര്-അത്രകേമമല്ലന്ന് ലോകത്തിലെ മറ്റ് സം ഗീത്ധാരകള്\nശ്രദ്ധിച്ചാല് മനസ്സിലാകും .എന്തിന്-ഹിന്ദുസ്ഥാനിയിലെ വിവിധഖരാനകള്\nനോക്കിയാല് മതി,മാനസ്സികാനുഭൂതി..എന്നത് വ്യക്തിപരം എന്നതിലപ്പുറം\nസാമൂഹ്യം കൂടിയാണ്.ഹിന്ദുസ്ഥാനിയില് മുസ്ളീം ,മഹാഭൂരിപക്ഷമാവുമ്പോള്\nഈശ്വരവിശ്വാസി,അമ്പലനടയില് ഭജനമിരിക്കാന്‍പോകുന്ന വഴി കേറിയതായിരിക്കും ,സ്ഥലം തെറ്റി.കാവിയുമുടുത്ത് ഭസ്മവും പൂശി,കളക്ഷന് ഒത്തുകിട്ടിയാല് കൊറഞ്ഞൊരു "കാല്"വാങ്ങിവിഴുങ്ങി,വീണ്ടും ആ നടയില്\nതന്നേ വന്നിരിക്കുന്ന കൂറേഈശ്വരവിശ്വാസികളുണ്ട്.അവരാരും കമ്പ്യുട്ടര്,ബ്ലോഗ്ഗ്\nഓരോ ദേശങ്ങളിലും സംസ്കാരം വളരുന്നതിനനുസരിച്ച് അവിടത്തന്നെ പലതും ഉണ്ടാകും, പുറമെനിന്ന് സ്വീകരിക്കാതെ തന്നെ. ഭക്ഷണം, പാർപ്പിടം, വസ്ത്രം, വിഹാരം. ഇതെല്ലാം കാലാകാലങ്ങളിൽ ഓരോ ദേശത്തിനും കാലാവസ്ഥക്കും അനുസരിച്ച് വളർന്നു കൊണ്ടിരിക്കും. അതുപോലെ തന്നെ സംഗീതം മനസ്സിനെയും ശരീരത്തിനെയും സ്വാധീനിക്കുന്നത് ലോകത്തിൽ എല്ലായിടത്തും ഒരുപോലെയാണ്. പല രാജ്യങ്ങളിയെയും പാട്ടുകൾ കേൾക്കുമ്പോൾ അതിലെല്ലാം അതാതു രാജ്യത്തെ ചിട്ടവട്ടങ്ങൾ ഉണ്ടെന്നു തോന്നാറുണ്ട്. കർണ്ണാടക സംഗീതം അഭ്യസിച്ചിട്ടല്ല അതെല്ലാം അവിടെ ഉണ്ടായത്.\n15ആം നൂറ്റാണ്ടു മുതലുള്ള ഇസ്ലാമിക ഭരണത്തിൻ കീഴിലായിരുന്ന വടക്കെ ഇന്ത്യയിൽ എല്ലാവരും ഹിന്ദുസ്ഥാനി പഠിച്ചു. തെക്കേ ഇന്ത്യയിൽ കർണ്ണാടക സംഗീതം ഉണ്ടായിരുന്നതുകൊണ്ട് അവിടെ അത് പ്രചരിച്ചു. ആഫ്രിക്കയിലെ സംഗീതം എന്തേ തെക്കേ ഇന്ത്യയിൽ പ്രചരിച്ചില്ല എന്ന ചോദ്യം അപ്രസക്തമാണ്.\nകര്‍ണ്ണാടക സംഗീതം ക്ലിഷ്ടമായ ചില നിബന്ധനകളും നിയമങ്ങളും\nവച്ചുകൊണ്ടുള്ള സംഗീതത്തിന്റെ ഒരു ആവിഷ്ക്കാരരീതിയാണ്.അതിലെ 72\nമേളകര്‍ത്ത രാഗങ്ങളും എണ്ണമറ്റ ജന്യരാഗങ്ങളുമെല്ലാം (ഷാഢവ ഔഢവ വക്ര)\nഅല്പാല്പമായി പരസ്പരം വ്യത്യാസപ്പെടുന്ന മൂശകളാണ്.\nജന്മസിദ്ധമായി അതിയായ സംഗീതബോധവുംതാളബോധവും\nസ്വരഗാംഭീര്യവുമുള്ള ഒരുവന് കര്‍ണ്ണാടകസംഗീതപദ്ധതി അഭ്യസിച്ചിട്ടില്ലെങ്കില്\nഅയാളെക്കാള് ആലാപനശേഷിയും മറ്റുകഴിവുകളും കുറഞ്ഞ ഒരുവന്\nശാസ്ത്രീയസംഗീതത്തില് നിപുണനാണെന്ന ഒറ്റക്കാരണത്താല് പരിഗണന ലഭിക്കുന്നു എന്നത് ഒട്ടും യോജിക്കാനാവാത്ത മാനദണ്ഡമാണ്. നിഷ്കൃഷ്ടമായ സുദൃഢവുമായ നിയമാവലികളില് വ്യതിയാനമൊന്നും വരുത്താനാവില്ലെങ്കില്\nമനോധര്‍മ്മ പ്രയോഗം എത്രത്തോളം ആശാസ്യമാകും.ഒരേ രാഗത്തിലുള്ള ഒരു കീര്‍ത്തനത്തിലെ പല സ്വരസ്ഥാനങ്ങള്‍ക്കും ഛായാവ്യതിയാനം കൊടുത്തല്ലേ\nപ്രഗത്ഭസംഗീതജ്ഞര് സ്വന്തം ആവിഷ്ക്കാര ശൈലി അതുല്യമാക്കുന്നത്. അവരെ സംബന്ധിച്ച് അതിനുള്ള സ്വാതന്ത്ര്യം പണ്ഢിതരെന്നതിനേക്കാള് മറ്റു ചില\nഘടകങ്ങള്‍കൊണ്ടു കൂടിയുള്ള അവകാശമാണ്. ഇത് ചര്‍ച്ച ചെയ്യുമ്പൊള് പ്രശ്നത്തെ കര്‍ണ്ണാടസംഗീതരംഗത്തെ സവര്‍ണ്ണ മേല്‍ക്കോയ്മയിലേയ്ക്കും ഈ\nരംഗത്തെ അയിത്തത്തിലേയ്ക്കും പ്രശ്നവല്‍ക്കരിയ്ക്കേണ്ടിവരും.\nഎന്ന ആരോപണവുമായി സവര്‍ണ്ണര് കൂതറയിലെ മറ്റ് ചര്‍ച്ചാരംഗങ്ങളില്\nകണ്ടപോലെ രംഗപ്രവേശം ചെയ്യും.എന്നാല് ഈദുഷിച്ച പ്രവണതകള്\nഇതിനേക്കാള് മുന്നിട്ടു നില്‍ക്കുന്ന ഹിന്ദുസ്ഥാനിയില് നിലനില്‍ക്കുന്നില്ല\nഎന്നതാണ് വിഷയത്തെ ശ്രദ്ധേയമാക്കുന്നത്. അല്ലെങ്കിലും ഇക്കാര്യങ്ങളില്\nകേരളം എന്നും ഒരു ഭ്രാന്താലയം തന്നെയാണ്.\nപാര്‍ത്ഥന്,കാര്യങ്ങള്‍കുറേകൂടി ഗൌരവത്തോടെ കാണണം .\nഎല്ലാ അധിനിവേശങ്ങളും ,മൂലധനത്തോടൊപ്പം സാം സ്കാരിക വിഭവങ്ങളൂം\nഇറക്കുമതി ചെയ്യാറുണ്ട്.അധികാരവുമായി കെട്ടുപിണഞ്ഞ ഒരുതരം വരേണ്യത\nരൂപപെടുന്നു.അതിനു സമാന്തരമായും ,അദ്രിശ്യമായും തദ്ദേശിയ കലകളും\nനിലനില്ക്കും .അത് സം ഗീത/ചിത്ര/അഭിനയ എന്നീമേഖലക്കളില് തിരിച്ചറിയാം .അതിനെ "നാടോടി"എന്ന് പരിഹാസത്തോടെവിളിക്കും .\nആഫ്രിക്കയിലെ ചിലസം ഗീത ശീലുകള് ഇന്ത്യയിലെ നാടന്\nപാരമ്പര്യത്തിലും കാണാം .\nനിസ്സഹായന്,നന്ദി.എന്റെ പോസ്റ്റുവായിച്ചതിലും ,ഗൌരവത്തോടെ സമീപിച്ചതിനും .ജാതിഭ്രാന്ത് മൂത്ത് മ്റ്റുള്ളവരെ"പ്രാന്താ"ന്നുവിളിക്കുന്ന കുറേ\nജ്ന്മങ്ങളൂം കുതറയുടെ ചുറ്റുവട്ടത്തുകറങ്ങുന്നുണ്ട്.മാനസിക വളര്‍ച്ചയില്ലായ്മ.കുറ്റമല്ല.\nഇത്തരം ഒഴുക്കന്‍മട്ടിലുള്ള പ്രസ്താവന,തിരിച്ചറിവിനു തടസ്സമാകും .കാരണം ,\nസം ഗീതപഠനം ,സാമൂഹ്യ/സാമ്പത്തിക/തൊഴില്‍പരം /കുടുമ്പപരവും മുതല്\nവ്യക്തിതല്പര്യവും ,ശരീരകഴിവും വരെപെടും .ഇതിലൊന്നിന്റെ കുറവ് സാരമായി\nആധുനിക ജനാധിപത്യ ഭരണകൂട ഇടപെടലാണ്.സം ഗീതകോളേജുകളി-\nലൂടെ കര്‍ണ്ണാടകസം ഗീതം ഇന്നുകാണുന്ന രീതിയില് ജനകീയമായത്.അതിനു മുമ്പ് തമിഴ് ബ്രാഹ്മണ(തെലുങ്ക് ഭാഷാ വേരുകളുള്ള വൈഷ്ണവമത ഗോത്രം )\nരുടെ സ്വകാര്യ സം ഗീതപദ്ധതിയായിരുന്നു.\nഹിന്ദുസ്ഥാനി,ക്രിത്യമായും ഗുരുകുലരീതിയിലാണിന്നും .ആര്യാധിനിവേശ-\nത്തിന്റെ ശേഷിപ്പുകളെന്ന നിലക്ക് സമാനതകള് ഉണ്ടായിരിക്കുമ്പോള് തന്നെ\nവം ശശ്രേഷ്ഠത,മഹാകഴിവായി ബ്രാഹ്മണധാര കാണുമ്പോള്,ഇസ്ളാമാകട്ടെ\nവ്യക്തിയുടെ കഴിവിനു മുന്‍തൂക്കം കൊടുക്കുന്നു.സൂഫി സം ഗീതം കേള്‍ക്കുക.\nആര്യാധിനിവേശത്തിനു മുമ്പും ഇവിടെ സം ഗീതമുണ്ടായിരുന്നു.അതിന്റെ\nധാരകള് പഹാടിയിലും ,ബവൂളിലും ,നാടന് പാട്ടുവായ്താരികളിലും കാണാം .\nസ്വരസ്ഥാനനിബദ്ധമായ സംഗീതത്തെക്കുറിച്ചാണോ താങ്കൾ പറയുന്നത്. അതിൽ ഹിന്ദുസ്ഥാനി എന്നതും കർണ്ണാട്ടിക് എന്നതും പാശ്ചാത്യൻ എന്നതും ഓരോ പ്രയോഗരീതികളാണെന്നാണ് ഈയുള്ളവന്റെ ചെറിയ അറിവ്. കൂടുതൽ ഒന്നും അറിയില്ല. ഒന്ന് മൂളാൻ പോലും അറിയില്ല.\nഇതിൽ ആര്യനായാലെന്താ ദ്രാവിഢനായാലെന്താ കാടനായാലെന്താ വ്യത്യാസം എന്ന് എനിയ്ക്ക് മനസ്സിലാവുന്നില്ല. ഇതിലെ എന്റെ അറിവിന്റെ കുറവുതന്നെ.\nപിന്നെ ഇക്കാര്യത്തിൽ ‘ആധുനിക ജനാധിപത്യ ഭരണകൂടം’ എന്ത് ഒലത്തീന്ന പറയുന്നത് എന്നു മനസ്സിലായില്ല. ഒരു അവാർഡ് കൊടുക്കുന്നുണ്ടെന്നു വേണമെങ്കിൽ പറയാം.\nകേരള കലാമണ്ഡലം പോലും സവർണ്ണർ എന്ന് മുദ്രകുത്തിയ ചിലരുടെ പ്രയത്നത്താലാണ് ഉണ്ടായത് എന്നാണ് കേട്ടിട്ടുള്ളത്. മുകുന്ദരാജയും വള്ളത്തോളുമായിരുന്നു മുൻപന്തിയിൽ ഉണ്ടായിരുന്നത്. എല്ലാം ഇപ്പോൾ ജനകീയമാവുന്നു എന്നറിയുന്നതിൽ സന്തോഷമേ ഉള്ളൂ.\nസംഗീതത്തിന്റെ ജാതിയും മതവും വര്‍ണ്ണവും ഒക്കെ കണ്ടെത്തി എന്നറിഞ്ഞതില് സന്തോഷം. ഇനിയും വിശകലം ചെയ്യപ്പെടാന് വിഷയങ്ങള് ബാക്കി ഉണ്ട് കേട്ടോ..\nനൃത്തം, ചിത്രരചന, സാമൂഹിക പ്രവര്‍ത്തനം അങ്ങനെ നീണ്ടു പോകുന്ന ഒന്ന്.. എല്ലാം സമയം എടുത്തു വിശകലനം ചെയ്യണം എന്ന് താല്പര്യപ്പെടുന്നു.. പൊതു ജനക്ഷേമാര്ധം....\nഭാരതത്തിലെ ജീവിതത്തില്, ഭൌതികമായാലും ആത്മീയമായാലും അതില് ജാതി നിര്‍ണ്ണായക ഘടകമായിരുന്നു.വെള്ളം ഉപയോഗിച്ച് ശൌചം ചെയ്യാനുള്ള അവകാശം പോലും ബ്രഹ്മണനേ ഉണ്ടാ‍യിരുന്നുള്ളു. സംഗീതത്തിന്റെ കാര്യം പിന്നെ പറയണോ. ചിത്രരചന, നൃത്തം , സാമൂഹിക പ്രവര്‍ത്തനം അങ്ങിനെ എന്തിലും ഏതിലും തൂണിലും തുരുമ്പിലും നമ്മേ നോക്കി പല്ലിളിച്ചത്\nജാതിയായിരുന്നു.ഈ പ്രശ്നമണ്ഡലത്തില് ഭ്രന്താലയമായിരുന്ന കേരളത്തില്\nസവര്‍ണ്ണാധീശത്വം അതിന്റെ വളര്‍ച്ച ഹിന്ദുസ്ഥാനിയില് നിന്നും ബഹുകാതം പിറകിലാക്കി.\nസത,താങ്കള് പറഞ്ഞപോലെ ഇവയെല്ലാം പാഠവല്കരിക്കേണ്ടതാണ്.ശ്രമിക്കും .\nപാര്‍ത്ഥന്,ആധുനിക ജനാധിപത്യം എന്നുപറഞ്ഞത്,നമ്മുടെ സര്‍ക്കാരാണ്.\nസര്‍ക്കാരിന്റെ മൂന്നു സം ഗീതകോളേജുകള്,തിരുവനന്തപുരത്തും ,ത്രിപ്പൂണിത്തുറ\nയിലും ,പാലക്കാടും -മാണുള്ളത്.ഇവിടുന്നെല്ലാം പഠിച്ചിറങ്ങുന്നവര് സം ഗീതത്തില് പ്രാവീണ്യം നേടിയവരാണന്ന് കരുതാം .ഇതില് ജാതിക്ക്\nനിയമപരമായി നിലനില്പില്ല.എന്നാലതാണോ സ്ഥിതി.കച്ചേരികളുടെ വിപണി\nഅമ്പലം കേന്ദ്രീകരിച്ചാണ്.ആര്‍ക്കൊക്കെ അവിടെ പ്രവേശനമൂണ്ട്.\nവ്യക്തിയുടെ കഴിവിനുപരി മറ്റ് പരിഗണകളാണുള്ളത്.\nമറ്റൊന്ന് സൂചിപ്പിച്ചത്,സ്വരസ്ഥാനങ്ങളെയാണ്.ലോകത്തില് പ്രചാരമൂള്ള എല്ലാ\nസം ഗീതപദ്ധതികളിലും പന്ത്രണ്ടുസ്വരങ്ങളെയുള്ളു.(കര്‍ണ്ണാടകത്തില്-അതിസൂഷ്മ തലത്തില് ഇരുപത്തിരണ്ടന്നു പറയുന്നുണ്ട്)\nതാളങ്ങളുടെകാര്യത്തിലും അതുതന്നെ.സാമൂഹ്യശാസ്ത്രതിന്റെ പിന്‍ബലത്തില്\nവേണം ഇക്കാര്യങ്ങള് വിശകലനം ചെയ്യേണ്ടത്.\nഅപ്പോള് നെല്ലും പതിരും തിരിഞ്ഞുവരും .\nഇത് ഒരു ചർച്ചയിൽ ഇവിടെ എഴുതിയ കമന്റ് ആണ് :\nയാതൊന്നാണോ ഒരുവന്റെ ആത്മാവിനെ ആനന്ദിപ്പിക്കുന്നത് അതാണ് സ്വരം (സ്വ+രം).\nഇവിടെയും ഭാരതീയമായ രീതിയിൽ സ്വരങ്ങൾക്ക് കുലവും ജാതിയും വർണ്ണവും പറഞ്ഞാലേ ശരിയാവുള്ളൂ എന്ന ഒരു തരം വീക്ഷണമായിരുന്നു പണ്ടുകാലത്തുണ്ടായിരുന്നത്. (അതും ഹിന്ദുമതത്തെ അടിസ്ഥാനമാക്കിയല്ല.)\nസപ്തസ്വരങ്ങളുടെ ജാതികുലങ്ങൾ കേട്ടിട്ടുണ്ടോ.\nഷഡ്ജവും ഗാന്ധാരവും മദ്ധ്യമവും ദിവ്യമായ ഗീർവാണകുലത്തിൽനിന്നും വരുന്നു. പഞ്ചമം വരുന്നത് പ്രേതലോകത്തിൽ നിന്നും. രിഷഭവും ധൈവതവും ഋഷികുലത്തിൽനിന്നും. അതുപോലെ ഷ്ഡ്ജം പഞ്ചമം മദ്ധ്യമം എന്നിവയെ ബ്രാഹ്മണസ്വഭാവമുള്ളതായും, രിഷഭം ധൈവതം മുതലായവ ക്ഷാത്രസ്വഭാവമുള്ളതായും, നിഷാദം ഗാന്ധാരം എന്നിവ വൈശ്യ സ്വഭാവമുള്ളതായും പറയുന്നു.\nഇതു മാത്രമോ, സ്വരങ്ങൾക്കെല്ലാം ഋഷിമാരും ദേവതകളും ഉണ്ട്. ഇതെല്ലാം വായിക്കുമ്പോൾ സാധാരണക്കാർക്ക് വെറും ഒരു കെട്ടുകഥകൾ മാത്രം. പക്ഷെ നാദോപാസകർക്ക് ഇതിലെ പൊരുൾ എന്തെന്നു മനസ്സിലാക്കാനാവും. അതുകൊണ്ട് നമുക്കു ഒരു കാര്യം മാത്രം ചെയ്യാം. ‘ഓം’ നെ ഹിന്ദു ആക്കാതിരിക്കാം.\nഅതിനുശേഷം ‘ഓം‘ എന്ന പ്രണവാക്ഷരത്തെ വിശദീകരിക്കാൻ എഴുതിയ പോസ്റ്റിൽ സ്വരങ്ങളെക്കുറിച്ച് ഇങ്ങനെ എഴുതി.\nഞാൻ സംഗീതത്തെക്കുറിച്ച് ഒന്നും പഠിച്ചിട്ടില്ല. ഓം നെക്കുറിച്ച് എഴുതാൻ വേണ്ടി ചിലത് വായിച്ചതിൽ നിന്നും കിട്ടിയ വിവരങ്ങളാണ്.\nഇനിയും പറയാനുണ്ട്. അതിൽ താങ്കൾ പറയുന്ന രീതിയിലുള്ള സവർണ്ണ മേധവിത്ത്വമൊന്നും ഞാൻ കണ്ടില്ല. പക്ഷെ താങ്കൾ ഇപ്പോൾ\nപറയുന്നത് ഒരു മേധാവിത്ത്വത്തിന്റെ കുതന്ത്രഭാഷയാണ്.\nതാങ്കൾ5തരം സാധനം പ്രയോഗിക്കുന്ന ആളല്ലെ. വെറുതെ പ്രയോഗിക്കുന്നതിനിടയിൽ അതിലെ ചില ശാസ്ത്ര സത്യങ്ങളും മനസ്സിലാക്കാൻ ശ്രമിക്കൂ.\nപാര്‍ത്ഥന്,തൊട്ടാല് പൊള്ളുന്ന വിഷയമൊന്നുമല്ല സം ഗീതം .ഇതിനെ,മിസ്റ്റിഫൈചെയ്യുന്നതും ,ഗ്ളോറിഫൈചെയ്യുന്നതും പ്രത്യേക ബ്ലൊക്കുകളുടെ താല്പര്യവുമായി ബന്ധപെട്ടാണ്.അതിലൊന്ന് "ഓം "മുലമന്ത്ര-\nമെന്ന കണ്ടുപിക്കലാണ്.സരസ്വതിയെന്ന വകുപ്പു ദേവി,ആദ്യം ഗണപതിയെ സ്തുതിക്കണം ,തുടങ്ങി ഭാരതീയമെന്നു ഗണീക്കപെടുന്നഒരുപാടു കുരുക്കിലൂടെ നിലനിര്‍ത്തുന്ന കര്‍ണ്ണാടകസം ഗീതം അടിമുടി സവര്‍ണവല്‍ക്കരിക്കപെട്ടതാണ്.\nയേശൂദാസന്ന,അവര്‍ണ്ണ/അന്യമതക്കാരനും .അവര്‍ണ്ണരായ അനേകം\nകീഴ്ജാതികളും ,വിശ്വാസത്തിലും ,ശരീരഭാഷയില്‍പോലും ഹൈന്ദവീകരിച്ചാണു നിലനില്കുന്നത്.ഇവരെല്ലാം അടിച്ചുവിടുന്നഗീര്‍വാണങ്ങളും ,സം ഗീതചരിത്രവും .\nമറ്റുമതസ്ഥര്‍ക്ക് ഇടമനുവദിക്കുന്നില്ല.കുലമഹിമ/പാരമ്പര്യ/പൌരാണിക പൊങ്ങച്ചങ്ങളില് കെട്ടിപൊക്കിയ അന്ധവിശ്വാസജടിലമായ പ്രത്യശാസ്ത്രം .\nഇതിനെ ചോദ്യം ചെയ്യേണ്ടതുതന്നെ.\nഞാന് വെറുതെ ജാടപറഞ്ഞതല്ല.കീബോര്‍ഡും ,ഗീറ്റാറും -വെസ്റ്റേണില് പഠിക്കുമ്പോള് മതപരമായ ഒരുചടങ്ങും നേരിട്ടില്ല.പ്രാക്റ്റീസുമാത്രം .കര്‍ണ്ണാടകരിതിയില് പുല്ലാം കുഴല് പഠിക്കുവാന്‍ചെന്നപ്പോഴാണു ഹിന്ദുമതം പത്തിവിരിച്ചുകാട്ടുന്നത്.തബലയും ,സിതാറും -ഹിന്ദുസ്ഥാനിയിലായിരുന്നു.അവിടെ ജന്മികുടിയാന് ബന്ധമാണ്.ഭാരതീയത എത്രകണ്ടു ഇടുങ്ങിയതാണ്.\nദൈവവിശ്വാസിയല്ലങ്കിലും ,പലടത്തും കൈകൂപ്പിനിന്ന് അഭിനയിച്ചിട്ടൂണ്ട്.\nഒരേകാലത്തു ജീവിച്ചിരുന്ന രണ്ടുമലയാള സിനിമാ സം ഗീതസം വിധായകരെ ഓര്‍ക്കുക,ഒരാള് അന്തരിച്ച ദേവരാജന്,ഒരുതുള്ളിപോലും ഈശ്വരവിശ്വാസിയല്ലായിരുന്നു.\nഎന്നാല് അടിമുടി വൈക്കത്തപ്പന്റെ ഭക്തനാണ്,ദക്ഷിണാമൂര്‍ത്തി സ്വാമി.\nമ്യൂസിക്ക് ലാങ്വേജ് ഒന്നേയുള്ളു.അതുപഠിച്ച് നിരന്തരസാധകത്തിലൂടെ നേടുന്നതാണ്.പാര്‍ത്ഥന് തിരുവനതപുരത്ത് വെള്ളായണിയില് താമിസ്സിക്കുന്ന\nചന്ദ്രന് എന്നൊരാളെ പരിചയപെട്ടാല്,കുറേ ധാരണകള് മാറും ,വിദേശിയും ,സ്വദേശിയുമായ ഒരുപാട് ഇന്‍സ്ട്രമെന്റ്സ് ഉണ്ട്.\nകൂടുതല് സമയവും ,വിദേശ ത്തായിരിക്കും .\nസം ഗീതമെനിക്കോരുതോഴിലല്ല.താല്പര്യം മാത്രം .\nസം ഗീതചികിത്സ് വരെപ്രചാരം നേടുന്നതില് താങ്കള് കമന്റില്‍സൂചിപ്പിച്ച ഗീര്‍വാണങ്ങള് പ്രയോജനപെടും .


52 ലക്ഷം കടന്ന് കൊവിഡ് കണക്ക്; 1174 മരണം കൂടി സ്ഥിരീകരിച്ചു | covid 19 number of cases crosses 52 lakh mark more than thousand death being reported per day\nനിലവിൽ 10,17,754 പേരാണ് രാജ്യത്ത് ചികിത്സയിൽ തുടരുന്നത്. 41,12,551 പേർ ഇത് വരെ രോഗമുക്തി നേടി. 78.64 ശതമാനമാണ് രാജ്യത്തെ രോഗമുക്തി നിരക്ക്. രാജ്യത്തെ ആറുപത് ശതമാനം കൊവിഡ് രോഗികളും5സംസ്ഥാനങ്ങളിലാണെന്നാണ് കേന്ദ്ര സർക്കാർ കണക്കുകൾ.\nDelhi, First Published Sep 18, 2020, 9:57 AM IST\nദില്ലി: രാജ്യത്ത് കൊവിഡ് ബാധിതരുടെ എണ്ണം 52 ലക്ഷം കടന്നു. 24 മണിക്കൂറിനിടെ 96,424 പേർക്ക് കൂടി രോഗം സ്ഥിരീകരിച്ചു. രാജ്യത്ത് ആകെ രോഗബാധിതരുടെ എണ്ണം 52,14,677 ആയെന്നാണ് കേന്ദ്ര സർക്കാർ കണക്ക്. 1174 മരണം കൂടി പുതുതായി സ്ഥിരീകരിച്ചിട്ടുണ്ട്. ഔദ്യോഗിക കണക്കുകളനുസരിച്ച് രാജ്യത്ത് ഇത് വരെ 84,372 പേരാണ് കൊവിഡ് ബാധിച്ച് മരിച്ചത്. നിലവിൽ 1.63 ശതമാനമാണ് രാജ്യത്ത് മരണ നിരക്ക്.\nLast Updated Sep 18, 2020, 9:57 AM IST


സ്ത്രീകളും പെൺകുട്ടികളും ലൈംഗിക അടിമകൾ|sex slavery|women| manorama news| manorama online| breaking news\nമനോരമ ലേഖകൻ May 09, 2020 03:19 PM IST\nപോളിന് ഇപ്പോഴും വേദന മാറിയിട്ടില്ല. കുറേ നാള് മുന്‍പുണ്ടായ മര്‍ദനത്തിന്റെ അടയാളങ്ങള് ശരീരത്തില്‍നിന്നു മാഞ്ഞുപോയിട്ടുമില്ല. ലെബനനിലെ ബയ്റൂട്ടില് റോമന് കത്തോലിക്ക സഭ നേതൃത്വം കൊടുക്കുന്ന ഒരു സന്നദ്ധ സംഘടയിലെ അംഗമാണ് അദ്ദേഹം. സെക്സ് റാക്കറ്റിൽ നിന്നും ഒരു യുവതിയെ രക്ഷിക്കാൻ ശ്രമിച്ചപ്പോഴാണ് അദ്ദേഹത്തിനു മർദനമേറ്റത്. മര്‍ദനത്തിനു പുറമെ ഭാവിയില് പെണ്‍കുട്ടികളെ രക്ഷപ്പെടുത്താന് ശ്രമിച്ചാല് കൂടുതല് വലിയ ഭവിഷ്യത്ത് ഉണ്ടാകുമെന്ന മുന്നറിയിപ്പും ലഭിച്ചു. പോളിന്റേത് ഒറ്റപ്പെട്ട അനുഭവമല്ല. ലബനനിലും സിറിയയിലുമായി വ്യാപിച്ചുകിടക്കുന്ന സെക്സ് റാക്കറ്റ് ചങ്ങലയില് ഉള്‍പ്പെട്ടവരെ രക്ഷിക്കാന് ആരു ശ്രമിച്ചാലും അവര്‍ക്ക് പോളിന്റെ അനുഭവം തന്നെയാണുണ്ടാകുന്നത്. കാരണം അവര്‍കരുത്തരാണ്. എന്തിനും തയാറാകുന്നവരും. പെണ്‍കുട്ടികളെയും യുവതികളെയും വിറ്റു കാശാക്കുന്ന ഒരു വലിയ റാക്കറ്റ് തന്നെയുണ്ട്. അവര്‍ക്കു സഹായമായി കൂട്ടിക്കൊടുപ്പുകാരും\nഏകദേശ കണക്ക് അനുസരിച്ച് എണ്ണൂറോളം സ്ത്രീകളുംപെണ്‍കുട്ടികളും നിലവില് സെക്സ് റാക്കറ്റുകളിൽ അകപ്പെട്ട് പലരുടെയും ലൈംഗിക അടിമകളായി ലെബനനിലും തീരദേശ പട്ടണമായ ജൂനെയിലുമുണ്ട്. ഇവരുടെ സംഖ്യ ഇനിയും കൂടാം. കാരണം കൃത്യമായ കണക്ക് ആര്‍ക്കുമറിയില്ല. ഇവരുടെ അവസ്ഥ ദയനീയമാക്കുന്നതില് ലബനനിലെ നിയമവ്യവസ്ഥയ്ക്കും പങ്കുണ്ട്. വേശ്യാവൃത്തിയില് ഏര്‍പ്പെടുകയോ അതിനു സൗകര്യം ഒരുക്കിക്കൊടുക്കുകയോ ചെയ്യുന്നവര്‍ക്ക് ഒരു മാസം മുതല് ഒരു വര്‍ഷം വരെ നീളുന്ന തടവു മാത്രമാണ് ശിക്ഷ.\nലൈസന്‍സുള്ള വ്യക്തിക്ക് ലൈംഗിക വ്യാപാരത്തിലേര്‍പ്പെടാം. എന്നാല് 1970-നു ശേഷം ഗവണ്‍മെന്റ് ഇത്തരത്തില് ഒരു ലൈസന്‍സ് പോലും നല്‍കിയിട്ടില്ല. അതുകൊണ്ടുതന്നെ ആരെയും തടവിലിടാനോ പീഡിപ്പിക്കാനോ സര്‍ക്കാര് ഉദ്യോഗസ്ഥര്‍ക്കു കഴിയും. എന്നാൽ ക്രിയാത്മകമായ ഇടപെടലുകളുണ്ടാകുന്നില്ലെന്ന് പോളിനെ പോലുള്ള സന്നദ്ധ പ്രവർത്തകർ പറയുന്നു. ലബനനിലെ ലൈംഗിക വ്യാപാരം വര്‍ഷങ്ങളായി പോള് കാണുന്നുണ്ട്. അദ്ദേഹത്തിനൊപ്പം ഭാര്യ റേയുമുണ്ട്. 20 വര്‍ഷം മുമ്പ് തന്റെ ഒരു അയല്‍ക്കാരി വേശ്യാവൃത്തി ചെയ്യാന് നിര്‍ബന്ധിക്കപ്പെട്ടതു മുതല് പെണ്‍കുട്ടികളെയും സ്ത്രീകളെയും രക്ഷപ്പെടുത്തുന്ന ഉദ്യമത്തില് ഏര്‍പ്പെട്ടിരിക്കുകയാണ് അദ്ദേഹം..\nലെബനീസ് സ്ത്രീകള്‍ക്കു പുറമെ ആഫ്രിക്ക, സിറിയ എന്നിവിടങ്ങളില്‍നിന്നുള്ളവരും ലൈംഗിക വ്യാപാരത്തില് ഏര്‍പ്പെടുന്നുണ്ട്. എല്ലാവരും ജോലി തേടിയാണ് എത്തുന്നത്. അവസാനിക്കുന്നത് സെക്സ് റാക്കറ്റിന്റെ ഇരകളായും. 2016 ല് മാത്രം 75 സിറിയന് സ്ത്രീകളെയാണ് ഒരു വേശ്യാഗൃഹത്തില് തടവുകാരായി വര്‍ഷങ്ങളോളം പീഡിപ്പിച്ചത്. ഒടുവില് സ്ത്രീകള് രക്ഷപ്പെട്ടപ്പോഴാണ് വാര്‍ത്ത പുറത്തുവന്നതുതന്നെ. വേശ്യാഗൃഹം നടത്തിയ ലെബനീസ് പൗരനെ അറസ്റ്റ് ചെയ്തെങ്കിലും ഉടന്‍തന്നെ ജാമ്യത്തില് വിട്ടയയ്ക്കുകയും ചെയ്തു. വര്‍ഷങ്ങള്‍ക്കു ശേഷവും കേസിന്റെ വിചാരണ തുടങ്ങിയുമില്ല.\nആരും എത്താതിരുന്ന ആ അധോലോകത്തിൽ ആ സ്ത്രീ എത്തി; അവിടെ കണ്ട സ്ത്രീകളുടെ കാഴ്ച\nപലപ്പോഴും വിവാഹിതരായ സ്ത്രീകള്‍ക്കുപോലും കെണിയില്‍നിന്നു രക്ഷപ്പെടാനാകില്ല. വിവാഹം കഴിക്കുന്ന പുരുഷന്‍മാര് തന്നെ സ്ത്രീകളെ റാക്കറ്റുകള്‍ക്കു കൈമാറുകയാണു പതിവ്. കുട്ടികളെയും നിര്‍ബന്ധിതമായി റാക്കറ്റില് ഏല്‍പിക്കുന്ന പതിവുമുണ്ട്. സിറിയന് അഭയാര്‍ഥികളാണ് കെണിയില് വീഴുന്ന മറ്റൊരു വിഭാഗക്കാര്. അഭയാര്‍ഥി ക്യാംപുകളിലേക്ക് എന്നു തെറ്റിധരിപ്പിച്ച്് കൂട്ടിക്കൊണ്ടുവരുന്നത് പലപ്പോഴും വേശ്യാഗൃഹങ്ങളിലേക്കായിരിക്കും.\nസിറിയന് അഭയാര്‍ഥികള്‍ക്ക് ഏതൊക്കെ രാജ്യങ്ങളില് പോകേണ്ടിവരുന്നുവോ അവിടെയെല്ലാം അവര് ചൂഷണം ചെയ്യപ്പെടുന്നു എന്നതാണവസ്ഥ. സാഹചര്യം തന്നെയാണ് വില്ലന്. ആരോരുമില്ലാത്തവരാണെന്ന് മനസ്സിലാക്കുന്നതോടെ അവരെ ചൂഷണം െചയ്യാന് എല്ലാവരും തയാറാകുന്നു. ലെബനനില് മാംസ വ്യാപാരത്തില് ഏര്‍പ്പെടുന്ന സ്ത്രീകളോട് സ്വതന്ത്രമായി സംസാരിക്കാനുള്ള സാഹചര്യവുമില്ല. ഇത്തരം സ്ത്രീകള് എപ്പോഴും നിരീക്ഷണത്തിലായിരിക്കും. അറസ്റ്റ് ചെയ്യപ്പെട്ട സ്ത്രീകളോട് സംസാരിച്ച് അവരുടെ കഥകള് മനസ്സിലാക്കണമെങ്കില് ഉദ്യോഗസ്ഥര്‍ക്കുള്‍പ്പെടെ കൈക്കൂലി കൊടുക്കേണ്ട സ്ഥിതിയുമുണ്ട്. ഏതെങ്കിലും സാഹചര്യത്തില് രക്ഷപ്പെട്ട സ്ത്രീകള്‍ക്കാകട്ടെ സന്നദ്ധ സംഘടനകള് മാത്രമാണ് ആശ്രയം.\nഅഭയാര്‍ഥികളുടെ എണ്ണം ഇപ്പോഴും കുറഞ്ഞിട്ടില്ല. അഭയം തേടി സഞ്ചരിക്കുന്നവരില് വലിയൊരു വിഭാഗം എത്തിപ്പെടുന്നത് വേശ്യാവൃത്തിയിലും. നൂറുകണക്കിനു പെണ്‍കുട്ടികളും സ്ത്രീകളും ഓരോദിവസവും ഇരകളായിക്കൊണ്ടിയിരിക്കുന്നു. യുദ്ധത്തിന്റെ ഇരകളാണിവര്. ഭീകര സംഘടനയായ ഐഎസ് തടവുകാരായി പിടിച്ചവരുമുണ്ട്. എല്ലാവരുടെയും വിധി ഒന്നുതന്നെ. വലിയ മാനുഷിക പ്രശ്നമാണിത്. സന്‍മനസ്സുള്ള വ്യക്തികളും രാജ്യങ്ങളും കനിയുക മാത്രമാണ് പോംവഴി.\nEnglish Summary: The Syrian women and girls sold into sexual slavery in Lebanon\nട്രെയിനിലും ബസിലും പുരുഷന്മാരാൽ ഉപദ്രവിക്കപ്പെട്ടിട്ടുണ്ട്: വെളിപ്പെടുത്തലുമായി രവീണ ഠണ്ഡൻ\nhttps-www-manoramaonline-com-women-women-news video-component 7flcv4obpfqhb98nqj02njil9s


സര്‍ക്കാരിന് മംഗളപത്രം എഴുതുകയല്ല, പ്രതിപക്ഷ ധര്‍മം – ചെന്നിത്തല ;; ആരോഗ്യവകുപ്പിന്റെ കാര്യം മറ്റാരു പറയുമെന്ന് കെ.കെ ശൈലജ | Gramajyothi News\nസര്‍ക്കാരിന് മംഗളപത്രം എഴുതുകയല്ല, പ്രതിപക്ഷ ധര്‍മം – ചെന്നിത്തല ;; ആരോഗ്യവകുപ്പിന്റെ കാര്യം മറ്റാരു പറയുമെന്ന് കെ.കെ ശൈലജ\nMarch 13, 2020 3:15 pm Published by : സ്വന്തം ലേഖകൻ\nതിരുവനന്തപുരം: കൊവിഡ് 19നുമായി ബന്ധപ്പെട്ട് വ്യാജ വാര്‍ത്തകള് പ്രചരിക്കുന്നുവെന്നും ജനങ്ങളിലുണ്ടായ ഭീതിയും ആശങ്കയും പരിഹരിക്കണമെന്നും ആവശ്യപ്പെട്ട് പ്രതിപക്ഷം അടിയന്തര പ്രമേയത്തിന് നോട്ടിസ് നല്‍കി. പ്രതിപക്ഷത്ത് നിന്ന് എം.കെ മുനീറാണ് നോട്ടിസ് നല്‍കിയത്. ആരോഗ്യമന്ത്രി ചോദ്യങ്ങളെ വൈകാരികമായി എടുക്കരുതെന്ന് മുനീര് പറഞ്ഞു.\nരാഷ്ട്രീയ നേതൃത്വങ്ങളുടെ യോഗം വിളിക്കേണ്ടിയിരുന്നു. അതുണ്ടായില്ല. തിരുവനന്തപുരത്തും വീഴച്ചയുണ്ടായി. രോഗം സംശയിക്കുന്നയാളെ ഡിസ്ചാര്‍ജ് ചെയ്തു. പിന്നീട് പരിശോധന ഫലം വന്നപ്പോള് അന്വേഷിച്ച് കണ്ടുപിടിച്ചു. അതാണ് അവസ്ഥയെന്നും മുനീര് പറഞ്ഞു.\nസര്‍ക്കാരിന്റെ പ്രവര്‍ത്തനങ്ങള്‍ക്ക് പ്രതിപക്ഷത്തിന്റെ പിന്തുണയുണ്ടെന്ന് പ്രതിപക്ഷ നേതാവ് രമേശ് ചെന്നിത്തല വ്യക്തമാക്കി. സര്‍ക്കാരിന് മംഗളപത്രം എഴുതുകയല്ല, പ്രതിപക്ഷ ധര്‍മം. സര്‍ക്കാറിന്റെ വീഴ്ച്ചകള് ചൂണ്ടിക്കാട്ടുമെന്നും അദ്ദേഹം പറഞ്ഞു.\nഅതേസമയം, കൊറോണ പ്രതിരോധത്തില് ഇരയ്‌ക്കൊപ്പം ഓടുകയും വേട്ടക്കാര്‍ക്കൊപ്പം നില്‍ക്കുകയും ചെയ്യുന്ന സമീപനമാണ് പ്രതിപക്ഷത്തിന്റേതെന്ന് ആരോഗ്യമന്ത്രി കെ.കെ ശൈലജ പറഞ്ഞു. ചെറിയ പോരായ്മകള് പോലും പെരുപ്പിച്ച് കാണിക്കുകയാണ് പ്രതിപക്ഷം ചെയ്യുന്നത്. ആരോഗ്യവകുപ്പിന്റെ കാര്യം താനല്ലാതെ ആരുപറയും. സ്ഥിതിയുടെ ഗൗരവം പ്രതിപക്ഷം ഉള്‍ക്കൊള്ളണം. ആക്ഷേപങ്ങള് ഉന്നയിക്കാന് ഇനിയും സമയം ഉണ്ട്. എന്നാല് ഇപ്പോള് അതിനുള്ള സമയമല്ല. ഭരണപക്ഷത്തിന്റെ അതേ ഉത്തരവാദിത്വം പ്രതിപക്ഷത്തിനുമുണ്ട്. പരിഹസിക്കരുതെന്നും മന്ത്രി സഭയില് പറഞ്ഞു.


Christmas അല്ലെങ്കിൽ Xmas | 4PM News\nക്രിസ്തുമസ് ആഘോഷങ്ങളുടെ ആഴ്ചയാണല്ലോ ഇത്. ക്രിസ്തുവിന്റെ പിറന്നാൾ ലോകമെങ്ങും കൊണ്ടാടുന്നു. ആശംസാ സന്ദേശങ്ങളും ഉപഹാരങ്ങളും പരസ്പരം കൈമാറുന്നു. ഇതൊരു ‘ആഘോഷ’മായി മാറ്റാൻ മദ്യവും ഏറ്റവും അധികം വിറ്റഴിയുന്ന സമയം. വിവിധ നിറങ്ങളിലും രൂപത്തിലുമുള്ള നക്ഷത്രവിളക്കുകൾ ഭവനങ്ങളുടെ മുന്നിൽ ഉയർത്തപ്പെട്ടു കഴിഞ്ഞു. ആടും മാടും കോഴിയും ടർക്കിയുമെല്ലാം മേശപ്പുറത്ത് സുലഭം. ദീപാലങ്കാരങ്ങൾ അന്തരീക്ഷത്തെ പ്രഭാപൂരിതമാക്കുന്നു, വാഹനാപകടങ്ങൾ വ‍ർദ്ധിക്കുന്നു. ക്രിസ്തുമസിന്റെ സന്ദേശവുമായി ഒരു ബന്ധവുമില്ലാത്ത എന്തെല്ലാം കാര്യങ്ങൾ ഇന്ന് അരങ്ങേറുന്നു. ആത്മീയാഹ്ലാദങ്ങൾ ഇന്ന് കൂത്താട്ടങ്ങളായി തരംതാണിരിക്കുന്നു.\nപരസ്പരം ബന്ധമില്ലാത്ത തുരുത്തുകളായി ജീവിക്കാനല്ല മനുഷ്യ ജീവിതം. അയൽക്കാരന്റെ സന്തോഷം നമ്മിലും സന്തോഷമുളവാക്കും. പ്രകൃതിയിൽ ഉടനീളം ദൃശ്യമായ ഒരു പ്രതിഭാസമാണ് സ്വീകരിക്കുകയും നൽകുകയും എന്നത്, ആദാനവും ദാനവും എന്നതിനെ വിശേഷിപ്പിക്കാം. ലഭിക്കുന്നത് മറ്റൊരു വിധത്തിൽ പകർന്നു കൊടുക്കുന്നു. നിശ്ചലമായി ഒന്നും നിലകൊള്ളുന്നില്ല. സമുദ്രം മഴവെള്ളവും പുഴവെള്ളവും സ്വീകരിക്കുന്നു. അത് പകരം നീതവിമേഘത്തിന് നൽകി മഴ പെയ്യാൻ സഹായിക്കുന്നു. പ്രകൃതിയുടെ എല്ലാ മേഖലയിലും ഈ തത്ത്വം അനസ്യൂതം നടക്കുന്നു. ശരീരത്തിലെ രക്തധമനികളിൽകൂടെ ഒഴുകുന്ന രക്തവും ശ്വാസോച്ഛ്വാസത്തിന്റെ തത്ത്വവുമൊക്കെ ഇതു തന്നെ. രക്തവും ജീവശ്വാസവുമെന്നതുപോലെ നമ്മുടെ സമാധാനവും സന്തോഷവും നമ്മിൽ തളംകെട്ടി കിടക്കാനുള്ളതല്ല. ഒരാളിൽ നിന്ന് മറ്റൊരാളിലേയ്ക്ക് പ്രസരിക്കാനുള്ളതാണ്, ആ ചലനം നടക്കുന്നില്ലാ എങ്കിൽ നാം നിർജീവത്വത്തിലാണ്. ജലാശയത്തിൽ ഒരു കല്ലിടുന്പോൾ ജലാശയം മുഴുവൻ അലകൾ വ്യാപരിക്കുന്നു. സർവ്വർക്കും സമർത്ഥമായ ജീവൻ നൽകുന്നതിന് ജഡം ധരിച്ച ക്രിസ്തുവിന്റെ പിറന്നാൾ അനുസ്്രണ വേളയിൽ ഈ ചലനാത്മകതെയെ സ്വാംശീകരിക്കുവാൻ നാം തയ്യാറാകുമെങ്കിൽ, ക്രിസ്തുമസ് അർത്ഥപൂർണ്ണമാകും. ഇല്ലെങ്കിൽ Christ ഇല്ലാത്ത Christmas വെറും Xmas ആയിത്തീരും.\nഗാരന്‍റി വാക്കിൽ മാത്രം പോരാ...


അമ്മിഞ്ഞപ്പാലിന് മധുരം പകര്‍ന്ന് ശരണ്യ\nTuesday 16 May 2017 7:18 pm IST\nഅമ്മിഞ്ഞപ്പാലിന്റെ മഹത്വത്തെപ്പറ്റി അറിയാത്തവരുണ്ടാവില്ല. നവജാതശിശുവിന് അതിനോളം മറ്റൊരൗഷധം ഇല്ല. കുഞ്ഞിന്റെ ബുദ്ധിവികാസത്തിനും വളര്‍ച്ചയ്ക്കുമെല്ലാം അമ്മിഞ്ഞപ്പാല് അത്യന്താപേക്ഷിതമാണ്. പക്ഷെ നമ്മുടെ നാട്ടില് മുലപ്പാല് വേണ്ട അളവില് കിട്ടാത്ത കുഞ്ഞുങ്ങളും ധാരാളമായുണ്ട്. രക്തദാനം, അവയവദാനം എന്നിവപോലെ തന്നെ പ്രാധാന്യമുണ്ട് മുലപ്പാല് ദാനത്തിനും. ബ്ലഡ് ബാങ്ക് പോലെതന്നെ മില്‍ക് ബാങ്കുകളും മുലപ്പാല് ശേഖരിക്കുന്നതിനായി നമ്മുടെ നാട്ടിലുണ്ട്. രാജ്യത്ത് പ്രതിദിനം ഏകദേശം 50,000 ശിശുക്കള് ജനിക്കുന്നുണ്ടെന്നാണ് കണക്ക്. പക്ഷെ രാജ്യമെമ്പാടുമുള്ള മില്‍ക് ബാങ്കുകളുടെ എണ്ണമാവട്ടെ പതിനാല്. മില്‍ക് ബാങ്കിന്റെ ആവശ്യകതയെക്കുറിച്ച് നമ്മള് അത്രയേറെ ബോധവാന്മാരല്ല എന്നതുതന്നെ കാരണം. കുഞ്ഞുങ്ങളിലെ പോഷകാഹാരക്കുറവിന് ഉത്തമപരിഹാരമാണ് മുലപ്പാല്. ഇത് തിരിച്ചറിഞ്ഞാണ് ചെന്നൈ സ്വദേശിനിയായ ശരണ്യ ഗോവിന്ദരാജലു മുലപ്പാല് ദാനം ചെയ്യുന്നതിനായി മുന്നോട്ടുവന്നിരിക്കുന്നത്. രണ്ടാമതൊരു കുഞ്ഞുകൂടി ജനിച്ചശേഷം, കഴിഞ്ഞ രണ്ടുമാസമായി കാഞ്ചി കാമകോടി ചൈല്‍ഡ്‌സ് ട്രസ്റ്റ് ആശുപത്രിയിലെത്തി മുലപ്പാല് ദാനം ചെയ്യുകയാണ് ശരണ്യ. രണ്ടാമത് ഗര്‍ഭിണിയായ ശേഷം, ഒരു മുലപ്പാല് ദാനം ചെയ്യുന്ന അമ്മമാരുടെ ഫേസ്ബുക്ക് കൂട്ടായ്മയായ നാച്വറല് പേരന്റിങില് അംഗമായി ശരണ്യ. കുഞ്ഞിനെ മുലപ്പാലൂട്ടുന്നതിന്റെ ആവശ്യകതയെക്കുറിച്ച് കൂടുതല് ബോധവതിയായതും അപ്പോഴാണെന്നും ശരണ്യ പറയുന്നു. കുഞ്ഞിന് ജനിച്ച് ആദ്യ ആറ് മാസം മുലപ്പാല് മാത്രം മതിയാകും. എന്നാല് ആവശ്യത്തിന് മുലപ്പാല് ലഭിക്കാത്ത കുഞ്ഞുങ്ങള് ചുറ്റുമുണ്ടെന്ന് തിരിച്ചറിഞ്ഞപ്പോഴാണ് മുലപ്പാല് ദാനം ചെയ്യാന് ശരണ്യ സന്നദ്ധയായത്. തുടക്കത്തില് അതൊരു വെല്ലുവിളിയായിരുന്നെങ്കിലും കുടുംബത്തിന്റേയും ഫേസ്ബുക്ക് കൂട്ടായ്മയുടേയും പിന്തുണ കിട്ടിയതോടെയാണ് തീരുമാനവുമായി മുന്നോട്ടുപോയതെന്നും ശരണ്യ പറയുന്നു. കുഞ്ഞിന് ശരീയായ രീതിയില് മുലയൂട്ടുന്നതിന്റെ ആവശ്യകതയെക്കുറിച്ച് ആദ്യ കുഞ്ഞ് ജനിച്ചപ്പോള് ശരണ്യ മനസ്സിലാക്കിയിരുന്നില്ല. രണ്ടാമത്തെ കുഞ്ഞുണ്ടായപ്പോള് ആദ്യമുണ്ടായ അജ്ഞത അവര് തിരുത്തി. സുഹൃത്തായ വാഹിദയില് നിന്നാണ് മുലപ്പാല് ദാനത്തെക്കുറിച്ച് കൂടുതലറിഞ്ഞതെന്ന് ശരണ്യ പറയുന്നു. തുടക്കത്തില് സ്വന്തം മുലപ്പാല് നല്‍കുന്നതില് മാത്രമായിരുന്നു ശ്രദ്ധ. പിന്നീട് മില്‍ക്ക് ബാങ്കുകള്‍ക്കുവേണ്ടി സന്നദ്ധപ്രവര്‍ത്തനത്തിന് തുടക്കമിട്ടു. അമ്മിഞ്ഞപ്പാല് ദാനം ചെയ്യേണ്ടുന്നതിന്റെ ആവശ്യകതയെക്കുറിച്ച് ബോധവത്കരണം നടത്തുകയും ചെയ്യുന്നു. ശരണ്യയുടെ ഭര്‍ത്താവ് പതിവായി രക്തദാനം ചെയ്യുന്ന വ്യക്തിയാണ്. രക്തദാനത്തിന് ശരണ്യയേയും പ്രോത്സാഹിപ്പിക്കാറുണ്ട്. പക്ഷെ സൂചി കയറുമ്പോഴുള്ള വേദന ഭയമായതിനാല് തനിക്കിന്നോളം രക്തം ദാനം ചെയ്യാന് സാധിച്ചിട്ടില്ലെന്നും ശരണ്യ പറയുന്നു. എന്നാലിപ്പോള് മുലപ്പാലെങ്കിലും ദാനം ചെയ്യാന് സാധിച്ചതിലും നിരവധി ശിശുക്കള്‍ക്ക് അത് സഹായകമാകുന്നതിലും ശരണ്യ സന്തോഷിക്കുന്നു. മുലപ്പാല് എവിടെ സംഭരിക്കുമെന്ന കാര്യം ഒരു വെല്ലുവിളിയായിരുന്നു ശരണ്യയ്ക്ക്. അതൊരിക്കലും പാഴായിപ്പോകരുതെന്ന് അവര് ആഗ്രഹിച്ചു. അങ്ങനെ നടത്തിയ അന്വേഷണത്തിനൊടുവിലാണ് ശരണ്യ കാഞ്ചി കാമകോടി ചൈല്‍ഡ്‌സ് ട്രസ്റ്റ് ആശുപത്രിയെ സമീപിക്കുന്നത്. ആഴ്ചയില് അഞ്ച് ദിവസം ഇവിടെയെത്തി നൂറ് മുതല് 150 മില്ലി ലിറ്റര് വരെ മുലപ്പാല് ദാനം ചെയ്യുന്നു. മുലപ്പാല് നല്‍കിയതിനുശേഷം, തന്റെ ധാരണ മുഴുവന് പൂര്‍ണ വളര്‍ച്ചയെത്തിയതും അതേ സമയം കുഞ്ഞിനെ മുലയൂട്ടുന്നതില് വിഷമത അനുഭവിക്കുന്നതുമായ അമ്മമാരുടെ കുഞ്ഞുങ്ങള്‍ക്കാണ് ആ പാല് നല്‍കുന്നതെന്നായിരുന്നു. എന്നാല് ഒരു ദിവസം നവജാത ശിശുക്കളുടെ വാര്‍ഡ് സന്ദര്‍ശിച്ചപ്പോള്, അവിടുത്തെ കാഴ്ച ശരണ്യയെ വല്ലാതെ ഉലച്ചു. മാസം തികയാതെ പ്രസവിച്ച കുഞ്ഞുങ്ങള്‍ക്ക് സിറിഞ്ചിലൂടെയോ സ്പൂണിലൂടെയോ മുലപ്പാല് നല്‍കുന്നത് കണ്ടപ്പോഴാണ് രാജ്യത്ത് മില്‍ക് ബാങ്കിന്റെ ആവശ്യകതയെക്കുറിച്ച് ബോധ്യം വന്നതെന്നും ശരണ്യ പറയുന്നു. അന്ന് തന്നോടൊപ്പം വന്ന മകളുടെ ആവശ്യവും മുലപ്പാല് ദാനം തുടരണമെന്നാണെന്നും ശരണ്യയിലെ അമ്മ അഭിമാനത്തോടെ വ്യക്തമാക്കുന്നു. ആരോഗ്യമുള്ള കുഞ്ഞുങ്ങളാണ് അമ്മമാരുടേയും ആ രാജ്യത്തിന്റേയും സമ്പത്ത്. അതുകൊണ്ടുതന്നെ രക്തദാനം, അവയവദാനം, തലമുടി ദാനം ഇവയൊക്കെപ്പോലെ തന്നെ മഹത്വമുള്ളതാണ് മുലപ്പാല് ദാനവും. ഇത്തരത്തില് മുലപ്പാല് സൂക്ഷിക്കുവാന് മില്‍ക് ബാങ്കുകളുടെ എണ്ണവും വര്‍ധിക്കേണ്ടതുണ്ട്. ഒപ്പം മുലപ്പാല് ദാനത്തെക്കുറിച്ചുള്ള ബോധവത്കരണവും വേണം.


രോഗലക്ഷണങ്ങളില്ലെങ്കിലും കറങ്ങി നടക്കരുത് ; മുന്നറിയിപ്പുമായി പത്തനംതിട്ട കളക്ടര്\nകൊവിഡ് വൈറസ് ബാധ പടര്‍ന്നുപിടിക്കുന്ന സാഹചര്യത്തില് വിദേശത്ത് നിന്ന് എത്തിയവര്‍ക്ക് മുന്നറിയിപ്പുമായി പത്തനംതിട്ട കളക്ടര്. രോഗലക്ഷണമില്ലാത്തിരുന്ന ആളുടെ പരിശോധന ഫലം പോസ്റ്റീവ് ആയ സാഹചര്യത്തിലാണ് ഫേസ്ബുക്ക് ലൈവിലൂടെ കളക്ടര് മുന്നറിയിപ്പുമായി എത്തിയത്. വിദേശത്ത് നിന്നെത്തിയവര് നിര്‍ബന്ധമായും ഹോം ക്വാറന്റൈനില് കഴിയണമെന്നാണ് സര്‍ക്കാര് നിര്‍ദേശം. എന്നാല് രോഗലക്ഷണങ്ങളൊന്നുമില്ലെന്ന് പറഞ്ഞ് പലരും നിര്‍ദേശം പാലിക്കുന്നില്ല. ഇത് ഗുരുതരമായ പ്രത്യാഘാതമുണ്ടാക്കുമെന്ന് കളക്ടര് പറഞ്ഞു.\n‘ കഴിഞ്ഞ ദിവസങ്ങളില് പത്തനംതിട്ട ജില്ലയില് പുറത്ത് വന്ന കൊവിഡ് ഫലങ്ങള് നെഗറ്റീവ് റിപ്പോര്‍ട്ടായതിനാല് സുരക്ഷിതമാണെന്ന ചിന്ത ചിലര്‍ക്കുണ്ട്. എന്നാല് ഇത് തെറ്റായ ഒരു ധാരണയാണ്. ഇന്നലെ കൊവിഡ് സ്ഥിരീകരിച്ച അടൂരിലെ 45 വയസുള്ള വ്യക്തി ദുബായില് നിന്ന് വന്നതാണ്. ഇദ്ദേഹം വീട്ടില് ഇരിക്കാതെ കറങ്ങി നടക്കുന്നു എന്ന വ്യാപകമായ പരാതി കിട്ടിയിരുന്നു. ഇതിന്റെ അടിസ്ഥാനത്തിലാണ് ഇദ്ദേഹത്തിന്റെ സാമ്പിള് പരിശോധനയ്‌ക്കെടുത്തതും ക്വാറന്റൈന് കര്‍ശനമാക്കാന് തീരുമാനിച്ചതും. പരിശോധനയ്ക്കായി ഇദ്ദേഹത്തിന്റെ സാമ്പിള് എടുക്കുമ്പോള് യാതൊരു രോഗലക്ഷണവും ഇല്ലായിരുന്നെന്നാണ് ഡോക്ടര് അറിയിച്ചത്. എന്നാല് ഫലം വന്നപ്പോള് പോസിറ്റീവായി. ഇതിനര്‍ഥം ലക്ഷണമില്ലാത്ത ആളും കൊവിഡ് പോസിറ്റീവ് ആകാം എന്നാണ്’ – പി ബി നൂഹ് ഫേസ്ബുക്ക് ലൈവില് പറഞ്ഞു.\nഏതു ജില്ലയിലായാലും ഹോം ക്വാറന്റൈനില് കഴിയേണ്ടവര് നിര്‍ദേശം പാലിച്ചില്ലെങ്കില് ആര്‍ക്ക് വേണമെങ്കിലും രോഗം വരാം. അതുകൊണ്ട് നിര്‍ബന്ധമായും 21 ദിവസം ഹോം ക്വാറന്റൈന് ചെയ്യുകയും നിര്‍ദേശങ്ങള് പാലിക്കുകയും വേണമെന്നും കളക്ടര് പറഞ്ഞു.\nStory Highlights- collector withawarning to those who returned from abroad, coronavirus


Odisha beats Mumbai in ISL. മുംബൈയെ വീഴ്ത്തി ഒഡീഷ - Malayalam MyKhel\n» ISL: രണ്ടടിച്ച്, ഒരടി മുന്നേറി ഒഡീഷ ടോപ്പ് ഫോറില്... തകര്‍ത്തുവിട്ടത് മുംബൈയെ\nUpdated: Saturday, January 11, 2020, 21:41 [IST]\nഭുവനേശ്വര്: ഐഎസ്എല്ലിലെ നാലും അഞ്ചും സ്ഥാനക്കാര് തമ്മിലുള്ള പോരാട്ടത്തില് മുംബൈ സിറ്റിക്കെതിരേ ഒഡീഷ എഫ്‌സിക്കു ജയം. ഹോംഗ്രൗണ്ടായ കലിംഗ സ്‌റ്റേഡിയത്തില് നടന്ന മല്‍സരത്തില് ഏകപക്ഷീയമായ രണ്ടു ഗോളുകള്‍ക്കാണ് നാലാംസ്ഥാനക്കാരായ മുംബൈയെ ഒഡീഷ മുട്ടുകുത്തിച്ചത്. ഈ ജയത്തോടെ മുംബൈയെ താഴേക്ക് ഇറക്കി ഒഡീഷ നാലാംസ്ഥാനത്തേക്കു കയറുകയും ചെയ്തു. 18 പോയിന്റുമായാണ് ഒഡീഷ നാലാമതു നില്‍ക്കുന്നത്. മുംബൈക്കു 16 പോയിന്റാണുള്ളത്.\nഈ സീസണില് ഇതു രണ്ടാം തവണയാണ് മുംബൈക്കെതിരേ ഒഡീഷ വെന്നിക്കൊടി പാറിച്ചത്. നേരത്തേ മുംബൈയുടെ തട്ടകത്തിലും ജയം ഒഡീഷയ്ക്കായിരുന്നു. ഗോള്‍രഹിതമായ ആദ്യ പകുതിക്കു ശേഷമാണ് ഒഡീഷ രണ്ടു ഗോളുകളും നേടിയത്. അരിടാനെ സന്റാന (47ാം മിനിറ്റ്), സിസ്‌കോ ഫെര്‍ണാണ്ടസ് (74) എന്നിവരാണ് ഒഡീഷയുടെ സ്‌കോറര്‍മാര്. ആദ്യഗോള് നേടുകയും രണ്ടാം ഗോളിനു വഴിയൊരുക്കുകയും ചെയ്ത ഒഡീഷയുടെ സ്പാനിഷ് താരം സന്റാനയാണ് മാന് ഓഫ് ദി മാച്ച്.\nകൡയിലുടനീളം ആധിപത്യം പുലര്‍ത്തിയ ഒഡീഷ അര്‍ഹിച്ച വിജയം കൂടിയാണിത്. മികച്ച മുന്നേറ്റങ്ങളൊന്നും നടത്താന് സാധിക്കാതെയാണ് മുംബൈ മല്‍സരം കൈവിട്ടത്. കളിയിലെ ആദ്യ കോര്‍ണറിനായി അവര്‍ക്ക് അവസാന അഞ്ചു മിനിറ്റ് വരെ കാത്തിരിക്കേണ്ടി വന്നു. ആദ്യ പകുതിയില് ഒഡീഷ വ്യക്തമായ മുന്‍തൂക്കം നേടിയെങ്കിലും ഗോള് മാത്രം നേടാനായില്ല. രണ്ടാം പകുതിയാരംഭിച്ച് രണ്ടു മിനിറ്റിനുള്ളില് ഒഡീഷ അര്‍ഹിച്ച ലീഡ് സ്വന്തമാക്കി. വലതു വിങിലൂടെ ബോക്‌സിനുള്ളിലേക്കു ഡ്രിബ്ള് ചെയ്ത് കയറി സിസ്‌കോ നല്‍കിയ മനോഹരമായ ക്രോസ് സന്റാന വലയിലേക്കു പ്ലേസ് ചെയ്യുകയായിരുന്നു.\n74ാം മിനിറ്റില് ടീമിന്റെ വിജയമുറപ്പാക്കി സിസ്‌കോ ഒഡീഷയുടെ ലീഡുയര്‍ത്തി. ത്രോയ്‌ക്കൊടുവില് സന്റാന ബോക്‌സിനകത്തു നിന്നു നല്‍കിയ ക്രോസ് ഫസ്റ്റ് ടൈം വോളിയിലൂടെ സിസ്‌കോ വലയ്ക്കുള്ളിലേക്കു തൊടുത്തപ്പോള് ഗോളി നിസ്സഹായനായിരുന്നു.\nRead more about: isl isl 2019 odisha fc mumbai city football indian super league ഐഎസ്എല് ഐഎസ്എല് 2019 മുംബൈ സിറ്റി ഫുട്‌ബോള് ഇന്ത്യന് സൂപ്പര് ലീഗ്\nStory first published: Saturday, January 11, 2020, 21:40 [IST]


Shahrukh Khan's 'Happy New Year': Watch First Song 'Indiawaale' Online - Malayalam Filmibeat\n| Updated: Wednesday, September 3, 2014, 14:33 [IST]\nആരാധകര് ഏറെ പ്രതീക്ഷയോടെ കാത്തിരിക്കുന്ന ഷാരൂഖ് ഖാന്റെ 'ഹാപ്പി ന്യൂ ഇയറി'ലെ ആദ്യ പാട്ട് റിലീസായി. 'ഇന്ത്യാ വാലേ' എന്ന വരികളോടെ തുടങ്ങുന്ന പാട്ട് ഇപ്പോള് തന്നെ യൂട്യൂബില് ഹിറ്റായിരിക്കുകയാണ്. ട്വിറ്റര്, ഫേസ്ബുക്ക് പോലുള്ള സോഷ്യല് മീഡിയകളും പാട്ട് ഏറ്റ് പിടിച്ചിട്ടുണ്ട്.\nവിശാല് ശേഖറാണ് ചിത്രത്തിന് വേണ്ടി പാട്ടൊരുക്കിയിരിക്കുന്നത്. ഒരു മ്യൂസിക്കല് ആക്ഷന് ചിത്രമാണ് ഹാപ്പിന്യൂയര് എന്ന് നേരത്തെ റിപ്പോര്‍ട്ടുകള് വന്നതാണ്. അതുകൊണ്ട് തന്നെ പാട്ടിനായി ആരാധകര് കാത്തിരിക്കുകയായിരുന്നു. ആദ്യഗാനത്തിന് ലഭിക്കുന്ന സ്വീകരണം സാക്ഷ്യപ്പെടുത്തുന്നതും മറ്റൊന്നല്ല.\nഫറാ ഖാന് സംവിധാനം ചെയ്യുന്ന ഹാപ്പി ന്യൂ ഇയര് തിയേറ്ററിലെത്തുന്നത് ദീപാവലിക്കാണ്. ഷാരൂഖിന്റെ തന്നെ റെഡ് ചില്ലീസ് നിര്‍മിക്കുന്ന ചിത്രം ആഗോള തലത്തില് റിലീസ് ചെയ്യുന്നത് യാഷ് രാജ് ഫിലീംസാണ്.\nകഴിഞ്ഞ ദീപാവലിക്കാണ് ഷാരൂഖിന്റെ 'ചെന്നൈ എക്‌സ്പ്രസ്' തിയേറ്ററിലെത്തിയത്. ചെന്നൈ എക്‌സ്പ്രസിലെ നായിക ദീപിക പദുക്കോണ് തന്നെയാണ് ഹാപ്പി ന്യൂയറിലെന്നതും ചിത്രത്തിന്റെ വിജയ പ്രതീക്ഷ ഉയര്‍ത്തുന്നു.\nദീപിക പദുക്കോണിനെയും ഷാരൂഖിനെയും കൂടാതെ ബൊമാന് ഇറാനി, അഭിഷേക് ബച്ചന് എന്നിവരും ചിത്രത്തില് പ്രധാന വേഷത്തിലെത്തുന്നു. ചെന്നൈ എക്‌സ്പ്രസ് പോലെ തന്നെ ഒരു ബോക്‌സോഫീസ് ഹിറ്റായിരിക്കും ഹാപ്പി ന്യൂ ഇയറും. അതിന്റെ ലക്ഷണങ്ങളെല്ലാം കണ്ടു തുടങ്ങി. റിലീസിന് മുന്നെ തന്നെ ചിത്രം നേടിയിരിക്കുന്നത് 202 കോടി രൂപയാണത്രെ.\nRead more about: shah rukh khan deepika padukone bollywood chennai express happy new year song diwali ഷാരൂഖ് ഖാന് ദീപിക പദുക്കോണ് ഹാപ്പി ന്യൂ ഇയര് ചെന്നൈ എക്‌സ്പ്രസ് ബോളിവുഡ് ദീപാവലി പാട്ട്\nShahrukh Khan's 'Happy New Year': Watch First Song 'Indiawaale' Online


Kayamkulam Kochunni release postponed - Malayalam Filmibeat\n| Updated: Thursday, August 9, 2018, 16:58 [IST]\nഐതീഹമാലയിലൂടെ കേരളയീരുടെ പ്രിയങ്കരനായി മാറിയ കള്ളന് കായംകുളം കൊച്ചുണ്ണി വെള്ളിത്തിരയില് പുനര്‍ജനിക്കുന്നത് കാണാന് പ്രേക്ഷകര് കാത്തിരിക്കുകയാണ്. ഓഗസ്റ്റ് 18ന് ചിത്രം തിയറ്ററിലെത്തുമെന്നായിരുന്നു ആദ്യം പ്രഖ്യാപിച്ചത്. എന്നാല് ഓഗസ്റ്റ് 15ലേക്ക് ചിത്രത്തിന്റെ റിലീസ് മാറ്റുകയായിരുന്നു. എന്നാല് അന്നേ ദിവസം ചിത്രം തിയറ്ററിലെത്തില്ലെന്നാണ് റിപ്പോര്‍ട്ട്.\nഓഗസ്റ്റ് 17നായിരിക്കും ചിത്രത്തിന്റെ റിലീസെന്നാണ് പുതിയ വിവരം. എന്നാല് അതും മാറാന് സാധ്യതയുണ്ട്. ഇന്ത്യന് റിലീസിന്റെ തൊട്ടടുത്ത ദിവസം തന്നെ ചിത്രം മറ്റ് രാജ്യങ്ങളിലും പ്രദര്‍ശനത്തിനെത്തും. കായംകുളം കൊച്ചുണ്ണി 17ലേക്ക് റിലീസ് മാറ്റിയതിനാല് അന്ന് റിലീസ് ചെയ്യാന് ഒരുങ്ങിയിരുന്ന പടയോട്ടം 22ലേക്ക് റിലീസ് മാറ്റി. അമല് നീരദ്-ഫഹദ് ഫാസില് ചിത്രം വരത്തന് റിലീസ് ചെയ്യുന്നതും 22നാണ്. മറ്റ് ഓണം റീലീസുകളില് മാറ്റമില്ല.\nഏറ്റവും ഉയര്‍ന്ന മുതല് മുടക്കില് നിര്‍മിക്കുന്ന മലയാള ചിത്രം എന്ന വിശേഷണം പുലിമുരുകനില് നിന്നും സ്വന്തമാക്കിയിരിക്കുകയാണ് നാല്‍പത്തി അഞ്ച് കോടി മുതല് മുടക്കില് ഒരുങ്ങുന്ന കായംകുളം കൊച്ചുണ്ണി. കൊച്ചുണ്ണി എന്ന ഇതിഹാസത്തിന്റെ കഥ പറയുന്ന ബിഗ് ബജറ്റ് ചിത്രം സംവിധാനം ചെയ്യുന്നത് റോഷന് ആന്‍ഡ്രൂസാണ്. ബോബി സഞ്ജയ് ആണ് തിരക്കഥ ഒരുക്കിയിരിക്കുന്നത്. ഗോകുലം മൂവീസിന്റെ ബാനറില് ഗോകുലം ഗോപലാനാണ് നിവിന് പോളി, പ്രിയ ആനന്ദ് എന്നിവരെ നായികനായകന്മാരാക്കി ചിത്രം നിര്‍മിച്ചിരിക്കുന്നത്.\nഇത്തിക്കരപക്കി എന്ന കഥാപാത്രമായി മോഹന്‍ലാല് അതിഥി വേഷത്തിലുമെത്തുന്നു. വന്‍താരനിരയാല് സമ്പന്നമായ ചിത്രം വരച്ചുകാട്ടുന്നത് 1830 കാലഘട്ടത്തില് കേരളമാണ്. 161 ദിവസങ്ങള് നീണ്ടു നിന്ന ചിത്രീകരണമായിരുന്നു ചിത്രത്തിന്റേത്. ചിത്രീകരണത്തിനിടെ നിവിന് പോളിക്കും സംവിധായകന് റോഷന് ആന്‍ഡ്രൂസിനും അപകടം സംഭവിച്ചിരുന്നു. ചിത്രീകരണം പ്രതീക്ഷിച്ചതിലും നീണ്ടുപോകാന് ഈ അപകടങ്ങളും പ്രതികൂലമായി കാലാവസ്ഥയും കാരണമായി.\nKayamkulam Kochunni release postponed


ബാല്യം@86 കൂട്ടായ്മ ശ്രദ്ധേയമായി – Utharadesam\nകുണ്ടംകുഴി: കുണ്ടംകുഴി ഗവ. ഹൈസ്‌കൂളിന്റെ 1986 വര്‍ഷത്തെ എസ്.എസ്.എല്.സി. സി ബാച്ച് കൂട്ടായ്മയായ ബാല്യം@86 ന്റെ കുടുംബ സംഗമം സ്‌കൂള് ഓഡിറ്റോറിയത്തില് ചേര്‍ന്നു.\nബാല്യം@86 കൂട്ടായ്മയുടെ പ്രസിഡണ്ട് ജനാര്‍ദ്ദനന് അക്ഷയയുടെ അധ്യക്ഷതയില് കുടുംബ സംഗമം ബേഡഡുക്ക പഞ്ചായത്ത് പ്രസിഡണ്ട് അഡ്വ. സി. രാമചന്ദ്രന് ഉദ്ഘാടന ചെയ്തു. ജോയിന് സെക്രട്ടറി രത്‌നാകരന് അമ്മന്‍കൊട സ്വാഗതവും ജനറല്‍സെക്രട്ടറി രാമകൃഷ്ണന് ബേഡകം റിപ്പോര്‍ട്ടും അവരിപ്പിച്ചു. മറായ രത്‌നാകരന് മലാങ്കാടിന്റെയും മോഹന് മുന്നാടിന്റെയും നേതൃത്വത്തില് 86ലെ കുണ്ടംകുഴി സ്‌കൂളിലെ അധ്യാപകന്മാരെ ആദരിക്കുകയും ജോയിന്റ് സെക്രട്ടറി ജയപ്രസദിന്റെയും എക്‌സിക്യൂട്ടീവ് മെമ്പര്‍മാരുടെയും നേതൃത്വത്തില് കൂട്ടായ്മയില് ഉള്ള അംഗങ്ങളുടെ എസ്.എസ്.എല്.സി, പ്ലസ്ടു വിജയികളായ മക്കളെ അനുമോദിക്കുകയും ചെയ്തു.\nയോഗത്തില് സ്‌കൂളിനുള്ള സഹായം വനിതാ അംഗങ്ങളുടെ നേതൃത്വത്തില് പി.ടി.എ പ്രസിഡണ്ട് രഘുനാഥന് കൈമാറി. ബാല്യം@86മെമ്പറും പ്രശസ്ത എഴുത്തുകാരനുമായ സന്തോഷ് എച്ചിക്കാനത്തെ സഹപാഠികള്‍ക്ക് വേണ്ടി പഞ്ചായത്ത് പ്രസിഡണ്ട് സി.ഐ ആദരിച്ചു. ട്രഷര് രാജന് ചൊട്ട നന്ദി പറഞ്ഞു.


കേരളത്തിലേക്ക് ലഹരികടത്തുന്ന സംഘത്തെ നിയന്ത്രിക്കുന്നത് ശ്രീലങ്കന് മാഫിയ – Chandrika Daily\nBy web desk3Sunday September 26, 2021 12:57 pm\nലഭിച്ച ഫോണ് കോള് രേഖകളിലാണ് ശ്രീലങ്കന് ബന്ധം വ്യക്തമായത്.\nകൊച്ചി:മലയാളി യുവതികളെ മറയാക്കി കേരളത്തിലേക്കടക്കം ലഹരികടത്തുന്ന ചെന്നൈ സംഘത്തെ നിയന്ത്രിക്കുന്നത് ശ്രീലങ്കന് ഡ്രഗ് മാഫിയയെന്ന് സൂചന. വിവാദമായ കാക്കനാട് എം.ഡി.എം.എ കേസ് അന്വേഷണത്തിനിടെ എക്‌സൈസ് ക്രൈംബ്രാഞ്ചിന് ലഭിച്ച ഫോണ് കോള് രേഖകളിലാണ് ശ്രീലങ്കന് ബന്ധം വ്യക്തമായത്. നിരവധി ശ്രീലങ്കന് കോളുകള് ചെന്നൈ ട്രിപ്ലിക്കനിലെ ഇടനിലക്കാരുടെ ഫോണിലേക്ക് എത്തിയിട്ടുണ്ട്. കേസില് അറസ്റ്റിലായ പ്രതികള്‍ക്കും ഇത്തരം കാളുകള് വന്നിട്ടുണ്ട്. വിദേശ കോളുകളായതിനാല് സി.ഡി.ആര് പരിശോധനയാണ് വെല്ലുവിളി. തമിഴ്‌നാട് പൊലീസിന്റെ സഹായവും തേടിയിട്ടുണ്ട്. ലക്ഷദ്വീപ് തീരത്ത് ബോട്ട് മാര്‍ഗം കടത്താന് ശ്രമിച്ച ലഹരിമരുന്ന് തീരസംരക്ഷണസേന പിടികൂടിയിരുന്നു. ലഹരിമരുന്നുകള് പിന്നീട് ഇന്ത്യയടക്കമുള്ള രാജ്യങ്ങളിലേക്ക് കടത്തുന്നുണ്ടെന്നാണ് നാര്‍ക്കോട്ടിക്ക് കണ്‍ട്രോള് ബ്യൂറോയുടെ (എന്.സി.ബി) കണ്ടെത്തല്. ട്രിപ്ലിക്കനിലെ സംഘത്തെ കണ്ടെത്താനുള്ള നീക്കമാണ് നടത്തുന്നത്. പ്രതികളുടെ ഫോണുകള് ഫോറന്‍സിക് പരിശോധനക്ക് കൈമാറും. സൈബര് പൊലീസിന്റെ സഹായവും തേടാനാണ് തീരുമാനം.\nകേസില് അറസ്റ്റിലായ കോഴിക്കോട് സ്വദേശി ദീപേഷിന് പുറമേ, കാക്കനാട് മയക്കുമരുന്ന് കേസിലെ പ്രതികള്‍ക്ക് നിരവധിപ്പേര് പണം കൈമാറിയിട്ടുണ്ടെന്നും ക്രൈംബ്രാഞ്ച് കണ്ടെത്തിയിട്ടുണ്ട്. ഇവരെ തിരിച്ചറിഞ്ഞതായാണ് വിവരം. ചോദ്യം ചെയ്യാന് വിളിച്ചു വരുത്തിയ ശേഷമാണ് ദീപേഷിനെ അറസ്റ്റ് ചെയ്തത്. സാമ്പത്തിക സഹായം നല്‍കിയവരില് പ്രധാനിയാണ് ഇയാള്. 32 ലക്ഷം ലക്ഷം രൂപയാണ് പ്രതികള്‍ക്ക് നല്‍കിയത്. ശ്രീങ്കലയില് നിന്ന് പ്രതികളുടെ ഫോണിലേക്ക് കോളുകള് വന്നിട്ടുണ്ടെന്നും ഇതു പരിശോധിച്ച് വരികയാണെന്നും എക്‌സൈസ് ക്രൈംബ്രാഞ്ച് അസി. കമ്മീഷണര് ടി.എം കാസിം പറഞ്ഞു. കാക്കനാട് ലഹരിക്കേസില് 12 കോടിയുടെ മയക്കുമരുന്നാണ് പിടിച്ചത്. ഏഴു പേരെ പിടികൂടി രണ്ടു പേരെ വെറുതെവിട്ടത് വിവാദമായിരുന്നു. ഇതേതുടര്‍ന്ന് വെറുതെ വിട്ട ഒരു യുവതിയെയും, സാമ്പത്തികമായി സഹായിച്ച രണ്ടു പേരെയും അറസ്റ്റ് ചെയ്തിരുന്നു.\nചലച്ചിത്ര അവാർഡ് പ്രഖ്യാപനത്തിൽ ഗുരുതര വീഴ്ച്ച;പ്രതികരിച്ച് അവാർഡ് ജേതാവ് അപ്പുണ്ണി സാജൻ\nമുസ്‌ലിംകള്‍ക്കെതിരെ വിദ്വേഷ പ്രചാരണം; തമിഴ്‌നാട്ടില് ബി.ജെ.പി നേതാവ് അറസ്റ്റില്\nപമ്പ അണക്കെട്ട് രാവിലെ അഞ്ചിനും ഇടമലയാർ രാവിലെ ആറിനും തുറക്കും\nതിരക്ക് കുറഞ്ഞ സമയങ്ങളില് യാത്രാനിരക്ക് പകുതിയാക്കി കുറച്ച് കൊച്ചി മെട്രോ: പുതുക്കിയ നിരക്ക് ബുധനാഴ്ച മുതല്\nവിദ്യാഭ്യാസ അവകാശ നിഷേധം തുടരുന്ന ഇടതുസര്‍ക്കാര്\nമഴക്കെടുതി;രക്ഷാ പ്രവർത്തനങ്ങളിൽ സജീവമായി വൈറ്റ് ഗാർഡ്\nകനത്തമഴ;പിഎസ്‌സി പരീക്ഷകൾ മാറ്റി\nസ്വര്‍ണ വിലയില് വര്‍ധന; ഇന്നത്തെ നിരക്കറിയാം\nCricket, india, main stories, News, Sports, sub story5days ago\nindia, News, Sports7days ago


സമകാലിക വാര്‍ത്തകള് – ഓഗസ്റ്റ് 2020 – താൾ2– നേരിടം\nലോകം മൊത്തം കല്‍ക്കരിയും എണ്ണയും കത്തിക്കുന്നത് CO2 ന്റെ അളവ് വര്‍ദ്ധിപ്പിക്കുന്നു. അത് ആഗോളതപനം സൃഷ്ടിക്കും. അത് കാറ്റിന്റെ ശക്തി വര്‍ദ്ധിപ്പിക്കും. അത് കടലിനെ ചൂടാക്കും വായുവിന് കൂടുതല് നീരാവി സംഭരിക്കാനുള്ള ശേഷി വര്‍ദ്ധിപ്പിക്കുകയും ചെയ്യും. കൂടുതല് ബാഷ്പീകരണവും വലിയ നീരാവി മേഖങ്ങളും ഉണ്ടാകുന്നു. ആ മേഖങ്ങള് പശ്ഛിമഘട്ടത്തിലെത്തി ഘനീഭവിക്കുമ്പോള് ഇതുവരെ കണ്ടിട്ടില്ലാത്ത മഴയുണ്ടാകുന്നു.\nഅശാസ്ത്രീയ വികസനവും ക്വാറികളും കാരണം പശ്ഛിമ ഘട്ടത്തിന് അത് താങ്ങാനാവില്ല. എല്ലാം ഇടിഞ്ഞ് താഴേക്ക് വരുന്നു. ജനം സര്‍ക്കാരിനെ പഴിക്കുന്നു. ദൈവത്തോട് പ്രാര്‍ത്ഥിക്കുന്നു. കൂടുതല് ശക്തമായ ദുരന്തം അടുത്ത പ്രാവശ്യം ഉണ്ടാകുന്നു. ലോകം മൊത്തം കഴിഞ്ഞ 30 വര്‍ഷങ്ങളായി ഇതാണ് സ്ഥിതി.\nഈ പ്രശ്നത്തെക്കുറിച്ച് ശാസ്ത്രജ്ഞര് 1896 മുതല് മുന്നറീപ്പ് നല്‍കിയിട്ടുണ്ട്. 1950 കള് മുതല് എണ്ണ കമ്പനികള്‍ക്ക് അത് അറിയാമായിരുന്നു.\nമുമ്പത്തെ ലേഖനം ദളിത്, ഈഴവ, പിന്നോക്ക ജാതി ഫാസിസം\nഅടുത്ത ലേഖനം ജൂലിയന് അസാഞ്ജിനെതിരെ പുതിയ ആരോപണങ്ങള്


കേരള കോണ്‍ഗ്രസിനെ നിയന്ത്രണത്തിലാക്കാന് ജോസ് കെ മാണി ജോസഫ് ഗ്രൂപ്പുകള്..!! ഒഴിഞ്ഞുകിടക്കുന്ന സ്ഥാനങ്ങള്‍ക്കായി മത്സരം മുറുകുന്നു | Daily Indian Herald\nകേരള കോണ്‍ഗ്രസിനെ നിയന്ത്രണത്തിലാക്കാന് ജോസ് കെ മാണി ജോസഫ് ഗ്രൂപ്പുകള്..!! ഒഴിഞ്ഞുകിടക്കുന്ന സ്ഥാനങ്ങള്‍ക്കായി മത്സരം മുറുകുന്നു\nMay 9, 2019 4:17 pm By : Indian Herald Staff\nകോട്ടയം: കേരള കോണ്‍ഗ്രസ് പാര്‍ട്ടിയുടെ നിയന്ത്രണം ഏറ്റെടുക്കാന് ജോസഫ് ജോസ് കെ മാണി വിഭാഗങ്ങള് ശ്രമം തുടങ്ങി. കെ എം മാണിയുടെ വിയോഗത്തോടെ പാര്‍ട്ടിയിലെ ചില പ്രധാന സ്ഥാനങ്ങള് ഒഴിഞ്ഞുകിടക്കുകയാണ്. ഈ സ്ഥാനങ്ങള് കയ്യടക്കാനുള്ള മത്സരമാണ് അണിയറയില് നടക്കുന്നത്. പാര്‍ട്ടി ചെയര്‍മാന്, പാര്‍ലമെന്ററി പാര്‍ട്ടി ലീഡര് എന്നീ പദവികള്‍ക്കൊപ്പം പാലായിലെ എംഎല്‍എ സ്ഥാനവും അവകാശിയെ കാത്തിരിക്കുകയാണ്. കഴിഞ്ഞ ഏഴിനു പാര്‍ട്ടി യോഗം ചേരാന് തീരുമാനിച്ചെങ്കിലും അതു മാറ്റി. മാണിയുടെ 41-ാം ദിന പ്രാര്‍ഥന കഴിഞ്ഞു മതി ചര്‍ച്ചകള് എന്നു തീരുമാനിച്ചു.\nസംസ്ഥാന കമ്മിറ്റിയാണ് പാര്‍ട്ടി ചെയര്‍മാനെ തിരഞ്ഞെടുക്കേണ്ടത്. പാര്‍ലമെന്ററി പാര്‍ട്ടി ലീഡറെ തിരഞ്ഞെടുക്കേണ്ടതു പാര്‍ലമെന്ററി പാര്‍ട്ടി യോഗവും. ഉന്നതാധികാര സമിതിയോ സ്റ്റിയറിങ് കമ്മിറ്റിയോ ചേര്‍ന്നാണ് ഉപതിരഞ്ഞെടുപ്പിലെ സ്ഥാനാര്‍ഥിയെ നിശ്ചയിക്കേണ്ടത്. ഈ സമിതികളില് എല്ലാം മാണി വിഭാഗത്തിനു മുന്‍തൂക്കമുണ്ട്. പരമാവധി പേരെ തങ്ങളുടെ ഭാഗത്തു നിര്‍ത്താന് മാണി, ജോസഫ് വിഭാഗങ്ങളിലെ നേതാക്കള് ശ്രമം തുടങ്ങി. ഇതിനിടെ ഒത്തുതീര്‍പ്പു സമവാക്യങ്ങളുമായും ചില നേതാക്കള് രംഗത്തുണ്ട്.\nകെ.എം. മാണിയുടെ പിന്‍ഗാമി എന്ന നിലയില് ജോസ് കെ. മാണി പാര്‍ട്ടി ചെയര്‍മാനാകണം എന്നതാണു മാണി വിഭാഗം നേതാക്കളുടെ നിലപാട്. 2011 ല് ലയന സമയത്തു ചെയര്‍മാന് സ്ഥാനവും പാര്‍ലമെന്ററി പാര്‍ട്ടി ലീഡര് സ്ഥാനവും മാണി വിഭാഗത്തിന് ആയിരിക്കുമെന്ന് ജോസഫ് വിഭാഗം അംഗീകരിച്ചതാണെന്നും ഇവര് പറയുന്നു. ഇതിന്റെ ഭാഗമായാണ് വര്‍ക്കിങ് ചെയര്‍മാന്, പാര്‍ലമെന്ററി പാര്‍ട്ടി ഡെപ്യൂട്ടി ലീഡര് സ്ഥാനങ്ങള് ജോസഫ് വിഭാഗത്തിനു നല്‍കിയത്. ഇങ്ങനെയാണെങ്കിലും ഒത്തുതീര്‍പ്പിന്റെ പേരില് പാര്‍ലമെന്ററി പാര്‍ട്ടി ലീഡര് സ്ഥാനം ജോസഫിനു നല്‍കാന് മാണി വിഭാഗം തയാറായേക്കും.\nഅതേ സമയം ചെയര്‍മാന് സ്ഥാനവും 54 വര്‍ഷം കെ.എം. മാണി കൈവശം വച്ച പാലാ സീറ്റും വിട്ടുകൊടുക്കില്ല. അടുത്ത ദിവസം ജോസ് കെ. മാണി പി.ജെ. ജോസഫിനെയും സി.എഫ്. തോമസിനെയും നേരില് കണ്ടു ചര്‍ച്ച നടത്തുമെന്നാണ് അറിവ്. എന്നാല് തസ്തിക വിഭജനം സംബന്ധിച്ച് ഇത്തരം ധാരണകള് ഇല്ലെന്നാണ് ജോസഫ് വിഭാഗത്തിന്റെ നിലപാട്. പാര്‍ട്ടിയില് ചര്‍ച്ച ചെയ്തു ഒഴിവുകള് നികത്തണമെന്ന് നിര്‍ദേശിക്കും.\nമുതിര്‍ന്ന നേതാവും വര്‍ക്കിങ് ചെയര്‍മാനുമായ പി.ജെ. ജോസഫിനെ ചെയര്‍മാന് സ്ഥാനത്തേക്കു പരിഗണിക്കണമെന്ന ആവശ്യവും ഉന്നയിക്കും. ഇതു നടന്നില്ലെങ്കില് ഡെപ്യൂട്ടി ചെയര്‍മാന് സി.എഫ്. തോമസിനെ പാര്‍ട്ടി ചെയര്‍മാനാക്കി പി.ജെ. ജോസഫിനെ പാര്‍ലമെന്ററി പാര്‍ട്ടി ലീഡറാക്കണമെന്ന് ആവശ്യപ്പെട്ടേക്കാം.\nTags: featured, jose k mani, pj joseph\nകർണാടകയിലും കോൺഗ്രസ് വീണു !.. വിശ്വാസ വോട്ടെടുപ്പില് കുമാരസ്വാമി സര്‍ക്കാര് പരാജയപ്പെട്ടു.\nസിറോ മലബാര് സഭ പ്രതിസന്ധി രൂക്ഷമാകുന്നു! സിനഡിനെതിരെ അൽമായർ യോഗം ചേർന്നു.\nഗവര്‍ണറുടെ അന്ത്യശാസനം തള്ളും..!! ഇന്നും വോട്ടെടുപ്പ് നടക്കില്ല; കര്‍ണാടകത്തില് കേന്ദ്രം ഇടപെടുമോ\nരാജ്യത്തെ ഒന്നിപ്പിക്കാൻ ഹിന്ദി..!! ലോകത്തിന് മുന്നില് രാജ്യത്തെ അടയാളപ്പെടുത്താന് ഹിന്ദിക്ക് കഴിയുമെന്ന് അമിത് ഷാ\nജമ്മുവില് ഇന്‍റര്‍നെറ്റ് സേവനങ്ങള് പുനസ്ഥാപിച്ചു; കശ്മീരില് നിയന്ത്രണങ്ങള് തുടരും\nഅപകടത്തെക്കുറിച്ച് നിര്‍ണ്ണായക വെളിപ്പെടുത്തല് ബാലഭാസ്‌ക്കര് നടത്തിയിരുന്നു..!! ബന്ധുക്കള് ബാലുവിന്റെ ഓര്‍മ്മ പരിശോധിച്ചപ്പോള് പറഞ്ഞത് ഇങ്ങനെ\nജോസ് കേരളക്ക് കനത്ത പ്രഹരം !!രണ്ടില ചിഹ്നം വേണമെന്ന് കേരള കോൺഗ്രസ് ( ജോസ് ) വിഭാഗം തെരഞ്ഞെടുപ്പ് കമ്മീഷനെ സമീപിച്ചു.സ്റ്റിയറിംഗ് കമ്മിറ്റിയല്ല ചിഹ്നം അനുവദിക്കുന്നതെന്ന് ടിക്കറാം മീണ


റോഡ് പ്രവൃത്തി ഉദ്ഘാടനം ചെയ്തു\nMonday,6July 2020 03:44:37 AM\nBy | Saturday January 19th, 2019\nപേരാമ്പ്ര : മുളിയങ്ങല് കൈതക്കൊല്ലി റോഡിന്റെ നവീകരണ പ്രവൃത്തി ആരംഭിച്ചു. മന്ത്രി ടി.പി. രാമകൃഷ്ണന് ഉദ്ഘാടനം ചെ്തു. നൊച്ചാട് ഗ്രാമപഞ്ചായത്ത് പ്രസിഡന്റ് പി.എം. കുഞ്ഞിക്കണ്ണന് അധ്യക്ഷത വഹിച്ചു.\nകായണ്ണ ഗ്രാമപഞ്ചായത്ത് പ്രസിഡന്റ് എന്. പത്മജ, കെ.ടി.ബി. കല്പത്തൂര്, വി.എം. മനോജ്, കെ.ടി. ബാലകൃഷ്ണന്, ഇ. ഗോപാലന്, വത്സന് എടക്കോടന്, ശോഭന വൈശാഖ്, ഇ. വത്സല, ആര്.കെ. മുനീര്, കെ.പി. രതീഷ്, മുനീര് പൂക്കടവത്ത്, കെ.കെ് സനീഷ്, പി.പി. മുരളീധരന് തുടങ്ങിയവര് പ്രസംഗിച്ചു.\nമുളിയങ്ങലിനടുത്ത് കാര് കനാലില് പതിച്ചു യാത്രക്കാര് രക്ഷപ്പട്ടു\nമുളിയങ്ങല് സീന് ട്രോമ കെയര് പഠനക്ലാസ്\nമുളിയങ്ങല് -വാല്യക്കോട് കനാല് റോഡ് ഉദ്ഘാടനം ചെയ്തു\nറോഡ് പ്രതീകാത്മക ഉദ്ഘാടനവും പ്രതിഷേധ പദയാത്രയും നടത്തി\nGallery image with caption: കനത്ത മഴയില് കനാല് പാലം തകര്‍ന്നുവീണു\nGallery image with caption: മുളിയങ്ങല് സീന് ട്രോമ കെയര് പഠനക്ലാസ്


ഇത്തരമൊരു വീട് കേരളത്തിൽ വേറെയില്ല! ഇവർ ഭാഗ്യം ചെയ്തവർ: അനുഭവിച്ചവർ പറയുന്നു Traditional Plan | Cost Effective House Plan | Veedu| Veed |Homestyle |Manoramaonline| Manoramanews\n'ഇതുപോലെ ഒരു വീട് ഇതിനു മുൻപ് കണ്ടിട്ടില്ല!': കാണാൻ എത്തുന്നവർ പറയുന്നു\nഅജിത് July 05, 2020 07:51 AM IST\nമലപ്പുറം കോട്ടയ്ക്കലിൽ പ്രകൃതിയോട് ഇഴുകിച്ചേർന്നു നിലകൊള്ളുകയാണ് സോഹ എന്ന വീട്. ഇതുവരെ കണ്ട ഭവനസങ്കൽപങ്ങളിൽ നിന്നും മാറിനടക്കുന്ന വീട്. താമസിക്കാനുള്ള ഒരിടം എന്നതിനപ്പുറം പ്രകൃതിജീവനത്തിന്റെ സാധ്യതകൾ തുറന്നിടുന്നു ഈ വീട്. ഡോക്ടർ ദമ്പതികളായ സുനിലും ജിഷയുമാണ് ഉടമസ്ഥർ. മനസ്സിൽ ആഗ്രഹിച്ച വീടൊരുക്കാൻ ഇരുവരും നടത്തിയ ഗൃഹപാഠത്തിന്റെയും അലച്ചിലിന്റെയും റിസൽട്ടാണ് ഈ കാണുന്നത്.\nവെട്ടുകല്ല് കൊണ്ട് നിർമിച്ച പുറംഭിത്തി തേയ്ക്കാതെ എക്സ്പോസ്ഡ് ശൈലിയിൽ നിലനിർത്തി. അകത്തെ ഭിത്തികളിൽ ലൈംപ്ലാസ്റ്ററിങ് ചെയ്തു. ജിഐ ട്രസ് വർക് ചെയ്തശേഷം കളിമൺ ഓടുകളാണ് മേൽക്കൂരയിൽ വിരിച്ചത്. ഇത് ചൂടിനെ പ്രതിരോധിച്ച് വീടിനുള്ളിൽ സുഖകരമായ താപനില നിലനിർത്തുന്നു. ഓരോ വശത്തുനിന്നും വ്യത്യസ്തമായ കാഴ്ചകളാണ് ഈ വീട് പകരുന്നത്.\nപോർച്ച്, സിറ്റൗട്ട്, ലിവിങ്, ഡൈനിങ്, കോർട്യാർഡ്, മൂന്നു കിടപ്പുമുറികൾ, കിച്ചൻ, അപ്പർ ലിവിങ്, ഓപ്പൺ ടെറസ് എന്നിവയാണ് 3143 ചതുരശ്രയടിയിൽ ഒരുക്കിയിട്ടുള്ളത്. ഈ വീടിനെ മനുഷ്യശരീരത്തോട് ഉപമിക്കാം. ഓരോ ഇടങ്ങളും വ്യത്യസ്ത ധർമങ്ങൾ നിർവഹിക്കുന്നു. ഓരോ ഇടങ്ങളെയും ബന്ധിപ്പിച്ചു കൊണ്ട് ഞരമ്പുകൾ പോലെ ഇടനാഴികൾ നീളുന്നു. അവയ്ക്കിടയിൽ ജീവരക്തം പോലെ വാട്ടർ കോർട്യാർഡുകൾ.\nപ്രധാന ഗെയ്റ്റിന് പുറമെ പടിപ്പുര മോഡലിലുള്ള എൻട്രിയും നൽകിയിട്ടുണ്ട്. മുളയും സ്റ്റീലും കൊണ്ടാണ് കാർ പോർച്ച് നിർമിച്ചത്. പോർച്ചും പടിപ്പുരയും മിനികോർട്യാർഡ് കൊണ്ട് ബന്ധിച്ചിരിക്കുന്നു. വീടിന്റെ ശ്രദ്ധാകേന്ദ്രം ചെറിയൊരു കുളത്തിന്റെ മാതൃകയിലുള്ള നടുമുറ്റമാണ്. മഴയും വെയിലും കാറ്റുമെല്ലാം ഇതിലൂടെ വീട്ടിലേക്ക് വിരുന്നെത്തുന്നു. ഇതിന്റെ വശത്തിരുന്നു പ്രകൃതിയുടെ ഭാവഭേദങ്ങൾ ആസ്വദിക്കാം. ഊണുമുറിയോട് ചേർന്നും ഒരു പാഷ്യോ സ്‌പേസ് ഉണ്ട്. ഇത് തുറക്കുന്നത് ഒരു മിനി കോർട്യാർഡിലേക്കാണ്. ഇവിടെ മേൽക്കൂര ജിഐ ഷട്ടറുകൾ നൽകി സുരക്ഷിതമാക്കി.\nപാരമ്പര്യത്തിന്റെ മഹത്വം വിളിച്ചോതുന്ന എത്നിക് ശൈലിയിലാണ് വീടിന്റെ രൂപകൽപന.. അതായത് വീടിന്റെ ഓരോ ഭാഗങ്ങളും വ്യത്യസ്ത വാസ്തുശൈലിയിലൊരുക്കി. ഉദാഹരണത്തിന് ചില ഭാഗങ്ങളിലെ തടിതൂണുകളും, ജനൽവാതിലുകളും ആന്റിക് വസ്തുക്കൾക്ക് പ്രശസ്തമായ വടകരയിൽ നിന്നുവാങ്ങി. ചിലത് ചെട്ടിനാടൻ വീടുകൾക്ക് പ്രശസ്തമായ ആത്താകുടിയിൽ നിന്നുംവാങ്ങി. താഴത്തെ നിലയുടെ മേൽക്കൂര തേയ്ക്കാതെ സിമന്റ് ഫിനിഷിൽ നിലനിർത്തിയത് റസ്റ്റിക് ഫീൽ നൽകുന്നു.\nകിടപ്പുമുറികളോട് ചേർന്ന് ഫ്രോസ്റ്റഡ് ഗ്ലാസ് നൽകിയ ജനാലകളും പുറത്തെ കാഴ്ചകൾ ആസ്വദിക്കാൻ പാകത്തിൽ ബേവിൻഡോകളും നൽകി. കട്ടിലുകൾ പണിയാനുള്ള പഴയ തടി വാങ്ങിയതും കാരൈക്കുടിയിൽ നിന്നാണ്. അറേബ്യൻ ശൈലികളും ഇവിടെ ഹാജർ വച്ചിട്ടുണ്ട്. സൗദിയിൽ നിന്നെത്തിച്ച മൊറോക്കോ ലൈറ്റുകളാണ് പ്രകാശസംവിധാനത്തിലെ ഹൈലൈറ്റ്. ഇതുകൂടാതെ യാത്രകളിൽ വാങ്ങിയ നിരവധി ക്യൂരിയോകളും ലൈറ്റുകളും അകത്തളം പ്രസന്നമാക്കുന്നു.\nഈ വീടിനെ കുറിച്ച് കേട്ടറിഞ്ഞു ഇപ്പോൾ നിരവധി ബന്ധുക്കളും സുഹൃത്തുക്കളും ഈ വീടിനെ കണ്ടും തൊട്ടും അനുഭവിച്ചുമറിയാൻ ഇവിടേക്ക് എത്താറുണ്ട്. അവരെല്ലാം പറയുന്നതും ഒരേകാര്യമാണ്: ഇത്തരമൊരു വീട് സ്വന്തമാക്കാൻ ഭാഗ്യം ചെയ്യണം!...\nOwner- Dr. Sunil & Dr. Jisha\nArchitects- Nishan M, Vivek PP\nEnglish Summary- Traditional House with Nature Friendly Design Plan


കൊട്ടിയൂര്: ദക്ഷിണകാശി എന്നറിയപ്പെടുന്ന കൊട്ടിയൂര് ക്ഷേത്രത്തിലെ വൈശാഖ മഹോത്സവത്തിന്റെ ആദ്യ ചടങ്ങുകളിലൊന്നായ പ്രക്കുഴം ചടങ്ങ് ഇന്നലെ നടന്നു. വൈശാഖ ഉത്സവ ചട്ടങ്ങളും കര്‍മ്മങ്ങളും അളവുകളും നാളുകളും നിശ്ചയിക്കുന്ന പ്രധാന ചടങ്ങാണിത്. മെയ് 31 ന് ആദ്യചടങ്ങായ നീരെഴുന്നള്ളത്ത് നടക്കും. ജൂണ് ആറിനാണ് നെയ്യാട്ടം. ഭണ്ഡാരം എഴുന്നള്ളത്ത്7നും തിരുവോണം ആരാധന 14 നും ഇളനീര്‍വെപ്പ് 16, ഇളനീരാട്ടം 17, രേവതി ആരാധന-19, രോഹിണി ആരാധന-22ഷ തിരുവാതിര ചതുശ്ശതം-24, പുണര്‍തം ചതുശ്ശതം-25, ആയില്ല്യം ചതുശ്ശതം-27, മകം കലംവരവ്-28, കലപൂജ-29, അത്തം ചതുശ്ശതം, വാളാട്ടം- ജുലൈ 1, തൃക്കലശാട്ട്-2 എന്നിങ്ങനെയാണ് പ്രധാന ഉത്സവ ദിനങ്ങള്. ഇന്നലെ നടന്ന പ്രക്കൂഴത്തിന്റെ ഭാഗമായി മണത്തണയില് ദൈവത്തെ കാണല് എന്ന ചടങ്ങ് നടന്നു. ചടങ്ങില് സ്ഥാനികരായ ഒറ്റപ്പിലാന്, കാടന് തുടങ്ങിയ കുറിച്യ സമുദായ സ്ഥാനികരും ക്ഷേത്ര അടിയന്തര യോഗക്കാരും പങ്കെടുത്തു. ഇക്കരെ കൊട്ടിയൂര് ക്ഷേത്രത്തിലും ആയില്ല്യാര് കാവിലുമാണ് പ്രാക്കുഴം ചടങ്ങുകള് നടന്നത്. അവില് അളവ്, അരിയളവ് എന്നിവ ഇക്കരെ ക്ഷേത്രത്തിലേ കൂത്തോട് എന്ന സ്ഥലത്തും നെല്ലളവ് ക്ഷേത്ര ശ്രീകോവിലിനു മുന്നില്‍വെച്ചും നടത്തി. ഇക്കരെ ക്ഷേത്ര സന്നിധാനത്തും മന്ദംചേരിയില് അക്കരെ ക്ഷേത്രത്തിന്റെ കിഴക്കേ നടയിലുമായി ഒറ്റപ്പിലാന്, കാടന്, പുറങ്കലയന്, കൊല്ലന്, ആശാരി എന്നീ സ്ഥാനികര് ചേര്‍ന്ന് തണ്ണീര്‍കുടി എന്ന ചടങ്ങ് നടത്തി. രാത്രി ആയില്ല്യാര് കാവില് ഗൂഡപൂജയും നടന്നു.


'കന്യാസ്ത്രീകളുടെയും പുരോഹിതരുടെയും ശമ്പളത്തില് നിന്ന് നികുതി ഈടാക്കരുത്' ട്രഷറി ഡയറക്ടറുടെ ഉത്തരവ് |\n2014 ലാണ് ഇവരിൽ നിന്നും നികുതി ഈടാക്കണമെന്ന് ആദായനികുതി വകുപ്പ് ട്രഷറി വകുപ്പിനോട് നിർദ്ദേശിച്ചത്. ഈ സർക്കുലർ ചോദ്യം ചെയതാണ് 49 പേർ ഹൈക്കോടതിയെ സമീപിച്ചെങ്കിലും നികുതി നൽകണമെന്ന് കോടതി നിർദ്ദേശിച്ചു. ഇതിനെതിരെയാണ് ഇവർ സുപ്രീംകോടതിയെ സമീപിച്ചത്.\nThiruvananthapuram, First Published Nov 27, 2021, 5:16 PM IST\nതിരുവനന്തപുരം: സർക്കാർ ശമ്പളം (salary) കൈപ്പറ്റുന്ന കന്യാസ്ത്രീമാരിൽ നിന്നും പുരോഹിതരിൽ നിന്നും (Nuns and priests) നികുതി പിരിക്കരുതെന്ന് (tax payment ) ട്രഷറി ഡയറക്ടറുടെ ( treasury director ) ഉത്തരവ്. നികുതി പിരിക്കാനുള്ള ഹൈക്കോടതി ഉത്തരവ് സുപ്രീംകോടതി സ്റ്റേ ചെയ്തതോടെയാണ് പുതിയ ഉത്തരവ്. 2014 ലെ കേന്ദ്ര സർക്കാർ ഉത്തരവിനെതിരെയാണ് ക്രൈസ്തവ സഭാംഗങ്ങൾ കോടതിയെ സമീപിച്ചത്.\n'സിസറിനുള്ളത് സീസറിനും ദൈവത്തിനുള്ളത് ദൈവത്തിനും' എന്ന ബൈബിൾ വചനം ഉദ്ധരിച്ച് കൊണ്ടാണ് സർക്കാർ ശമ്പളം വാങ്ങുന്ന കന്യാസ്ത്രീകളും വൈദികരും നികുതി നൽകണമെന്ന് ഹൈക്കോടതി ഉത്തരവിട്ടത്. 1944 മുതൽ ഇവരിൽ നിന്ന് നികുതി ഈടാക്കുന്നില്ലായിരുന്നു. 2014 ലാണ് ഇവരിൽ നിന്നും നികുതി ഈടാക്കണമെന്ന് ആദായനികുതി വകുപ്പ് ട്രഷറി വകുപ്പിനോട് നിർദ്ദേശിച്ചത്. ഈ സർക്കുലർ ചോദ്യം ചെയതാണ് 49 പേർ ഹൈക്കോടതിയെ സമീപിച്ചെങ്കിലും നികുതി നൽകണമെന്ന് കോടതി നിർദ്ദേശിച്ചു. ഇതിനെതിരെയാണ് ഇവർ സുപ്രീംകോടതിയെ സമീപിച്ചത്. മൗലീകവകാശത്തിൻമേലുള്ള കടന്ന് കയറ്റമാണ് കേന്ദ്രനീക്കമെന്നാരോപിച്ചാണ് ഇവർ കോടതിയിൽ ഹർജി നൽകിയത്.\nഹൈക്കോടതി വിധി കഴിഞ്ഞ 12 ന് സുപ്രീംകോടതി സ്റ്റേ ചെയ്തു. ഈ സാഹചര്യത്തിലാണ് സ‍ർക്കാർ ശമ്പളം വാങ്ങുന്ന കന്യാസ്ത്രീകളിൽ നിന്നും പുരോഹിതരിൽ നിന്നും നികുതി പിരിക്കേണ്ടതില്ലെന്ന് ട്രഷറി ഡയറക്ടർ ഉത്തരവിട്ടത്. തൽക്കാലത്തേക്കാണ് ഉത്തരവെന്നും കോടതി വിധിയുടെ അടിസ്ഥാനത്തിലായിരിക്കും ഇനിയുള്ള തീരുമാനമെന്നും ട്രഷറി ഡയറക്ടർ ഏഷ്യാനെറ്റ് ന്യൂസിനോട് പറഞ്ഞു.\nLast Updated Nov 27, 2021, 5:22 PM IST\ntreasury director order


മുട്ടിലിൽ എൽ.ഡി.എഫ്. ഭരണം ‘ഉറപ്പിച്ചു’ | wayanad\nമുട്ടിലിൽ എൽ.ഡി.എഫ്. ഭരണം ‘ഉറപ്പിച്ചു’\nമാണ്ടാട് ഉപതിരഞ്ഞെടുപ്പിൽ മിന്നും വിജയം\nമുട്ടില് ഗ്രാമപഞ്ചായത്തിലെ മണ്ടാട് ഉപതിരഞ്ഞെടുപ്പില് വിജയിച്ച എല്.ഡി.എഫ്. സ്ഥാനാര്‍ഥി അബ്ദുള്ള പുല്‍പാടിയെ എടുത്തുയര്‍ത്തി ആഹ്ലാദം പങ്കിടുന്ന എല്‍ഡിഎഫ് പ്രവര്‍ത്തകര്\nമുട്ടിൽ: മുട്ടിൽ ഗ്രാമപ്പഞ്ചായത്തിലെ മാണ്ടാട് ഉപതിരഞ്ഞെടുപ്പിൽ എൽ.ഡി.എഫിന് വിജയം. 177 വോട്ടിനാണ് എൽ.ഡി.എഫ്. സ്ഥാനാർഥി സി.പി.എമ്മിലെ അബ്ദുള്ള പുൽപ്പാടി ജയിച്ചത്. ഗ്രാമപ്പഞ്ചായത്ത് ഭരണത്തിന്റെ കാര്യത്തിൽ നിർണായകമായ ഉപതിരഞ്ഞെടുപ്പിൽ വൻ ജയം കരസ്ഥമാക്കിയതോടെ എൽ.ഡി.എഫ്. ഭരണസമിതിക്കുള്ള ഭീഷണി ഒഴിവായി.\nഅബ്ദുള്ളയ്ക്ക് 651 വോട്ടാണ് ലഭിച്ചത്. യു.ഡി.എഫ്. സ്ഥാനാർഥി മുസ്‌ലിംലീഗിലെ പി. മൊയ്തീന് 474 വോട്ട് ലഭിച്ചു. ബി.ജെ.പി. സ്ഥാനാർഥി ഗോവിന്ദൻ ആറ്റുപുറത്തിന് 32 വോട്ടും എസ്.ഡി.പി.ഐ. സ്ഥാനാർഥി പി. അബ്ദുൾകരീമിന് 129 വോട്ടും സ്വതന്ത്രസ്ഥാനാർഥി സണ്ണിക്ക് ആറുവോട്ടും ലഭിച്ചു. സി.പി.എം. കുട്ടമംഗലം ബ്രാഞ്ച‌് സെക്രട്ടറിയാണ് അബ്ദുള്ള പുൽപ്പാടി.\nനേരത്തേ പ്രസിഡന്റായിരുന്ന എ.എം. നജീമിന്റെ അംഗത്വം റദ്ദായതിനെത്തുടർന്നാണ് വാർഡിൽ ഉപതിരഞ്ഞെടുപ്പ് വേണ്ടിവന്നത്. 2015-ലെ തിരഞ്ഞെടുപ്പിൽ സ്വതന്ത്രനായി മത്സരിച്ച നജീം 216 വോട്ടിന്റെ ഭൂരിപക്ഷത്തിനാണ് ഇവിടെ ജയിച്ചത്.\n2015-ലെ തിരഞ്ഞെടുപ്പിൽ എൽ.ഡി.എഫിനും യു.ഡി.എഫിനും ഒമ്പതുസീറ്റ് വീതമാണുണ്ടായിരുന്നത്. സ്വതന്ത്രനായി വിജയിച്ച എ.എം. നജീം എൽ.ഡി.എഫിനൊപ്പം ചേർന്നതോടെ അവർ ഭരണത്തിലെത്തി. പ്രസിഡന്റായ നജീം യു.ഡി.എഫ്. പക്ഷത്തേക്ക് മാറിയതോടെയാണ് മുട്ടിലിൽ പ്രതിസന്ധി തുടങ്ങിയത്. നജീം കൂറുമാറിയതോടെ യു.ഡി.എഫ്. ഭരണം പിടിക്കുകയുംചെയ്തു.\nപ്രസിഡന്റ് സ്ഥാനം രാജിവെച്ചതിനൊപ്പം അംഗത്വവും രാജിവെക്കുന്നതായി നജീം രേഖപ്പെടുത്തിയിരുന്നു. ഇതേത്തുടർന്നുണ്ടായ നിയമനടപടികൾക്കൊടുവിലാണ് തിരഞ്ഞെടുപ്പുകമ്മിഷൻ നജീമിന്റെ അംഗത്വം റദ്ദാക്കിയത്. നജീമിന്റെ അംഗത്വം റദ്ദായശേഷം, നേരത്തേ നടത്തിയ വോട്ടെടുപ്പിലെ വോട്ടുകൾ എണ്ണിയപ്പോഴാണ് എൽ.ഡി.എഫിലെ പി. ഭരതൻ നറുക്കെടുപ്പിലൂടെ പ്രസിഡന്റായി തിരഞ്ഞെടുക്കപ്പെട്ടത്. നജീമിന്റേത് ഒഴികെയുള്ള വോട്ടുകളാണ് അന്ന് എണ്ണിയത്. മാണ്ടാട് വാർഡിൽ ജയിച്ചതോടെ എൽ.ഡി.എഫിന് പത്തംഗങ്ങളായി.


അഗ്നിപഥ് വിവിധ സംഘടനകള് പ്രഖ്യാപിച്ച ഭാരത് ബന്ദ്,കേരളത്തിൽ ബന്ദ് ഇല്ല . അഗ്നിപഥ് പദ്ധതിയുമായി ബന്ധപ്പെട്ട കരസേനയിലെ കരട് വിജ്ഞാപനം ഇന്ന് – India Vision Media\nഅഗ്നിപഥ് വിവിധ സംഘടനകള് പ്രഖ്യാപിച്ച ഭാരത് ബന്ദ്,കേരളത്തിൽ ബന്ദ് ഇല്ല . അഗ്നിപഥ് പദ്ധതിയുമായി ബന്ധപ്പെട്ട കരസേനയിലെ കരട് വിജ്ഞാപനം ഇന്ന്\nപ്രതിഷേധം ഉത്തരേന്ത്യൻ സംസ്ഥാനങ്ങളിൽ അതിശക്തമാകാനുള്ള സാധ്യതയാണുള്ളത്. പ്രതിഷേധം രൂക്ഷമാകാനുള്ള സാധ്യത കണക്കിലെടുത്ത് ഹരിയാന, ഉത്തർ പ്രദേശ്, ബിഹാര്, പഞ്ചാബ് അടക്കമുള്ള സംസ്ഥാനങ്ങളില് സുരക്ഷ ശക്തമാക്കി. ബിഹാറില് സംസ്ഥാന പൊലീസിനും റെയില്‍വ പൊലീസിനും സർക്കാർ ജാഗ്രത നിര്‍ദേശം നല്‍കി.\nഡൽഹി | രാജ്യത്ത് കനത്ത പ്രതിക്ഷേധം നിലനിൽക്കെ അഗ്നിപഥ് പദ്ധതിയുമായി മുന്നോട്ടെന്ന് പ്രഖ്യാപിച്ച കേന്ദ്ര സർക്കാ‍ർ നടപടിക്കെതിരെ ഉദ്യോഗാർത്ഥികളുടെ വിവിധ സംഘടനകള് പ്രഖ്യാപിച്ച ഭാരത് ബന്ദ് നടക്കും കേരളത്തിൽ പ്രതിക്ഷേധങ്ങൾ ഉണ്ടെങ്കിലും ബന്ദ് ഇല്ല. .പൊതുസ്വത്ത് നശിപ്പിക്കുന്നത് കർശനമായി നേരിടാനാണ് സംസ്ഥാന പൊലീസ് മേധാവി അനിൽകാന്ത് നിർദ്ദേശിച്ചത്. അക്രമങ്ങൾക്ക് മുതിരുന്നവരെയും വ്യാപാരസ്ഥാപനങ്ങൾ നിർബന്ധപൂർവ്വം അടപ്പിക്കുന്നവരെയും അറസ്റ്റ് ചെയ്ത് നടപടി സ്വീകരിക്കും. സംസ്ഥാനത്തെ മുഴുവൻ പൊലീസ് സേനയും നാളെ മുഴുവൻ സമയവും സേവനസന്നദ്ധരായിരിക്കാനും അദ്ദേഹം നിർദ്ദേശം നൽകിയിരുന്നു. എന്നാൽ ഇത് ബന്ദിന്റെ ഭാഗമായിട്ടില്ല മറിച്ച് മുൻകരുതലാണ്.\nകോടതികൾ, വൈദ്യുതിബോർഡ് ഓഫീസുകൾ, കെ.എസ്.ആർ.ടി.സി, മറ്റ് സർക്കാർ ഓഫീസുകൾ, സ്ഥാപനങ്ങൾ എന്നിവയ്‌ക്ക് ആവശ്യമായ പൊലീസ് സംരക്ഷണം നൽകാൻ ജില്ലാ പൊലീസ് മേധാവിമാർ നടപടി സ്വീകരിക്കും. സർവ്വീസ് നടത്തുന്ന സ്വകാര്യ ബസുകൾക്ക് പൊലീസ് സുരക്ഷ ഉറപ്പാക്കും. പ്രധാനപ്പെട്ട സ്ഥലങ്ങളിൽ ഞായാറാഴ്ച രാത്രി മുതൽതന്നെ പൊലീസ് പിക്കറ്റിങും പട്രോളിങും ഏർപ്പെടുത്തുമെന്നും ഡിജിപി അറിയിച്ചിട്ടുണ്ട്.\nവിജ്ഞാപനം പുറത്തിറങ്ങുന്നതോടെ അഗ്നിപഥിനെതിരെ പ്രതിഷേധം കൂടുതൽ ശക്തമായേക്കും. ഇന്ന് ഉദ്യോഗാർത്ഥികളുടെ വിവിധ സംഘടനകള് പ്രഖ്യാപിച്ച ഭാരത് ബന്ദ് നടക്കും. പ്രതിഷേധം ഉത്തരേന്ത്യൻ സംസ്ഥാനങ്ങളിൽ അതിശക്തമാകാനുള്ള സാധ്യതയാണുള്ളത്. പ്രതിഷേധം രൂക്ഷമാകാനുള്ള സാധ്യത കണക്കിലെടുത്ത് ഹരിയാന, ഉത്തർ പ്രദേശ്, ബിഹാര്, പഞ്ചാബ് അടക്കമുള്ള സംസ്ഥാനങ്ങളില് സുരക്ഷ ശക്തമാക്കി. ബിഹാറില് സംസ്ഥാന പൊലീസിനും റെയില്‍വ പൊലീസിനും സർക്കാർ ജാഗ്രത നിര്‍ദേശം നല്‍കി. റെയില്‍വെ സ്റ്റേഷനുകള്‍ക്ക് കാവല് വർധിപ്പിച്ചുണ്ട്. യുപിയില് ഗൗതം ബുദ്ധ നഗറില് നിരോധനാ‌ജ്ഞ പ്രഖ്യാപിച്ചു. അക്രമം നടത്തുന്നവർക്കെതിരെ കര്‍ശന നടപടിയെന്ന് പൊലീസ് അറിയിച്ചിട്ടുണ്ട്. ജാര്‍ഖണ്ഡില് സ്കൂളുകള് അടച്ചിടാനാണ് തീരുമാനം\nഅതേസമയം ഇന്ന് അഗ്നിപഥ് പദ്ധതിയുമായി ബന്ധപ്പെട്ട കരസേനയിലെ കരട് വിജ്ഞാപനം പുറത്തിറക്കും. വ്യോമസേന വെള്ളിയാഴ്ചയും നാവികസേന ശനിയാഴ്ചയും കരട് വിജ്ഞാപനം പുറത്തിറക്കുമെന്നും പ്രതിരോധ മന്ത്രാലയം വ്യക്തമാക്കിയിരുന്നു. കരസേനയിലെ റിക്രൂട്ട്മെന്‍റ് വിജ്ഞാപനം ഇന്ന് ഇറങ്ങുമ്പോൾ റിക്രൂട്ട്മെന്‍റ് റാലി ഓഗസ്റ്റ് പകുതിയോടെ നടക്കുമെന്നും സൈനികകാര്യവകുപ്പ് അഡീഷണൽ സെക്രട്ടറി ലഫ്റ്റനന്‍റ് ജനറൽ അനിൽ പുരി അറിയിച്ചിട്ടുണ്ട്. കരസേനയിൽ ഡിസംബർ ആദ്യവാരവും ഫെബ്രുവരി 23നുമായി രണ്ടു ബാച്ചുകളിലായി പരിശീലനം തുടങ്ങാനാണ് തീരുമാനം.\nഅനിത പുല്ലയിൽ ലോകകേരളസഭ നടക്കുന്ന നിയമസഭാ സമുച്ചയത്തിൽ എത്തിയത് സഭാ ടിവിക്ക് ഒടിടി പ്ലാറ്റ്‍ഫോം നൽകുന്ന വ്യക്തിവഴി.


Why Lankan Tamils, Muslims Left Out in CAB; Protest in Tamilnadu | തമിഴ്‌നാട്ടിലെ മൂന്ന് ലക്ഷം പേരെ എന്തുചെയ്യും? കൈമലര്‍ത്തി മോദി സര്‍ക്കാര്, വെട്ടിലായി ബിജെപി - Malayalam Oneindia\nUpdated: Wed, Dec 11, 2019, 13:02 [IST]\nചെന്നൈ: പൗരത്വ ഭേദഗതി ബില്ലിന്‍മേല് ചര്‍ച്ചകള് ചൂടുപിടിക്കവെ തമിഴ്‌നാട്ടില് വന് പ്രക്ഷോഭത്തിന് സാധ്യത. മൂന്നുലക്ഷത്തോളം അഭയാര്‍ഥികളാണ് തമിഴ്‌നാട്ടിലുള്ളത്. ഇതില് കൂടുതലും ഹിന്ദുക്കള്. കേന്ദ്രസര്‍ക്കാര് കൊണ്ടുവന്ന പൗരത്വ ഭേദഗതി ബില്ലില് ഹിന്ദുക്കളായ അഭായാര്‍ഥികള്‍ക്ക് പൗരത്വം നല്‍കുമെന്ന് പറയുന്നുണ്ടെങ്കിലും തമിഴ്‌നാട്ടിലുള്ള ഹിന്ദു അഭയാര്‍ഥികള് പുറത്താണ്. കാരണം അവര് എത്തിയത് ശ്രീലങ്കയില് നിന്നാണ്.\nപുതിയ ബില്ലിലെ വ്യവസ്ഥകള് പ്രകാരം ശ്രീലങ്കയില് നിന്ന് വന്നവര്‍ക്ക് പൗരത്വം നല്‍കില്ല. കേന്ദ്ര നിലപാടിനെതിരെ കമല്‍ഹാസന്, ശ്രീശ്രീ രവിശങ്കര്, വൈരമുത്തു ഉള്‍പ്പെടെയുള്ളവര് രംഗത്തെത്തി. വിശദാംശങ്ങള്...\nതമിഴ്‌നാട് ഭരണകക്ഷിയായ എഐഎഡിഎംകെ ലോക്‌സഭയില് ബില്ലിനെ അനുകൂലിച്ചുവോട്ട് ചെയ്തു. രാജ്യസഭയിലും ബില്ലിനെ പിന്തുണയ്ക്കുമെന്ന് അവര് അറിയിച്ചിട്ടുണ്ട്. 13 എംപിമാരാണ് എഐഎഡിഎംകെയ്ക്ക് രാജ്യസഭയിലുള്ളത്. ബിജെപിക്ക് ഭൂരിപക്ഷമില്ലാത്തതിനാല് ഇവരുടെ പിന്തുണ നിര്‍മാണയകമാകും.\nശ്രീലങ്കന് തമിഴരെയും മുസ്ലിംകളെയും ബില്ലില് നിന്ന് ഒഴിവാക്കിയതിനെ ചോദ്യം ചെയ്താണ് തമിഴ്‌നാട്ടില് പ്രതിഷേധം. ഈ വിഷയം ഉന്നയിച്ച് ലോക്‌സഭയില് നിന്ന് ഡിഎംകെ ഇറങ്ങിപോയിരുന്നു. രാജ്യസഭയിലും തമിഴ്‌നാട്ടില് നിന്നുള്ളവര് വിഷയം ചര്‍ച്ചയാക്കും.\nശ്രീലങ്കയില് നിന്ന് അഭയം ചോദിച്ചെത്തിയവര്‍ക്ക് പൗരത്വം നല്‍കണമെന്നാവശ്യപ്പെട്ട് ശ്രീശ്രീ രവിശങ്കര് കേന്ദ്രത്തിന് കത്തെഴുതി. കവി വൈരമുത്തുവും മോദി സര്‍ക്കാരിനോട് വിഷയം ഉന്നയിച്ചു. നടന് കമല്‍ഹാസന് പുതിയ ബില്ലിലെ വിവേചനം ചോദ്യം ചെയ്തു രംഗത്തെത്തി. നടന് സിദ്ധാര്‍ഥ് ബില്ലിനെ പിന്തുണച്ച എടപ്പാടി പളനിസ്വാമിയുടെ നിലപാടിനെ വിമര്‍ശിച്ചു.\nശ്രീലങ്കയില് ആഭ്യന്തര യുദ്ധം ശക്തിപ്പെട്ട 1980കളിലാണ് തമിഴ് വംശജര് ഇന്ത്യയിലേക്ക് വന്‍തോതില് കുടിയേറിയത്. അഭയാര്‍ഥികളായി കഴിയുന്ന ഇവര് ഇന്ന് മക്കളും പേരമക്കളുമായി മൂന്ന് ലക്ഷത്തിലധികം വരുമെന്നാണ് കണക്ക്. കേന്ദ്രസര്‍ക്കാര് പുതിയ ബില്ലില് ഇവരെ ഉള്‍പ്പെടുത്താതതാണ് തമിഴ്‌നാട്ടിലെ പ്രതിഷേധത്തിന് കാരണം.\nപാകിസ്താന്, അഫ്ഗാന്, ബംഗ്ലാദേശ് എന്നിവിടങ്ങളില് നിന്നെത്തിയ മുസ്ലിങ്ങളല്ലാത്ത ആറ് മതക്കാര്‍ക്കാണ് കേന്ദ്രസര്‍ക്കാര് കൊണ്ടുവന്ന പുതിയ ബില്ലിലെ വ്യവസ്ഥകള് പ്രകാരം പൗരത്വം ലഭിക്കുക. ഹിന്ദു, പാഴ്‌സി, ക്രിസ്ത്യന്, സിഖ്, ജൈന, ബുദ്ധ മതക്കാര്‍ക്കാണ് പൗരത്വം. ശ്രീലങ്കയില് നിന്ന് വന്നവരില് 90 ശതമാനവും ഹിന്ദുക്കളാണെങ്കിലും ശ്രീലങ്കന് അഭയാര്‍ഥികളെ കേന്ദ്രം പുറത്തുനിര്‍ത്തിയിരിക്കുകയാണ്.\nലോക്‌സഭയില് ബില്ലിന്‍മേല് ചര്‍ച്ച നടക്കവെ, ശ്രീലങ്കയില് നിന്ന് വന്ന അഭയാര്‍ഥികള്‍ക്ക് പൗരത്വം ലഭിക്കുമോ എന്ന് ചോദ്യം ഉന്നയിക്കപ്പെട്ടിരുന്നു. ഇല്ല എന്നാണ് കേന്ദ്രം മറുപടി നല്‍കിയത്. ഇതോടെ ബില്ലിനെ അനുകൂലിച്ച എഐഎഡിഎംകെ വെട്ടിലായി. തമിഴ്‌നാട്ടില് വേരുറപ്പിക്കാന് ശ്രമിക്കുന്ന ബിജെപിയും വെട്ടിലായി.\nശ്രീലങ്കന് തമിഴര്‍ക്കും മുസ്ലിംകള്‍ക്കും എന്തുകൊണ്ടാണ് പൗരത്വം നല്‍കാത്തതെന്ന് കമല്‍ഹാസന് ചോദിച്ചു. നിയമത്തിന്റെ ഉദ്ദേശ ശുദ്ധിയെ അദ്ദേഹം ചോദ്യം ചെയ്തു. മൂന്നു പതിറ്റാണ്ടായി ഇന്ത്യയില് താമസിക്കുന്ന ലങ്കന് അഭയാര്‍ഥികള്‍ക്ക് എന്തുകൊണ്ട് പൗരത്വം നല്‍കുന്നില്ലെന്ന് കവി വൈരമുത്തു ചോദിച്ചു.\nbjp citizenship amendment bill പൗരത്വം tamil nadu\nWhy Lankan Tamils, Muslims Left Out in CAB; Protest in Tamilnadu


കമ്പംമെട്ട്: ചെക്ക് പോസ്റ്റില് പരിശോധനയ്ക്കിടെ കഞ്ചാവുമായി ബൈക്ക് യാത്രികന് പിടിയില്. വണ്ടന്‍മേട് പമ്പ് ഹൗസിന് സമീപം താമസിച്ച് വരുന്ന ശരവണവിലാസത്തില് ശരവണന് (26) ആണ് പോലീസ് പിടിയിലായത്. എസ്‌ഐയുടെ നേതൃത്വത്തിലുള്ള സംഘം ഇന്നലെ രാവിലെ 10 മണിയോടെയാണ് പ്രതിയെ പിടികൂടിയത്. ബൈക്കിന്റെ ടൂള് ബോക്‌സില് ഒളിപ്പിച്ച നിലയിലായിരുന്ന 40 ഗ്രാം കഞ്ചാവും പിടിച്ചെടുത്തിട്ടുണ്ട്. കഞ്ചാവ് വില്‍പ്പനയ്ക്കായാണ് വാങ്ങിയതെന്ന് പ്രതി മൊഴി നല്‍കിയിട്ടുണ്ട്. കോടതിയില് ഹാജരാക്കിയ പ്രതിയെ റിമാന്‍ഡ് ചെയ്തു. ബൈക്കും പിടിച്ചെടുത്തു.\nഒന്നേകാല് കിലോ കഞ്ചാവുമായി ജൂനിയര് ആര്‍ട്ടിസ്റ്റ് പോലീസ് പിടിയില്


ബഹ്റൈന് എസ്.കെ.എസ്.എസ്.എഫ് ഫ്രീഡം സ്ക്വയര് 15ന്; വിപുലമായ സ്വാഗത സംഘം രൂപീകരിച്ചു - Malappuram News - Malayalam news from Malappuram,acomplete portal from malappuram, local news from malappuram\nബഹ്റൈന് എസ്.കെ.എസ്.എസ്.എഫ് ഫ്രീഡം സ്ക്വയര് 15ന്; വിപുലമായ സ്വാഗത സംഘം രൂപീകരിച്ചു\nമനാമ: ഇന്ത്യൻ സ്വാതന്ത്ര്യദിനത്തോടനുബന്ധിച്ച് ബഹ്റൈൻ എസ്.കെ.എസ്.എസ്.എഫ് സംഘടിപ്പിക്കുന്ന ഫ്രീഡം സ്ക്വയർ ആഗസ്റ്റ് 15ന് മനാമയില് നടക്കുമെന്ന് ഭാരവാഹികള് അറിയിച്ചു. “ഒരുമയോടെ വസിക്കാം സൗഹൃദം കാക്കാം” എന്ന പ്രമേയത്തില് ഇന്ത്യക്കകത്തും പുറത്തും ഗള്‍ഫ് രാഷ്ട്രങ്ങളിലുമായി എസ്.കെ.എസ്.എസ്.എഫ് കേന്ദ്ര കമ്മറ്റി സംഘടിപ്പിക്കുന്ന ദേശീയോദ്ഗ്രഥന – സ്വാതന്ത്രദിന സംഗമങ്ങളുടെ ഭാഗമായാണ് ബഹ്റൈനിലും ഫ്രീഡം സ്ക്വയര് നടക്കുന്നത്.\nപരിപാടിയുടെ വിജയത്തിനായി ഉസ്താദ് അശ്റഫ് അന്‍വരി ചേലക്കര ചെയര്‍മാനും നവാസ് കൊല്ലം ജന.കണ്‍വീനറുമായി വിപുലമായ സ്വാഗത സംഘത്തിന് കഴിഞ്ഞ ദിവസം രൂപം നല്‍കി.\nസ്വാഗത സംഘം ഭാരവാഹികളുടെ പേരുവിവരങ്ങള് താഴെ:-\nരക്ഷാധികാരികള്\t: മുഹമ്മദ് മുസ്ലിയാര്‍ഏടവണ്ണപ്പാറ, എസ്.എംഅബ്ദുല്‍വാഹിദ്, വി.കെ കുഞ്ഞുമുഹമ്മദ്ഹാജി, മുസ്ഥഫ കളത്തില്, ശഹീര് കാട്ടാമ്പള്ളി.\nചെയര്‍മാന് : അശ്റഫ് അന്‍വരി.\nവൈസ് ചെയര്‍മാന് : നവാസ്മുഹറഖ്, ശുകൂര് ഉമ്മുല് ഹസം, അഫ്സല്‍ഗുദൈബിയ, റാസിഖ്ജിദാലി, അമീര് ഗുദൈബിയ.\nജന: കണ്‍വീനര് : നവാസ്കൊല്ലം, ജോ. കണ്‍വീനര് : നൗഫല്‍ഗുദൈബിയ, മുഹമ്മദ് ദാറുഖുലൈബ്.\tഫൈനാന്‍സ് : ശാഫിദാറുല്‍ഖുലൈബ്, അഫ്സല് ഉമ്മുല് ഹസം.\nപബ്ലിസിറ്റികണ്‍വീനര് : മുഹമ്മദ് മോനു, ഫൈസല്‍ഹമദ് ടൗണ്, മൗസല് മൂപ്പന് തിരൂര്, സാബിത്ത് ഉമ്മുല് ഹസം, നിസാം മുഹറഖ്.\nറിഫ : കണ്‍വീനര്-ഹംസ അന്‍വരി മോളൂര്, അസി.കണ്‍വീനര്‍മാര്-നിസാര് പയ്യന്നൂര്, ഖാസിം ഇരിക്കൂര്\nഗുദൈബിയ : കണ്‍വീനര് -അബ്ദുറസാഖ് നദ് വി, അസി.കണ്‍വീനര്‍മാര്-അന്‍സാര് അന്‍വരി കൊല്ലം, സനാഫ് റഹ് മാന്.\nജിദാലി : കണ്‍വീനര് – മന്‍സൂര് ബാഖവി, അസി.കണ്‍വീനര്‍മാര്\t-ഹാഷിം കോക്കല്ലൂര്.\nഉമ്മുല് ഹസം : കണ്‍വീനര്-അബ്ദുറഊഫ് ഫൈസി, അസി.കണ്‍വീനര്‍മാര്-സുലൈമാന് മുസ്ലിയാര്, ഇസ്മാഈല് കണ്ണൂര്.\nഹമദ് ടൗണ് : കണ്‍വീനര്-സ്വാദിഖ് മുസ്ലിയാര്, അസി.കണ്‍വീനര്‍മാര്-മുഹമ്മദ് മുസ്ലിയാര്, സലീം ഫൈസി.\nഹിദ്ദ് :- കണ്‍വീനര് – സയ്യിദ് യാസര് ജിഫ്രി തങ്ങള്, അസി. കണ്‍വീനര്‍മാര്, ഹാഷിംദാരിമി,അബ്ദുറഷീദ്.\nമുഹറഖ് – കണ്‍വീനര് – ഉമര്‍മുസ്ലിയാര്, അസി.കണ്‍വീനര്‍മാര്-ശൗക്കത്തലി ഫൈസി, ജമാല് മുസ്ലിയാര്.\nഹൂറ – കണ്‍വീനര്-അസി.കണ്‍വീനര്‍മാര്, സഈദ് മുസ്ലിയാര്, ശംസു മുസ്ലിയാര്, ബീരാന് സാഹിബ്\nബുദയ്യ – കണ്‍വീനര്-ഹുസൈന് മുസ്ലിയാര്, അസി.കണ്‍വീനര്‍മാര്-അസീസ് മുസ്ലിയാര്, അബ്ദുല് മജീദ്\nസനാബിസ്-\tകുഞ്ഞഹമ്മദ് വടകര, കുഞ്ഞ് മുഹമ്മദ് ചെമ്മരത്തൂര്, ജിദ് ഹഫ്സ്\tഅബ്ദുല് മജീദ് കാപ്പാട്, അബ്ദുല് കരീം മുസ്ലിയാര്, ഗലാലി-ഖാലിദ് നന്തി, ഹാരിസ്. സാര്- അശ്റഫ് കെ.കെ, അബ്ദുല് ഗഫൂര് ഒഞ്ചിയം\nദാറുകുലൈബ്-\tഇസ്ഹാഖ്, സല്‍മാനിയ\tകെ.എം.എസ് മൗലവി, മന്‍സൂര്.\nആഗസ്റ്റ് 15ന് ചൊവ്വാഴ്ച രാത്രി 8.30ന് മനാമ സമസ്ത ഓഡിറ്റോറിയത്തില് നടക്കുന്ന പരിപാടിയില് പ്രമുഖ പ്രഭാഷകൻ ഖലീൽ റഹ്മാൻ അൽ കാഷിഫി അബുദാബി മുഖ്യപ്രഭാഷണം നടത്തും. ചടങ്ങിൽ ബഹ്റൈനിലെ മത സമൂഹിക സാംസ്കാരിക രംഗത്തെ പ്രമുഖരും മറ്റു നേതാക്കളും പങ്കെടുക്കും. കൂടുതല് വിവരങ്ങള്‍ക്ക് 00973-33450553 എന്ന നന്പറില് ബന്ധപ്പെടുക.


നടന് ഇര്‍ഫാന് ഖാന് അന്തരിച്ചു | News Moments | The world in your palm top\nമുംബൈ: നടന് ഇര്‍ഫാന് ഖാന് അന്തരിച്ചു. 53 വയസായിരുന്നു. 2018ല് ന്യൂറോ എന്‍ഡോക്രൈന് ട്യൂമര് സ്ഥിരീകരിച്ച അദ്ദേഹം ലണ്ടനില് ചികിത്സക്ക് വിധേയനായിരുന്നു. വന്‍കുടലിലെ അണുബാധയെത്തുടര്‍ന്ന് മുംബൈയിലെ കോകിലബെന് ധീരുഭായ് അംബാനി ആശുപത്രിയില് പ്രവേശിപ്പിച്ചിരിക്കുകയായിരുന്നു. രണ്ട് ദിവസം മുന്‍പ് ആശുപത്രിയില് പ്രവേശിപ്പിച്ച ഇദ്ദേഹം ഐസിയുവില് ആയിരുന്നു.\nതാരം ഐസിയുവിലാണെന്ന വിവരം ഇന്നലെയാണ് അദ്ദേഹത്തിന്റെ വക്താവ് സ്ഥിരീകരിച്ചത്. ഇര്‍ഫാന് ഖാന് മരിച്ചുവെന്ന അഭ്യൂഹങ്ങളെത്തുടര്‍ന്നാണ് അദ്ദേഹം ഐസിയുവിലാണെന്ന വിവരം പുറത്തു വിട്ടത്. കഴിഞ്ഞ ശനിയാഴ്ചയായിരുന്നു ഇര്‍ഫാന് ഖാന്റെ മാതാവ് ജയ്പൂരില് വാര്‍ദ്ധക്യ സഹജമായ രോഗങ്ങളെത്തുടര്‍ന്ന് മരിച്ചത്.\nഇന്ത്യയിലെ വിവിധ ഭാഷകള്‍ക്ക് പുറമേ ഹോളിവുഡ് ചിത്രങ്ങളിലും സാന്നിധ്യമായിരുന്നു ഇര്‍ഫാന് ഖാന്. ഓസ്‌കാര് പുരസ്‌കാരങ്ങള് നേടിയ ലൈഫ് ഓഫ് പൈ എന്ന ചിത്രത്തില് ടൈറ്റില് റോളിലും താരം പ്രത്യക്ഷപ്പെട്ടിട്ടുണ്ട്.


surabhi lakshi remembers air india express pilot captain dv sathe | ആ വിമാനം ഒരു അഗ്നിഗോളമാവാതിരുന്നത് അങ്ങയുടെ പ്രാഗത്ഭ്യം; പൈലറ്റ് ഡിവി സാഥയെ അനുസ്മരിച്ച് സുരഭി - Malayalam Oneindia\n39 min ago 43 മണ്ഡലങ്ങള്, 306 സ്ഥാനാര്‍ത്ഥികള്; പശ്ചിമ ബംഗാളില് ആറാം ഘട്ട വോട്ടെടുപ്പ് ആരംഭിച്ചു\nUpdated: Sat, Aug 8, 2020, 18:33 [IST]\nകോഴിക്കോട്: പരിചയ സമ്പന്നനായ പൈലറ്റ് ഡിവി സാഥെയുടെ പ്രവര്‍ത്തന മികവാണ് കരിപ്പൂര് വിമാന അപകടത്തില് മഹാദുരന്തം ഒഴിവാക്കിയതെന്നാണ് വിദഗ്ധര് അഭിപ്രായപ്പെടുന്നത്. 2010 ല് മംഗലാപുരത്തുണ്ടായ അപകടത്തിന് സമാനമായ രീതിയിലുള്ള അപകടമായിരുന്നു കരിപ്പൂരിലും ഉണ്ടായത്. എന്നാണ് അന്നുണ്ടായത് പോലെ വിമാനം കത്തിയമരാതെ കാത്തത് പൈലറ്റിന്‍രെ മിടുക്കാണെന്ന് ഈ രംഗത്തെ വിദഗ്ധര് ചൂണ്ടിക്കാട്ടുന്നു.\nസിനിമാ- രാഷ്ട്രീയ രംഗത്തെ പ്രമുഖരും സാഥെയെ അഭിനന്ദിച്ച് രംഗത്ത് എത്തിയിട്ടുണ്ട്.' അങ്ങയുടെ പ്രാഗത്ഭ്യം കൊണ്ട് മാത്രം ആ വിമാനം ഒരു അഗ്നിഗോളമായില്ല. കോടി പ്രണാമങ്ങൾ'- എന്നാണ് നടി സുരഭി ഫേസ്ബുക്കില് കുറിച്ചത്.\nഅഭിമാനം അങ്ങയെ ഓർത്ത് പൈലറ്റ് ഡിവെ സാത്തേ.. അങ്ങയുടെ പ്രാഗത്ഭ്യം കൊണ്ട് മാത്രം ആ വിമാനം ഒരു അഗ്നിഗോളമായില്ല. നാഷണൽ ഡിഫൻസ് അക്കാദമിയിലും എയർഫോഴ്സിലും മികവ് തെളിയിച്ച ശേഷമാണ് അങ്ങ് എയർ ഇന്ത്യയിലെത്തിയത്. ഇന്ത്യൻ എയർഫോഴ്സിലെ മികച്ച പൈലറ്റിനുള്ള അവാർഡും അങ്ങ് കരസ്ഥമാക്കിയിരുന്നു. കോടി പ്രണാമങ്ങള് അര്‍പ്പിക്കുന്നുവെന്നും താരം കുറിച്ചു.\nപ്രിയ സഹോദരങ്ങൾക്ക് പ്രണാമം\nഅപകടത്തിൽ മരിച്ച പ്രിയ സഹോദരങ്ങൾക്ക് പ്രണാമം, ഈ കൊവിഡ് സമയത്ത് അപകടത്തിൽ പെട്ടവരെ സഹായിച്ച, എല്ലാവരോടും സ്നേഹം. അപകടത്തിൽ രക്ഷപ്പെട്ടവരുടെ ആരോഗ്യം എത്രയും പെട്ടെന്ന് പൂർവസ്ഥിതിയിൽ ആവട്ടെ എന്ന പ്രാർത്ഥിക്കുന്നുവെന്നും സുരഭി ലക്ഷ്മി ഫേസ്ബുക്കില് കുറിച്ചു.\nനടന് പൃഥിരാജും നേരത്തെ സാഥേയെ അഭിനന്ദിച്ചു കൊണ്ട് രംഗത്ത് വന്നിരുന്നു. വ്യക്തിപരമായി അറിയുന്ന ആളായിരുന്നു ക്യാപ്റ്റന് സാഥേയെന്നും അദ്ദേഹം ഓര്‍ത്തെടുക്കുന്നു. റെസ്റ്റ് ഇന് പീസ് വിങ് കമാന്‍ഡര്(റിട്ട.)സാഥെ, അങ്ങയെ വ്യക്തിപരമായി അറിയുമെന്നതില് അഭിമാനമുണ്ട്. നമുക്കിടയിലെ സംസാരങ്ങള് എന്നും ഓര്‍ക്കുമെന്നും പൃഥിരാജ് ഫേസ്ബുക്കില് കുറിച്ചു.\nമുന് വ്യോമസേനാ അംഗം\nമുന് വ്യോമസേനാ അംഗമാണ് അപകടത്തില് പെട്ട എയർ ഇന്ത്യ എക്സ്പ്രസ് വിമാനത്തിന്റെ പൈലറ്റ് ഡി.വി. സാഥെ. വ്യോമസേനയുടെ ഭാഗമായി യുദ്ധവിമാന പൈലറ്റ്, ടെസ്റ്റ് പൈലറ്റ് എന്നീ നിലകളിൽ 22 വർഷം സേവനമനുഷ്ഠിച്ചിട്ടുണ്ട്. നാഷനൽ ഡിഫൻസ് അക്കാദമിയിൽ നിന്നും വിജിയിച്ച അദ്ദേഹം 1981 ജൂൺ 11നാണ് സേനയിൽ ചേർന്നത്. കരിപ്പൂര് അപകടത്തില് ആദ്യം സ്ഥിരീകരിച്ച മരണവും ഡിവി സാഥെയുടേത് ആയിരുന്നു.\nഅതേസമയം,വിമാന ദുരന്തത്തില് മരിച്ചവരുടെ എണ്ണം 18 ആയി. പൈലറ്റും സഹപൈലറ്റും, അമ്മയും കുഞ്ഞും,2കുട്ടികള്,5സ്ത്രീകള് എന്നിവരും മരിച്ചവരില് പെടും. പരിക്കേറ്റ 171 പേര് മലപ്പുറത്തേയും കോഴിക്കോട്ടേയും വിവിധ ആശുപത്രികളിലായി ചികിത്സയില് കഴിയുകയാണ്. 18 പേരുടെ മരണമാണ് സ്ഥിരീകരിച്ചതെന്നും 14 പേരുടെ പരിക്ക് ഗുരുതരമാണെന്നും മലപ്പുറം ജില്ലാകളക്ടര് അറിയിച്ചു.\nമുഖ്യമന്ത്രിയും ഗവര്‍ണ്ണറും കരിപ്പൂരിലേക്ക്\nമുഖ്യമന്ത്രിയും ഗവര്‍ണ്ണറും സംസ്ഥാന മന്ത്രിമാരും അടങ്ങുന്ന സംഘം കരിപ്പൂരില് എത്തുന്നുണ്ട്. തിരുവനന്തപുരത്ത് നിന്ന് എയര് ഇന്ത്യ പ്രത്യേക വിമാനത്തിലാണ് മുഖ്യമന്ത്രിയും സംഘവും കരിപ്പൂരിലെത്തുന്നത്. സ്പീക്കര് ശ്രീരാമ കൃഷ്ണന്, ഇ പി ജയരാജൻ, കെ കെ ശൈലജ ടീച്ചർ, രാമചന്ദ്രൻ കടന്നപ്പള്ളി, എകെ ശശീന്ദ്രൻ, ടി പി രാമകൃഷ്ണൻ എന്നിവരോടൊപ്പം ചീഫ് സെക്രട്ടറി വിശ്വാസ് മേത്തയും ഡിജിപി ലോക്നാഥ് ബെഹ്റയും സംഘത്തിലുണ്ട്.\nsurabhi lakshi remembers air india express pilot captain dv sathe